അതെ, ഞാന് പാക് ചാരന് തന്നെ- വിമാനത്താവളത്തില് പാക്കിസ്ഥാനിയുടെ അമ്പരപ്പിക്കുന്ന വെളിപ്പെടുത്തല് – Chandrika Daily\nBy chandrika Friday April 28, 2017 14:02 pm\nഅതെ, ഞാന് പാക് ചാരന് തന്നെ- വിമാനത്താവളത്തില് പാക്കിസ്ഥാനിയുടെ അമ്പരപ്പിക്കുന്ന വെളിപ്പെടുത്തല്\nന്യൂഡല്‍ഹി: ‘ഹലോ, ഞാന് ഐ.എസ്.ഐ ഏജന്റ് തന്നെ. പക്ഷേ ചാരപ്പണി നിര്‍ത്തി ഇന്ത്യയില് തുടരാന് ആഗ്രഹിക്കുന്നു’ ഇന്ദിരാഗാന്ധി അന്താരാഷ്ട്ര വിമാനത്താവളത്തിലെ യാത്രക്കാരകന്റെ തുറന്നു പറച്ചിലാണിത്. ദുബൈയില് നിന്നും…\nന്യൂഡല്‍ഹി: ‘ഹലോ, ഞാന് ഐ.എസ്.ഐ ഏജന്റ് തന്നെ. പക്ഷേ ചാരപ്പണി നിര്‍ത്തി ഇന്ത്യയില് തുടരാന് ആഗ്രഹിക്കുന്നു’ ഇന്ദിരാഗാന്ധി അന്താരാഷ്ട്ര വിമാനത്താവളത്തിലെ യാത്രക്കാരകന്റെ തുറന്നു പറച്ചിലാണിത്. ദുബൈയില് നിന്നും എയര് ഇന്ത്യ വിമാനത്തില് ഡല്‍ഹിയിലെത്തിയ പാക്കിസ്ഥാനി യാത്രക്കാരനാണ് വിമാനത്താവളത്തിലെ അധികൃതരെ അമ്പരപ്പിച്ച വെളിപ്പെടുത്തല് നടത്തിയത്.\nപാക്കിസ്ഥാന് പാസ്‌പോര്‍ട്ട് കൈവശമു്ള്ള മുഹമ്മദ് അഹ്മദ് ശൈഖ് മുഹമ്മദ് റാഫിഖ് എന്നയാളാണ് വിമാനത്താവളത്തിലെ ഹെല്‍പ് ഡെസ്‌കിനെ സമീപിച്ച് പാകിസ്ഥാന് ചാര സംഘടനയായ ഐ.എസ്.ഐക്കുറിച്ചുള്ള വാര്‍ത്തകളും വിവരങ്ങളും കൈമാറാന് സന്നദ്ധത അറിയിച്ചത്.\nഉടന് തന്നെ വിമാനത്താവളത്തിലെ അധികൃതര് സുരക്ഷാ ജീവനക്കാരെ വിവരമറിയിച്ചു. അറസ്റ്റ രേഖപ്പെടുത്തിയതിനൊപ്പം കേന്ദ്ര ഇന്റലിജന്‍സ് ഏജന്‍സികളെ വിവരമറിയിക്കുകയും ചെയ്തു.\n38-വയസ്സ് പ്രായമുള്ള റാഫിഖ് എയര് ഇന്ത്യയിലാണ് ദുബൈയില് നിന്നും ഡല്‍ഹിയിലെത്തിയത്. കാണ്ഠ്മണ്ഠുവിലേക്ക് ടിക്കറ്റ് ബുക്ക് ചെയ്തിരുന്നുവെങ്കിലും അടുത്ത വിമാനം കയറാതെ യാത്ര അവസാനിപ്പിച്ച് വിമാനത്താവളത്തിലെ ഹെല്‍പ് ഡെസ്‌കിനെ സമീപിക്കുകയായിരുന്നു.\nകൂടുതല് ചോദ്യം ചെയ്യവെയാണ് താന് ഐ.എസ്.ഐ ഏജന്റാണെന്നും എല്ലാം അവസാനിപ്പിച്ച് ഇന്ത്യയില് തുടരാനാണ് തന്റെ ആഗ്രഹമെന്നും വെളിപ്പെടുത്തിയത്.


Covid 19 : കർണാടകത്തിനും ഗുജറാത്തിനും പിന്നാലെ മഹാരാഷ്ട്രയിലും ഒമിക്രോൺ; രാജ്യത്ത് ആകെ കേസുകൾ നാല് | covid 19 Omicron variant detected in Maharashtra\nകഴിഞ്ഞ 24ന് കേപ് ടൗണില് നിന്നെത്തി കല്യാണിലെ നിരീക്ഷണ കേന്ദ്രത്തില് കഴിയുകയായിരുന്നു താനെ ഡോംബിവലി സ്വദേശിയായ മുപ്പത്തിരണ്ടുകാരൻ.\nMumbai, First Published Dec 4, 2021, 10:20 PM IST\nമുംബൈ: കര്‍ണാടകത്തിനും ഗുജറാത്തിനും പിന്നാലെ മഹാരാഷ്ട്രയിലും കൊവിഡ് 19 (Covid 19) - ഒമിക്രോണ് (omicron) വകഭേദം സ്ഥിരീകരിച്ചു. ഗുജറാത്തില് 72കാരനും, മഹാരാഷ്ട്രയില് 32കാരനുമാണ് പുതിയ വകഭേദം സ്ഥിരീകരിച്ചത്. ഇതോടെ രാജ്യത്ത് റിപ്പോര്‍ട്ട് ചെയ്ത ഒമിക്രോണ് കേസുകളുടെ എണ്ണം നാലായി.\nകഴിഞ്ഞ 24ന് കേപ് ടൗണില് നിന്നെത്തി കല്യാണിലെ നിരീക്ഷണ കേന്ദ്രത്തില് കഴിയുകയായിരുന്നു താനെ ഡോംബിവലി സ്വദേശിയായ മുപ്പത്തിരണ്ടുകാരൻ. ദില്ലി വിമാനത്താവളത്തില് നടത്തിയ പരിശോധനയില് കൊവിഡും മുംബൈ കസ്തൂര്‍ബ ആശുപത്രിയില് നടത്തിയ ജനിതക ശ്രേണീകരണ പരിശോധനയില് ഒമിക്രോണും സ്ഥിരീകരിച്ചു. 32കാരന് ഇപ്പോഴും രോഗലക്ഷണങ്ങളില്ല.\nകഴിഞ്ഞ ഞായറാഴ്ചയാണ് സിംബാബ്‍വേയില് നിന്ന് 72കാരന് ജാനംഗറിലുള്ള ഭാര്യവീട്ടിലെത്തിയത്. പനിയെ തുടര്‍ന്ന് വ്യാഴാഴ്ച നടത്തിയ ആര്‍ടിപിസിആർ പരിശോധനയില് കൊവിഡ് കണ്ടെത്തി. പിന്നാലെ ഗുജറാത്ത് ബയോടെക്നോളജി റിസര്‍ച്ച് സെന്‍ററില് നടത്തിയ ജനിതക ശ്രേണീകരണ പരിശോധനയില് ഒമിക്രോൺ സ്ഥിരീകരിച്ചു. ജാംനഗറിലെ നിരീക്ഷണ കേന്ദ്രത്തിൽ കഴിയുന്ന 72കാരന് പനിയും ചുമയും ഉണ്ടെങ്കിലും മറ്റ് ആരോഗ്യപ്രശ്നങ്ങളില്ല.\nഅതേ സമയം മുപ്പത് രാജ്യങ്ങളില് ഇതിനോടകം പുതിയ വകഭേദം സാന്നിധ്യം അറിയിച്ചെങ്കിലും മരണ കാരണമായേക്കാവുന്ന തീവ്രത എവിടെയും റിപ്പോര്‍ട്ട് ചെയ്തിട്ടില്ലെന്ന് ലോകാരോഗ്യ സംഘടന വ്യക്തമാക്കി. പിന്നാലെ ഭയം വേണ്ടെന്ന് ആരോഗ്യ മന്ത്രാലയം ആവര്‍ത്തിച്ചു. മുന് വകഭേദങ്ങളെക്കാൾ വേഗത്തില് ഒമിക്രോണ് ബാധിച്ചവര്‍ക്ക് രോഗമുക്തി കിട്ടുന്നുണ്ടെന്നും മന്ത്രാലയം വിലയിരുത്തുന്നു. വാക്സിനേഷന് പുരോഗമിക്കുന്നതും രോഗ പ്രതിരോധത്തില് പ്രധാനമാകും. പുതിയ വകഭേദം നിലവിലുള്ള വാക്സീനുകളെ അതിജീവിക്കുമെന്നതിന് ഇതുവരെ തെളിവുകളില്ലെന്നും ആരോഗ്യമന്ത്രാലയം വ്യക്തമാക്കുന്നു.\nLast Updated Dec 4, 2021, 10:20 PM IST


ഉത്തരവാദിത്തങ്ങള് വര്‍ധിക്കുന്ന രാശിക്കാര് ഇവര് | Daily Horoscope For 4th July 2020 - Malayalam BoldSky\n38 min ago മുടികൊഴിച്ചിലിന് ഉള്ളിയിലുണ്ട് ഉഗ്രന് കൂട്ട്\n42 min ago ജന്മാഷ്ടമി ദിനം സന്താനഗോപാല മന്ത്രം; സന്താനഭാഗ്യം\n2 hrs ago മല്ലിവെള്ളം ശീലമെങ്കില് ഹൈ ബി.പിക്ക് വിട\n3 hrs ago റാണ ഇനി മിഹീകക്ക് സ്വന്തം; വിവാഹചിത്രങ്ങള് ഇതാ\nNews വിമാനത്തിലെ അപകടകരമായ ഈ പ്രവണത കൂടുതലും കാണുന്നത് മലയാളികളില്; ജീവന് പോലും ഭീഷണി: വൈറല് കുറിപ്പ്\nSports IPL: 2021ലെ സീസണിന് മുമ്പ് മെഗാ താരലേലമുണ്ടായേക്കില്ല! നിലവിലെ ടീമുകള് തന്നെ തുടര്‍ന്നേക്കും?\n| Published: Saturday, July 4, 2020, 6:00 [IST]\nക്ഷമ, നീതി, കഠിനാധ്വാനം, പ്രയാസങ്ങള്, ഏകാഗ്രത, നിയന്ത്രണങ്ങള്, ശിക്ഷ, സേവനം, അശുഭാപ്തി വിശ്വാസം, കാലതാമസം, ഭയം, ജാഗ്രത, തടസ്സങ്ങള്, വെല്ലുവിളികള് തുടങ്ങിയവയാണ് ശനിയുടെ ഗ്രഹവുമായി ബന്ധപ്പെട്ട ഘടകങ്ങള്. ശനിയാഴ്ച ദിവസം വ്രതം എടുക്കുന്നതിലൂടെ ശനി ദേവനെ പ്രീതിപ്പെടുത്തി ശനിയുടെ അനുഗ്രഹം നേടാനും ശനിയുടെ ദോഷഫലങ്ങള്‍ക്ക് പരിഹാരം കാണാനും കഴിയുമെന്ന് കരുതപ്പെടുന്നു. ഇന്നത്തെ ദിവസം ഓരോ രാശിക്കാര്‍ക്കും എങ്ങനെ എന്നറിയാന് രാശിഫലം വായിക്കൂ.\nഇന്നത്തെ ദിവസം നിങ്ങള്‍ക്ക് സമ്മിശ്രമായിരിക്കും. ജോലിയില്, ഇന്ന് നിങ്ങളുടെ പദ്ധതികള്‍ക്കനുസരിച്ച് എല്ലാ ജോലികളും ചെയ്യേണ്ടതുണ്ട്. മറുവശത്ത്, നിങ്ങള് സ്റ്റേഷനറി, ജനറല് സ്റ്റോര്, പലചരക്ക് എന്നിവയുമായി ബന്ധപ്പെട്ടാണ് പ്രവര്‍ത്തിക്കുന്നതെങ്കില് ഇന്ന് നിങ്ങള്‍ക്ക് ഗുണം ചെയ്യും. സാമ്പത്തിക കാര്യങ്ങളില് എടുക്കുന്ന ശരിയായ തീരുമാനങ്ങള് നിങ്ങള്‍ക്ക് നേട്ടം നല്‍കും. ആരോഗ്യത്തെക്കുറിച്ച് സംസാരിക്കുമ്പോള്, ഇന്ന് നിങ്ങള്‍ക്ക് ക്ഷീണം, തലവേദന അല്ലെങ്കില് ഉറക്കമില്ലായ്മ എന്നിവയുടെ പ്രശ്‌നം നേരിടേണ്ടിവരാം.\nദിവസത്തിന്റെ ആരംഭം നല്ലതായിരിക്കും. രാവിലെ ചില നല്ല വാര്‍ത്തകള് ലഭിക്കും, മനസ്സ് സന്തോഷിക്കും. ഇന്ന് ജോലിയില് സന്തോഷകരമായ വാര്‍ത്തകള് ലഭിക്കും. കുടുംബജീവിതം സന്തോഷകരമാകും. നിങ്ങളുടെ ഉത്തരവാദിത്തങ്ങളെക്കുറിച്ച് നിങ്ങള് ഗൗരവമുള്ളവരായിരിക്കും. ചെറിയ കാര്യങ്ങള് പോലും നിങ്ങള്‍ക്ക് വലിയ സന്തോഷം നല്‍കും. പങ്കാളിയുമായുള്ള ബന്ധം മെച്ചപ്പെടുത്താന് ശ്രമിക്കണം. ആരോഗ്യം നന്നായിരിക്കും.\nസാമ്പത്തിക പ്രശ്‌നങ്ങള് വര്‍ദ്ധിച്ചേക്കാം. പണത്തിന്റെ അഭാവം മൂലം നിരവധി പ്രശ്‌നങ്ങള് നേരിടാം. നിങ്ങള് ഒരു ജോലി മാറ്റത്തെക്കുറിച്ച് ചിന്തിക്കുന്നുവെങ്കില് സമയം ഇതിന് അനുയോജ്യമല്ല. കുടുംബ ജീവിതത്തില് അവസ്ഥ സാധാരണമായിരിക്കും. നിങ്ങള്‍ക്ക് കുടുംബാംഗങ്ങളില് നിന്ന് പൂര്‍ണ്ണ പിന്തുണ ലഭിക്കും. ആരോഗ്യത്തിന്റെ കാര്യത്തില് ഇന്ന് സമ്മിശ്രമായിരിക്കും. ദിവസം സമ്മര്‍ദ്ദപൂരിതമാകും.\nഇന്ന് നിങ്ങള്‍ക്ക് ജോലിസ്ഥലത്ത് ഒരു നല്ല ദിവസമായിരിക്കും. മേലുദ്യോഗസ്ഥര് നിങ്ങളുടെ പ്രകടനത്തില് സംതൃപ്തരാകും. ബിസിനസ്സുകാര്‍ക്ക് അവരുടെ പദ്ധതികള് പിന്തുടരാനുള്ള മികച്ച ദിവസമാണ് ഇന്ന്. പങ്കാളിത്തത്തോടെ ബിസിനസ്സ് നടത്തുകയാണെങ്കില്, ഈ സമയത്ത് നിങ്ങളുടെ പങ്കാളിയുമായി ഏതെങ്കിലും തരത്തിലുള്ള തര്‍ക്കങ്ങള് ഒഴിവാക്കാന് നിര്‍ദ്ദേശിക്കുന്നു. ഇന്ന് നിങ്ങള്‍ക്ക് ഏതെങ്കിലും ഗാര്‍ഹിക പ്രശ്‌നങ്ങളില് നിന്ന് മുക്തി നേടാനാകും. വീടിന്റെ അന്തരീക്ഷം ശാന്തമായിരിക്കും, ഒപ്പം കുടുംബത്തോടൊപ്പം സമയം ചെലവഴിക്കും. ആരോഗ്യത്തെ സംബന്ധിച്ചിടത്തോളം പുറം വേദന പ്രശ്‌നങ്ങള് ഉണ്ടാകാം.\nനിങ്ങളുടെ മനസ്സില് നിന്ന് ഇന്ന് നെഗറ്റീവ് ചിന്തകള് നീക്കംചെയ്യണം. ശാന്തതയോടും ക്ഷമയോടും കൂടി നിങ്ങളുടെ ജോലി ചെയ്യാന് ശ്രമിക്കുക. ജോലിയില് ഇന്ന് സഹപ്രവര്‍ത്തകരുടെ പിന്തുണയുണ്ടാകും. മറുവശത്ത്, ബിസിനസ്സുകാര്‍ക്ക് ചെറിയ സാമ്പത്തിക നേട്ടങ്ങള് സാധ്യമാണ്. കുടുംബ ജീവിതത്തിലെ അവസ്ഥ പ്രതികൂലമായിരിക്കും. വീട്ടംഗങ്ങളുമായി വഴക്കുകള് നേരിടേണ്ടിവരും. ജീവിതപങ്കാളിയുടെ മാനസികാവസ്ഥ ശരിയായിരിക്കില്ല. ആരോഗ്യത്തിന്റെ കാര്യത്തില് ഇന്നത്തെ ദിവസം സാധാരണമായിരിക്കും.\nമാനസികമായി നിങ്ങള് ഇന്ന് ശക്തരാകും. നിങ്ങളുടെ എല്ലാ തീരുമാനങ്ങളും ശ്രദ്ധാപൂര്‍വ്വം എടുക്കും. ജോലികളില് ജാഗ്രത പുലര്‍ത്തും. സഹപ്രവര്‍ത്തകരുമായും മേലുദ്യോഗസ്ഥരുമായും നിങ്ങള്‍ക്ക് നല്ല ബന്ധം ഉണ്ടായിരിക്കും. പണം നന്നായിരിക്കും. കുടുംബജീവിതത്തെക്കുറിച്ച് പറഞ്ഞാല്, ഇന്ന് പിതാവില് നിന്ന് പ്രയോജനം നേടാന് കഴിയും. വിവാഹിതര്‍ക്ക് ഇണയോടൊപ്പം സന്തോഷകരമായ ദിവസമായിരിക്കും.\nപ്രതീക്ഷിച്ച ഫലങ്ങള് ലഭിക്കാത്തതിനാല് നിങ്ങള്‍ക്ക് ഇന്ന് കുറച്ച് പിരിമുറുക്കം അനുഭവപ്പെടും. വ്യക്തിജീവിതത്തില് നിങ്ങളുടെ ഉത്തരവാദിത്തങ്ങള് വര്‍ദ്ധിക്കുന്നതായി തോന്നും. എന്നിരുന്നാലും, നിങ്ങളുടെ കുടുംബാംഗങ്ങളുടെ പിന്തുണയാല് വളരെയധികം പ്രശ്‌നങ്ങള് നേരിടേണ്ടിവരില്ല. പങ്കാളിയുമായുള്ള ബന്ധത്തില് മാധുര്യം ഉണ്ടാകും. പണത്തിന്റെ കാര്യത്തില് ഇന്ന് ചെലവേറിയതായിരിക്കും. ഇന്ന് ആരോഗ്യവും ശ്രദ്ധിക്കുക.\nമേലുദ്യോഗസ്ഥരുടെ പ്രതീക്ഷകള് നിറവേറ്റുന്നതിന് ജോലിക്കാര് കൂടുതല് പരിശ്രമിക്കേണ്ടതുണ്ട്. നിങ്ങള് ബിസിനസ്സ് നടത്തുകയാണെങ്കില്, ഇന്ന് നിങ്ങള്‍ക്ക് ചില സുപ്രധാന തീരുമാനങ്ങള് എടുക്കേണ്ടി വന്നേക്കാം. നിങ്ങളുടെ തീരുമാനങ്ങള് വരും ദിവസങ്ങളില് ഗുണം ചെയ്യും. പണത്തിന്റെ സാഹചര്യം തൃപ്തികരമായിരിക്കും. ഇതുകൂടാതെ, ബാങ്കുമായി ബന്ധപ്പെട്ട ഇടപാടുകള്‍ക്കും ദിവസം നല്ലതാണ്. പങ്കാളിയ്‌ക്കൊപ്പം ചെറിയ തര്‍ക്കങ്ങള് സാധ്യമാണ്. ആരോഗ്യത്തിന്റെ കാര്യത്തില് ഇന്ന് സാധാരണമായിരിക്കും.\nനിങ്ങളുടെ വികാരങ്ങളെ കൂടുതല് നിയന്ത്രിക്കേണ്ടതുണ്ട്. ആവേശഭരിതരാകുകയോ ദേഷ്യപ്പെടുകയോ ചെയ്യാതിരിക്കുക. നിങ്ങള് ഒരു ജോലി ചെയ്യുകയാണെങ്കില്, ജോലികളെക്കുറിച്ച് കൂടുതല് ഗൗരവമായിരിക്കുക. ബിസിനസ്സുകാര്‍ക്ക് വരുമാനത്തേക്കാള് കൂടുതലായിരിക്കും ചെലവ്. വീടിന്റെ അന്തരീക്ഷം ഇന്ന് ശരിയായിരിക്കില്ല. നിങ്ങളുടെ കുടുംബ ഉത്തരവാദിത്തങ്ങള് അവഗണിക്കാതിരിക്കുക. ജോലിയോടൊപ്പം നിങ്ങളുടെ കുടുംബവും ഒരുപോലെ പ്രധാനമാണെന്ന് നിങ്ങള് മനസ്സിലാക്കണം. ദാമ്പത്യജീവിതത്തില് ഇണയുടെ ആരോഗ്യത്തെക്കുറിച്ച് ആശങ്കാകുലരാകും.\nകുടുംബജീവിതം സന്തോഷകരമാകും. കുടുംബവുമായുള്ള ബന്ധം നല്ലതായിരിക്കും. മാതാപിതാക്കളുടെ പിന്തുണ ലഭിക്കും. ഇന്ന് നിങ്ങളുടെ കുട്ടികളോടൊപ്പം ചെലവഴിക്കാന് സമയം കണ്ടെത്തുക. ജോലി ചെയ്യുകയാണെങ്കില് ജോലികളില് ശ്രദ്ധാലുവായിരിക്കാന് നിര്‍ദ്ദേശിക്കപ്പെടുന്നു, പ്രത്യേകിച്ച് നിങ്ങളുടെ സഹപ്രവര്‍ത്തകരെ അമിതമായി വിശ്വസിക്കരുത്. പണത്തിന്റെ കാര്യത്തില് ദിവസം സാധാരണമായിരിക്കും. ഒരു പുതിയ പ്ലാനില് പ്രവര്‍ത്തിക്കാനോ ഇന്ന് നിക്ഷേപങ്ങള്‍ക്കോ സമയം നന്നല്ല. ആരോഗ്യത്തെക്കുറിച്ച് സംസാരിക്കുമ്പോള്, ഇന്ന് നിങ്ങള് വളരെ ഊര്‍ജ്ജസ്വലനും ഉന്മേഷദായകനുമാകും.\nനിങ്ങളുടെ പങ്കാളിയുമായി വര്‍ദ്ധിച്ചുവരുന്ന തെറ്റിദ്ധാരണകള് കാരണം, നിങ്ങള് ഇന്ന് വളരെ അസ്വസ്ഥനാകും. ജീവിതത്തില് ഒന്നിനുപുറകെ ഒന്നായി ബുദ്ധിമുട്ടുകള് ഉണ്ടെങ്കില്, ധൈര്യം നഷ്ടപ്പെടുന്നതിനുപകരം അവയെ പ്രതിരോധിക്കുക. നിങ്ങളുടെ ഹൃദയം അടുത്ത സുഹൃത്തുമായി പങ്കിടുക. ബിസിനസ്സിലെ പങ്കാളികളുടെ പ്രവര്‍ത്തനങ്ങളില് ശ്രദ്ധ പുലര്‍ത്തുക. ഇന്ന്, ഏതെങ്കിലും വിട്ടുമാറാത്ത രോഗം അസ്വസ്ഥതയ്ക്ക് കാരണമാകും.\nദാമ്പത്യജീവിതം സന്തോഷകരമാകും. ഇന്ന് നിങ്ങള്‍ക്ക് സാമ്പത്തിക രംഗത്ത് മികച്ച ദിവസമായിരിക്കും. വളരെക്കാലത്തിനുശേഷം, നിങ്ങള് വിനോദത്തിനായുള്ള മാനസികാവസ്ഥയിലായിരിക്കും. ഇന്ന് ഓഫീസില് ചില പ്രശ്‌നങ്ങളുണ്ടാകാമെങ്കിലും ഉടന് എല്ലാം സാധാരണമാകും. നിങ്ങളുടെ ജോലികള് ഉത്സാഹത്തോടെയും സത്യസന്ധമായും ചെയ്യും. ഇന്ന് നിങ്ങളില് ഊര്‍ജ്ജസ്വലത നിറയും. മറ്റുള്ളവരുടെ കാര്യത്തില് അനാവശ്യമായി ഇടപെടുന്നത് ഒഴിവാക്കുക.\nഓഗസ്റ്റ് മാസത്തില് 12 രാശിയുടേയും സമ്പൂര്‍ണഫലം\nഇന്നത്തെ രാശിഫലം; 12 രാശിക്കും നേട്ടം ഇതാ\nDaily Horoscope For 4th July 2020\nRead your daily horoscope for 4th July 2020 in Malayalam.\nStory first published: Saturday, July 4, 2020, 6:00 [IST]\nJul 4, 2020 ലെ വാര്‍ത്തകള്


കൊച്ചി: രാജ്യത്തെ ചെറുകിട മേഖലയ്ക്കായുള്ള വായ്പ 2019 മാര്ച്ചില് അവസാനിച്ച ത്രൈമാസത്തില് 12.4 ശതമാനം വര്ധനവു രേഖപ്പെടുത്തി. രാജ്യത്തെ ആകെ വായ്പകള് വാര്ഷികാടിസ്ഥാനത്തില് 13.3 ശതമാനം വളര്ന്ന് 253 ട്രില്യണ് ഡോളറിലും എത്തിയിട്ടുണ്ടെന്ന് കഴിഞ്ഞ അഞ്ചു വര്ഷത്തെ കണക്കുകള് സൂചിപ്പിക്കുന്നു. ഇതോടൊപ്പം തന്നെ ചെറുകിട മേഖലയിലെ നിഷ്ക്രിയ ആസ്തികള് കുറയുന്നതായും ട്രാന്സ് യൂണിയന് സിബില്-സിഡ്ബി എം.എസ്.എം.ഇ. പള്സ് റിപ്പോര്ട്ട് ചൂണ്ടിക്കാട്ടുന്നു. സൂക്ഷ്മ, ഇടത്തരം, ചെറുകിട മേഖലകളിലെ വായ്പയുമായി ബന്ധപ്പെട്ട വസ്തുതള് വിലയിരുത്തുന്നതാണ് ട്രാന്സ് യൂണിയന് സിബില്-സിഡ്ബി എം.എസ്.എം.ഇ. More\nകൊച്ചി: രാജ്യത്തെ ചെറുകിട മേഖലയ്ക്കായുള്ള വായ്പ 2019 മാര്‍ച്ചില് അവസാനിച്ച ത്രൈമാസത്തില് 12.4 ശതമാനം വര്‍ധനവു രേഖപ്പെടുത്തി. രാജ്യത്തെ ആകെ വായ്പകള് വാര്‍ഷികാടിസ്ഥാനത്തില് 13.3 ശതമാനം വളര്‍ന്ന് 253 ട്രില്യണ് ഡോളറിലും എത്തിയിട്ടുണ്ടെന്ന് കഴിഞ്ഞ അഞ്ചു വര്‍ഷത്തെ കണക്കുകള് സൂചിപ്പിക്കുന്നു. ഇതോടൊപ്പം തന്നെ ചെറുകിട മേഖലയിലെ നിഷ്‌ക്രിയ ആസ്തികള് കുറയുന്നതായും ട്രാന്‍സ് യൂണിയന് സിബില്-സിഡ്ബി എം.എസ്.എം.ഇ. പള്‍സ് റിപ്പോര്‍ട്ട് ചൂണ്ടിക്കാട്ടുന്നു.\nസൂക്ഷ്മ, ഇടത്തരം, ചെറുകിട മേഖലകളിലെ വായ്പയുമായി ബന്ധപ്പെട്ട വസ്തുതള് വിലയിരുത്തുന്നതാണ് ട്രാന്‍സ് യൂണിയന് സിബില്-സിഡ്ബി എം.എസ്.എം.ഇ. പള്‍സ് റിപ്പോര്‍ട്ട്. വാണിജ്യ മേഖലയിലെ വായ്പകളുടെ എന്.പി.എ. മുന് വര്‍ഷത്തെ 17.2 ശതമാനത്തില് നിന്ന് 2019 മാര്‍ച്ചില് 16 ശതമാനമായതായും റിപ്പോര്‍ട്ടു ചൂണ്ടിക്കാട്ടുന്നു.\nവാണിജ്യ മേഖലയില് വായ്പകള് വര്‍ധിക്കുന്നതിനൊപ്പം നിഷ്‌ക്രിയ ആസ്തികള് കുറയുകയും ചെയ്യുന്നത് ചെറുകിട മേഖലയെ സംബന്ധിച്ച് വളരെ പ്രതീക്ഷാ ജനകമാകണെന്ന് ഇതേക്കുറിച്ചു പ്രതികരിച്ച സിഡ്ബി ചെയര്‍മാനും മാനേജിങ് ഡയറക്ടറുമായ മൊഹമ്മദ് മുസ്തഫ ചൂണ്ടിക്കാട്ടി. വാണിജ്യ ആവശ്യങ്ങള്‍ക്കായുള്ള വ്യക്തിഗത വായ്പകളും വര്‍ധിക്കുകയാണെന്നും രാജ്യത്തെ വാണിജ്യ വായ്പാ രംഗത്തിന്റെ രീതികള് തന്നെ ഇതിലൂടെ മാറുന്നുവെന്നും അദ്ദേഹം ചൂണ്ടിക്കാട്ടി.\nസംസ്ഥാനത്തൊട്ടാകെയുള്ള പ്രകടന സ്ഥിതിവിവരക്കണക്കുകള് ക്രെഡിറ്റ് അവസരം, എംഎസ്എംഇ വളര്‍ച്ചയുടെ സാധ്യതകള് എന്നിവയിലേക്ക് വെളിച്ചം വീശുന്നു. ആരോഗ്യകരമായ എംഎസ്എംഇ വളര്‍ച്ചയും സുസ്ഥിര സാമ്പത്തിക വികസനവും കൈവരിക്കുന്നതിന് എംഎസ്എംഇ പോര്‍ട്ട്ഫോളിയോകളുടെ അടുത്ത നിരീക്ഷണവും സമയബന്ധിതമായ അപകടസാധ്യത തിരിച്ചറിയലും നിയന്ത്രണ നടപടികളും നിര്‍ണ്ണായകമാണ്, ട്രാന്‍സ്യൂണിയന് സിബില് മാനേജിംഗ് ഡയറക്ടറും സിഇഒയുമായ സതീഷ് പിള്ള പറഞ്ഞു.


വിവിധ സംസ്ഥാനങ്ങളിലേക്ക് 13 സര്‍വീസുകളാണ് പ്രഖ്യാപിച്ചിരിക്കുന്നത്. കേരളത്തിലേക്ക് ജിദ്ദയില് നിന്നുള്ള രണ്ട് സര്‍വീസുകള് മാത്രം.\n24 May, 2020 at 07:09 PM\nസൗദിയില് നിന്നും നാട്ടിലേക്കുള്ള പുതിയ വിമാന സര്‍വീസുകള് പ്രഖ്യാപിച്ചു. വിവിധ സംസ്ഥാനങ്ങളിലേക്ക് പതിമൂന്ന് സര്‍വീസുകളാണ് സൗദിയില് നിന്നും അടുത്ത ആഴ്ചയില് ഉണ്ടാവുക. കേരളത്തിലേക്ക് ജിദ്ദയില് നിന്നുള്ള രണ്ട് സര്‍വീസുകള് മാത്രം. റിയാദ്, ദമ്മാം വിമാനത്താവളങ്ങളില് നിന്ന് പുതിയ സര്‍വീസുകളില്ല.\nഈ മാസം 29 മുതലാണ് രണ്ടാം ഘട്ട സര്‍വീസ് ആരംഭിക്കുക. സൗദിയില് നിന്നുള്ള മൂന്ന് പ്രധാന വിമാനത്താവളങ്ങളില് നിന്ന് ഇന്ത്യയിലെ വിവിധ സംസ്ഥാനങ്ങളിലെ ഏഴ് വിമാനത്താവളങ്ങളിലേക്കാണ് സര്‍വീസ് ഉണ്ടാവുക. ജിദ്ദയില് നിന്നും കോഴിക്കോട്ടേക്കുള്ള രണ്ട് സര്‍വീസുകള് മാത്രമാണ് കേരളത്തിലേക്കുള്ളത്. മെയ് 29 നും 30നുമാണ് സര്‍വീസുകള്. എയര് ഇന്ത്യയുടെ 319 പേര്‍ക്ക് യാത്ര ചെയ്യാവുന്ന വലിയ വിമാനങ്ങളായിരിക്കും കോഴിക്കോട്ടേക്കുള്ള സര്‍വീസിന് ഉപയോഗിക്കുക.\nറിയാദ്, ദമ്മാം വിമാനത്താവളങ്ങളില് നിന്നും പുതിയ ഷെഡ്യുളില് സര്‍വീസുകളില്ല. ഈ പ്രവിശ്യകളില് നിന്നും നാട്ടിലെത്താന് രജിസ്റ്റര് ചെയ്ത് കാത്തിരിക്കുന്നവര്‍വക്ക് ഇത് നിരാശയാണ് സമ്മാനിച്ചത്. റിയാദില് നിന്നും തൊട്ടു മുമ്പത്തെ ആഴ്ചയില് പ്രഖ്യാപിച്ച ഒരു സര്‍വീസ് ഈ മാസം 31 ന് ഉള്ളതൊഴിച്ചാല് മറ്റു സര്‍വീസുകളൊന്നും ഉണ്ടാവില്ല. കോഴിക്കോടിന് പുറമെ ശ്രീനഗര്, ഡല്‍ഹി, ചെന്നൈ, ലകനൗ, ഹൈദരബാദ് കൊല്‍ക്കത്ത തുടങ്ങിയ ഇടങ്ങളിലേക്കാണ് പുതിയ ഷെഡ്യൂളില് സര്‍വീസുകള് ഉണ്ടാവുക\nഫേസ്‍ബുക്ക്, ടിക്‍ടോക്ക്, ട്രൂകോളര്, ഇന്‍സ്റ്റഗ്രാം അടക്കമുള്ള 89 ആപ്പുകള് ഫോണില് നിന്ന് കളയണം: സൈനികരോട് ഇന്ത്യന് ആര്‍മി\nഡിപ്ലോമാറ്റിക് ബാഗേജിൽ സ്വർണക്കടത്ത്: യു.എ.ഇ അന്വേഷണം തുടങ്ങി\nസ്വപ്ന സുരേഷ് മുൻകൂർ ജാമ്യാപേക്ഷ നൽകി; സ്വപ്നക്കും സന്ദീപിനും വേണ്ടി വല വിരിച്ച് കസ്റ്റംസ്


സുചിലീക്ക്‌സ് പറഞ്ഞ ഖുശ്ബുവിന്റെയും സുകന്യയുടെയും പാര്‍ട്ടി വീഡിയോ പുറത്ത് | The Indian Telegram\nപ്രമുഖ താരങ്ങളുടെ മുഖംമൂടി പൊതുജനങ്ങള്‍ക്ക് മുന്നില് വലിച്ചുകീറുമെന്ന ഭീഷണിയുയര്‍ത്തിയിരിക്കുകയാണ് സുചിലീക്ക്‌സ്. ഒരു പാര്‍ട്ടിക്കിടയില് മദ്യപിച്ചു ലക്ക് കെട്ട് ഡാന്‍സ് കളിക്കുന്ന നടി ഖുശ്ബുവിന്റെയും സുകന്യയുടേയും വീഡിയോ ഉടന് പുറത്ത് വിടുമെന്ന സൂചനയും സുചി ലീക്ക്‌സ് നല്‍കുന്നുണ്ട്. ഇതിനടനുബന്ധിച്ചുള്ള ഒരു വീഡിയോ ഇപ്പോള് തന്നെ പുറത്ത് വിട്ടിട്ടുണ്ട്.\nസതുരംഗ വേട്ടൈ2എന്ന ചിത്രത്തിന്റെ പാര്‍ട്ടിയില് സുകന്യയും ഖുശ്ബുവും ഐറ്റം സോങിന് നൃത്തമാടുകയാണ് ഇരുവരും. ഭക്ഷണം കഴിച്ചുകൊണ്ടിരിക്കുന്ന നടനും സംവിധായകനുമായ മനോബാലയും ഇരുവരുടെയും ഡാന്‍സ് ആസ്വദിക്കുന്നുണ്ട്.\nഗായിക സുചിത്ര കാര്‍ത്തികിന്റെ ഔദ്യോഗിക ട്വറ്റര് അക്കൗണ്ടുമായി ബന്ധപ്പെട്ട വിവാദങ്ങള്‍ക്ക് കഴിഞ്ഞ വര്‍ഷം ചൂടുപിടിച്ച ചര്‍ച്ചകള്‍ക്ക് കാരണമായിരുന്നു. നടന് ധനുഷിനെതിരെയായിരുന്നു സുചിത്രയുടെ ആദ്യ ട്വീറ്റ്.\nപാര്‍ട്ടിയില് പങ്കെടുക്കവെ ധനുഷിനൊപ്പം വന്ന ഒരാള് തന്നെ ഒരു പാര്‍ട്ടിയില് വച്ച് ഉപദ്രവിച്ചുവെന്നും ധനുഷിന്റെ യഥാര്‍ഥ മുഖം ലോകത്തിന് മുന്‍പ് തുറന്നു കാട്ടുമെന്നും സുചിത്ര വെല്ലുവിളിച്ചിരുന്നു.\nതുടര്‍ന്ന് സുചിത്രയുടെ അക്കൗണ്ടില് നിന്ന് പല താരങ്ങളുടെയും സ്വകാര്യ ചിത്രങ്ങള് പുറത്ത് വന്നു. ആന്‍ഡ്രിയ, അനിരുദ്ധ്, ഹന്‍സിക, തൃഷ, ചിന്‍മയി ശ്രീപാദ എന്നിവരുടെ ചിത്രങ്ങളാണ് ട്വിറ്ററില് പ്രചരിച്ചത്. സംഭവം വിവാദമായതോടെ തന്റെ അക്കൗണ്ട് ആരോ ഹാക്ക് ചെയ്തുവെന്നാണ് സുചിത്ര പറഞ്ഞത്.\nഔദ്യോഗിക അക്കൗണ്ട് മരവിപ്പിക്കുകയും ചെയ്തു. എന്നാല് സുചിത്രയുടെ മാനസികാവസ്ഥ ശരിയല്ലെന്ന് ഭര്‍ത്താവ് കാര്‍ത്തിക് മാധ്യമങ്ങളോട് പറഞ്ഞു. ഇപ്പോള് സുചിത്ര കാര്‍ത്തിക് വീണ്ടും വാര്‍ത്തകളിലിടം പിടിക്കുകയാണ്.\nഇപ്പോള് സുചി ലീക്ക്‌സ് എന്ന പേരില് അനവധി അക്കൗണ്ടുകളാണ് ട്വിറ്ററില്. പ്രശസ്തരുടെ സ്വകാര്യ ദൃശ്യങ്ങള് ഈ അക്കൗണ്ടുകള് വഴി വ്യാപകമായി പ്രചരിക്കുന്നുണ്ട്. സുചിത്രയുടെ ഔദ്യോഗിക എക്കൗണ്ടിന് ഉണ്ടായിരുന്നതിനേക്കാള് ഫോളോവേഴ്‌സ് ഫേക്ക് അക്കൗണ്ടുകള്‍ക്കുണ്ട്.\nതാരങ്ങളുടെ മുഖം മൂടി പൊതുജനങ്ങള്‍ക്ക് മുന്‍പില് വലിച്ചു കീറുമെന്നാണ് ഭീഷണി. ഗായികയുടെ അക്കൗണ്ടില് എന്താണ് സംഭവിച്ചതെന്ന് ഇപ്പോഴും വ്യക്തമല്ല. ഇത് സംബന്ധിച്ച് സുചിത്ര സൈബര് സെല്ലില് പരാതി നല്‍കിയെന്ന് കാര്‍ത്തിക് പറഞ്ഞുവെങ്കിലും ഇപ്പോഴും ദുരൂഹത തുടരുകയാണ്.\nRead more on: Kushbu Kushbu sundar Sukanya\nബാഹുബലി കണ്ട് രമ്യാ കൃഷ്ണനെ തെറിവിളിച്ചു; അതിന്റെ കാരണം അവള്‍ക്കറിയാം; ഹന്‍സികയെ ദയവ്…\nഎങ്ങനെ മാന്യത പുലര്‍ത്തണമെന്ന് തെന്നിന്ത്യയെ കണ്ട് പഠിക്ക്; തെന്നിന്ത്യന് നായികമാരെ വിമര്‍ശിച്ച ഹിന…\nസംഘമിത്രയില് ശ്രുതി ഹാസനു പകരം ദിഷ പട്ടാണി; സിനിമയിലേക്ക് വരവേറ്റ് ജയം രവിയും…\nഎണ്‍പതുകളിലെ താരങ്ങളുടെ റീയൂണിയന്; ചിരഞ്ജീവി, ലിസി, ഖുശ്ബു, രാധിക തുടങ്ങിയവര് ചൈനയില്; ചിത്രങ്ങള്\nഎണ്‍പതുകളിലെ താരങ്ങളുടെ റിയൂണിയന് ഇത്തവണ ചൈനയില്\nനടി ഖുശ്ബുവിന്റെ വീട്ടില് ബോംബ് ഭീഷണി\nകേരള പൊലീസ് സമൂഹത്തിന് വേണ്ടി പ്രവര്‍ത്തിക്കണം; സിപിഐഎമ്മിന് വേണ്ടിയാകരുത് അവരുടെ പ്രവര്‍ത്തനമെന്ന് നടി…\n42 mins ago Kuwait\n55 mins ago Cricket


ചെക്പോസ്റുകള് സ്വകാര്യവത്കരിക്കാന് നിര്‍ദേശം | Proposal to privatise Walayar checkpost - Malayalam Oneindia\nചെക്പോസ്റുകള് സ്വകാര്യവത്കരിക്കാന് നിര്‍ദേശം\nപാലക്കാട്: ജില്ലയിലെ വാളയാര് അടക്കമുള്ള അഞ്ച് ചെക്ക്പോസ്റുകളുടെ പ്രവര്‍ത്തനം സ്വകാര്യവത്കരിക്കാന് പാലക്കാട് ജില്ലാ കളക്ടര് ഉഷ ടൈറ്റസ് സംസ്ഥാന സര്‍ക്കാരിനോട് ശുപാര്‍ശ ചെയ്തു.\nഅയല്‍സംസ്ഥാനത്തു നിന്നും ചരക്കുകള് കൊണ്ടുവരുന്ന വാഹനങ്ങള് പരിശോധിക്കുകയും നികുതി ശേഖരിക്കുകയും ചെയ്യുന്നത് സ്വകാര്യ വ്യക്തികളെ ഏല്പിക്കാനാണ് നിര്‍ദേശം. സര്‍ക്കാര് വ്യവസ്ഥകള് അനുസരിച്ച് ഈ വ്യക്തികള് നികുതി പിരിച്ച് സര്‍ക്കാരിനെ ഏല്പിക്കണം. ഇതിന് കരാര് അടിസ്ഥാനത്തില് ശമ്പളം നല്‍കും.\nസ്വകാര്യവത്കരിക്കുന്നതിലൂടെ ചെക്പോസ്റുകള് പ്രവര്‍ത്തിപ്പിക്കുന്നതിന് സര്‍ക്കാരിന് വരുന്ന ചെലവ് കുറയ്ക്കാനാവും. ഇപ്പോള് വില്പന നികുതി വകുപ്പിലെ 120 ജീവനക്കാരാണ് വാളയാര് ചെക്പോസ്റിന്റെ പ്രവര്‍ത്തനം നിയന്ത്രിക്കുന്നത്. സ്വകാര്യവത്കരണം നടപ്പിലാക്കിയാല് 30 വ്യക്തികളോടൊപ്പം നാല് വില്പന നികുതി ജീവനക്കാരും മാത്രം ജോലി ചെയ്താല് മതിയാവും.\nനികുതി വരുമാനം കൂട്ടാമെന്നതിനു പുറമെ ചെക്പോസ്റുകളിലെ അഴിമതി തടയാനുമാവും. ഇപ്പോള് ആറ് മാസത്തേക്കാണ് ചെക്പോസ്റില് ജീവനക്കാര് നിയോഗിക്കപ്പെടുന്നത്. ഇത് അഴിമതിയ്ക്കിടയാക്കുന്നുണ്ട്. ഇടയ്ക്കിടെ ജീവനക്കാരെ മാറ്റുന്നത് അഴിമതി തടയാന് സഹായിക്കും.\nസര്‍ക്കാര് ജീവനക്കാരുടെ പണിമുടക്ക് നടന്നപ്പോള് ചെക്പോസ്റുകളുടെ പ്രവര്‍ത്തനം കാര്യക്ഷമമായി നടന്നതിന്റെ വെളിച്ചത്തിലാണ് കളക്ടര് ഈ നിര്‍ദേശം മുന്നോട്ടുവെച്ചിരിക്കുന്നത്. ചെക്പോസ്റുകളില് ജോലി ചെയ്തവര് മുന്‍പരിചയമില്ലാത്ത കുറച്ചുപേരായിരുന്നെങ്കിലും നികുതിയും പിഴയും കൂടുതലായി ശേഖരിക്കാന് കഴിഞ്ഞു.


കേരള പൊലീസിന്റെ വെടിയുണ്ടകള് കാണാതായ സംഭവം; കടകംപള്ളിയുടെ ഗണ്‍മാനും പ്രതി - Express Kerala\nകേരള പൊലീസിന്റെ വെടിയുണ്ടകള് കാണാതായ സംഭവം; കടകംപള്ളിയുടെ ഗണ്‍മാനും പ്രതി\nതിരുവനന്തപുരം: എസ്എപി ക്യാമ്പില് നിന്ന് വെടിയുണ്ടകള് കാണാതായ കേസില് മന്ത്രി കടകംപള്ളി സുരേന്ദ്രന്റെ ഗണ്‍മാനും പ്രതി. പതിനൊന്ന് പ്രതികളുള്ള കേസില് കടകംപള്ളിയുടെ ഗണ്‍മാന് സനില് കുമാര് മൂന്നാം പ്രതിയാണ്.\nപേരൂര്‍ക്കട പൊലീസ് 2019 ഏപ്രിലില് മൂന്നിന് എഫ്‌ഐആര് രജിസ്റ്റര് ചെയ്ത കേസിലാണ് ഇയാള് പ്രതിയായിട്ടുള്ളത്.\nവെടിയുണ്ട നഷ്ടപ്പെട്ട സമയത്ത് സനില്‍കുമാറടക്കമുള്ളവര്‍ക്കായിരുന്നു രജിസ്റ്ററിന്റെ ചുമതല. രജിസ്റ്റര് സൂക്ഷിക്കുന്നതിലെ വീഴ്ച പരിശോധിച്ചാണ് പൊലീസുകാരെ പ്രതികളാക്കിയിരിക്കുന്നത്. രജിസ്റ്ററില് സ്റ്റോക് സംബന്ധിച്ച തെറ്റായ വിവരം പ്രതികള് രേഖപ്പെടുത്തിയെന്നും വഞ്ചനയിലൂടെ അമിതലാഭം ഉണ്ടാക്കിയെന്നും എഫ്‌ഐആറില് രേഖപ്പെടുത്തിയിട്ടുണ്ട്.\nഗുരുതരമായ ക്രമക്കേട് നടന്നിട്ടുണ്ടെന്ന് എഫ്ഐആറില് വ്യക്തമാക്കിയിട്ടും ഉന്നത ഉദ്യോഗസ്ഥര്‍ക്കെതിരെ അന്വേഷണം നടന്നിട്ടില്ല.\nറേഷന് വിതരണം ഏപ്രില് ഒന്ന് മുതല്; വേണ്ടാത്തവര്‍ക്ക് അറിയിക്കാന് സംവിധാനം\nകമ്മ്യൂണിറ്റി കിച്ചണുകളുടെ പടമെടുക്കാന് ആളുകളെത്തുന്നു; വിലക്കി മുഖ്യമന്ത്രി


ളാഹ - Gpedia, Your Encyclopedia\nCoordinates: 9°22′15.51″N 76°54′24.75″E / 9.3709750°N 76.9068750°E / 9.3709750; 76.9068750 പത്തനംതിട്ട ജില്ലയിലെ ഒരു മലയോര ഗ്രാമമാണ് ളാഹ. പത്തനംതിട്ട - ശബരിമല പാതയിൽ പത്തനംതിട്ടയിൽ നിന്ന് 30 കിലോമീറ്റർ അകലെയായി വടശ്ശേരിക്കരയ്ക്ക് സമീപത്തായി പെരുനാട് പോലീസ് സ്റ്റേഷൻ പരിധിയിലാണ്  ഈ സ്ഥലം സ്ഥിതി ചെയ്യുന്നത്.\nധാരാളം റബ്ബർ തോട്ടങ്ങൾ ഉള്ള ളാഹ, റാന്നി വനം വകുപ്പിന്റെ അതിർത്തിയിൽ ഉൾപ്പെടുന്ന ഒരു പ്രദേശമാണ്. ഇവിടെ നിന്നാണ് ശബരിമല തീർത്ഥാടന കേന്ദ്രത്തിലേക്കുള്ള വഴി തുടങ്ങുന്നതു്. 1960-ൽ ശബരിഗിരി ജല വൈദ്യുത പദ്ധതി വന്നപ്പോൾ മൂഴിയാർ പവർ ഹൗസിലേക്കു നിർമ്മിച്ച ഈ വഴി ഇപ്പോൾ ശബരിമല തീർത്ഥാടകരാണു് പ്രധാനമായി ഉപയോഗിക്കുന്നത്. ശബരിമലയിലേക്കുള്ള തിരുവാഭരണ ഘോഷയാത്ര കടന്നു പോകുന്ന സ്ഥലങ്ങളിലൊന്നാണ് ളാഹ. ഒരു രാത്രി ളാഹ ഫോറസ്റ്റ് ബംഗ്ലാവിൽ ഇറക്കി വെച്ചിട്ടാണ് തിരുവാഭരണയാത്ര തുടരുന്നത്. അതുപോലെ പ്രസിദ്ധമായ നിലക്കൽ സെന്റ് തോമസ് പള്ളി ളാഹ ജംഗ്‌ഷനിൽ നിന്നും 10 മൈൽ ദൂരത്താണ് സ്ഥിതി ചെയ്യുന്നത്.\n"https://ml.wikipedia.org/w/index.php?title=ളാഹ&oldid=1641031" എന്ന താളിൽനിന്നു ശേഖരിച്ചത്


പുതിയ പാർലമെന്‍റ് മന്ദിരത്തിന് അടുത്ത മാസം തറക്കല്ലിടും : Deepika.com National News |\nന്യൂഡൽഹി: പുതിയ പാർലമെന്‍റ് മന്ദിരത്തിനു ഡിസംബർ ആദ്യം പ്രധാനമന്ത്രി നരേന്ദ്ര മോദി തറക്കല്ലിടും. ഡിസംബർ പത്തിനു ചടങ്ങ് നടക്കുമെന്നാണ് റിപ്പോർട്ട്. സെൻട്രൽ വിസ്ത പുനർവികസന പദ്ധതിയുടെ ഭാഗമായാണു പഴയ പാർലമെന്‍റ് മന്ദിരത്തോടു ചേർന്ന് പുതിയ മന്ദിരം നിർമിക്കുന്നത്.\nപുതിയ പാർലമെന്‍റ് മന്ദിരത്തോടു ചേർന്നു പൊതു സെൻട്രൽ സെക്രട്ടേറിയറ്റ്, ഗ്രാൻഡ് കോണ്‍സ്റ്റിറ്റ്യൂഷൻ ഹാൾ, ഇന്ത്യയുടെ പരന്പരാഗത ജനാധിപത്യ പാരന്പര്യത്തിന്‍റെ ഷോകേസ്, എംപിമാർക്കുള്ള ലോഞ്ച്, ലൈബ്രറി, വിവിധ കമ്മിറ്റി ഹാളുകൾ, ഭക്ഷണശാലകൾ എന്നിവയുണ്ടാകും. എല്ലാ എംപിമാർക്കും പുതിയ മന്ദിരത്തിൽ പ്രത്യേകം ഓഫീസുണ്ടാകും.\nനിർമാണ പ്രവർത്തനങ്ങൾ നടക്കുന്നതിനാൽ പാർലമെന്‍റ് വളപ്പിലെ മഹാത്മാഗാന്ധിയുടെയും ഡോ. അംബേദ്കറുടെയും പ്രതിമകൾ താത്കാലികമായി മാറ്റി. പതിനാറ് അടി ഉയരമുള്ള ഗാന്ധിപ്രതിമ പാർലമെന്‍റിന്‍റെ ഒന്നാം നന്പർ കവാടത്തോടു ചേർന്നാണ് ഇരുന്നിരുന്നത്. പുതിയ മന്ദിരത്തിന്‍റെ നിർമാണം പൂർത്തിയായാൽ ഉടൻ ഇവ അതിനോടു ചേർന്നു സ്ഥാപിക്കും.\nകഴിഞ്ഞ സെപ്റ്റംബറിലാണ് ടാറ്റ പ്രോജക്ട് പുതിയ പാർലമെന്‍റ് മന്ദിരം നിർമിക്കാനുള്ള കരാർ നേടിയത്. 861.90 കോടി രൂപ ചെലവഴിച്ചാണ് പുതിയ പാർലമെന്‍റ് മന്ദിരം നിർമിക്കുന്നത്. ഇരുപത്തിയൊന്നു മാസംകൊണ്ടു നിർമാണം പൂർത്തീകരിക്കാനാണ് ഉദ്ദേശിക്കുന്നത്.\nന്യൂഡൽഹിയുടെ ശില്പികളായ എഡ്വിൻ ല്യൂട്ടണും ഹെർബർട്ട് ബേക്കറും ചേർന്നാണ് നിലവിലെ പാർലമെന്‍റ് മന്ദിരം രൂപകല്പന ചെയ്തത്. 1921 ഫെബ്രുവരി 12നായിരുന്നു ശിലാസ്ഥാപനം. ആറുവർഷം കൊണ്ട് പണി പൂർത്തിയായി. ചെലവ് 83 ലക്ഷം രൂപ.


കണ്ണ് തുറന്നുകാണുക ഇറാക്കിലെ ക്രിസ്ത്യാനികൾക്ക് എന്തുസംഭവിച്ചു?തുർക്കിയിലെ ക്രൂരത നിസാര വൽക്കരിക്കുന്നവർ അറിയുക ക്രിസ്ത്യാനി വധത്തിന്റെ ഞെട്ടിക്കുന്ന കഥകൾ ! | Daily Indian Herald\nJuly 26, 2020 7:53 pm By : Indian Herald Staff\nകൊച്ചി: ലോകത്ത് മതത്തിന്റെ പേരിൽ ഏറ്റവും കൂടുതൽ വേട്ടയാടപ്പെട്ടതും കൊല്ലപ്പെട്ടതും ക്രിസ്ത്യാനികൾ ആണ് .ഹാഗിയ സോഫിയ ക്രൈസ്തവ ദേവാലയം മുസ്ലിം പള്ളിയാക്കി മാറ്റിയതിനെ ന്യായീകരിക്കാന് വലിയ നുണ പ്രചരണവുമായി തീവ്ര ഇസ്ലാമിസ്റ്റുകള് രംഗത്തുള്ളത് . കേരളത്തിലെ മതേതര സ്വഭാവത്തിന്റെ ബലികഴിച്ചുകൊണ്ടാണ് മുസ്ലിം ലീഗ് നേതാവ് വരെ ഹാഗിയ സോഫിയ പള്ളി മുസ്ലിം മോസ്‌ക്ക് ആക്കിയതിനെ ന്യായീകരിക്കുന്നത് ..ക്രൈസ്തവ വിശ്വാസത്തെ ഉന്മൂലനം ചെയ്യാൻ ശ്രമം നടത്തിയ നിരവധി പ്രമുഖരെയും സാമ്രാജ്യത്വ ശക്തികളെയും ചരിത്രത്തിൽ ഉടനീളം കാണുവാൻ കഴിയും.ഈ വിഷയം വലിയ തരത്തിൽ നിസ്സാരവൽക്കരിക്കുന്നവർ ക്രിസ്ത്യൻ വേട്ടകൾ മറച്ചു വെക്കുകയാണ് .ക്രിസ്ത്യൻ രാജ്യങ്ങളിൽ മുസ്ലിം സഹോദരങ്ങൾ സമാധാനയത്തോടെ ജീവിക്കുമ്പോൾ മുസ്ലിം ഭൂരിപക്ഷ രാജ്യങ്ങളിൽ ക്രിസ്ത്യാനികൾ വേട്ടയാടപ്പെടുകയാണ് .അതിന്റെ ഏറ്റവും വലിയ ഉദാഹരണമാണ് ഇറാക്കിലെ ക്രിസ്ത്യാനികളുടെ അനുഭവം .ആനുകാലികപ്രസക്തമായ വിഷയമായതിനാൽ 2014 ൽ ഡെയ്‌ലി ഇന്ത്യൻ ഹെറാൾഡിൽ വിൻസ് മാത്യു റിപ്പോർട്ട് ചെയ്ത ലേഖനം വീണ്ടും റീപോസ്റ്റ് ചെയ്യുകയാണ്.\nലോകം ഇവർക്കുനേരെയും കരുണകാട്ടുക; കണ്ണ് തുറന്നുകാണുക ഇറാക്കിലേ ക്രിസ്ത്യാനികൾക്ക് എന്തുസംഭവിച്ചു.\nഇറാക്കിൽ ഇസ്ലാമിക് സ്റ്റേറ്റ് ഓഫ് ഇറാക്ക് സ്ഥാപിച്ച ഐ.എസ്.ഐ.എസ് ക്രിസ്ത്യാനികൾക്കെതിരെ ഫത് വ പുറപ്പെടുവിച്ചിരിക്കുകയാണ്. പുതിയ തലസ്ഥാനമായി പ്രഖ്യാപിച്ച മൊസ്സൂളിലെ ക്രിസ്ത്യാനികളുടെ വീടുകളിൽ ഒഴിഞ്ഞുപോകാനുള്ള നോട്ടീസ് ഒട്ടിച്ചത് ആഴ്ച്ചകൾക്ക് മുമ്പാണ്. നോർത്തേൺ ഇറാക്കിൽനിന്നും ക്രിസ്ത്യാനികൾ പൂർണ്ണമായും പാലായനം ചെയ്തുകഴിഞ്ഞു. ലോകത്തേ ഏറ്റവും പഴക്കംചെന്ന ക്രിസ്ത്യൻ ജനസമൂഹമാണ് 2000വർഷത്തേ ആത്മബന്ധം അവസാനിപ്പിച്ച് രാജ്യം വിട്ടിരിക്കുന്നത്. അവരുടെ, വാഹനങ്ങൾ ആഭരണങ്ങളും, പണവും, മൊബൈൽ ഫോണും വരെ കവർച്ചക്കാർ എടുത്തു. സ്വത്തും, രാജ്യവും എല്ലാം വിട്ട് പാലായനം ചെയ്യുന്ന ഇവർ അയൽ രാജ്യങ്ങളിലേക്കും വിമിതർ കടന്നുവരാത്ത മറ്റ് മേഖലകളിലും അഭയം തേടുകയാണ്. പതിനായിരക്കണക്കിനു ക്രിസ്ത്യാനികളെ വധഭീഷണിമുഴക്കി ഭീകരർ മതം മാറ്റി. അതിനു തയ്യാറാകാതിരുന്നവരാണ് രാജ്യം വിടുന്നത്. മുസ്ലീങ്ങൾ അല്ലാത്ത എല്ലാ ആളുകളും നോൺ മുസ്ലീം നികുതി തങ്ങൾക്ക് കൈമാറണമെന്ന് തീവൃവാദികൾ ഉത്തരവിറക്കികഴിഞ്ഞു. ‘എൻ’ നോട്ടീസാണ് വിമിത പോരാട്ടക്കാർ ഇറക്കിയിരിക്കുന്നത്. നസ്രായൻ അല്ലെങ്കിൽ ക്രിസ്ത്യൻ എന്നാണ് ഇതിലൂടെ അർഥമാക്കുന്നത്.\nഇന്ത്യയിൽ വർഗീയവാദത്തിനും തീവൃവാദത്തിനും എതിരേ ന്യൂന പക്ഷങ്ങൾ നടത്തുന്ന ഭയാശങ്കകൾ എന്തേ ഇറാക്കിലേ കത്തോലിക്കരുടെ കാര്യത്തിൽ ഇല്ലാത്തത്?. അതോ ജീവിക്കുന്ന രാജ്യത്ത് ന്യൂനപക്ഷം ആയാൽ അവിടെമാത്രം സംരക്ഷണവും, തങ്ങൾക്ക് മത ഭൂരിപക്ഷമുള്ളിടത്തേ രാജ്യത്തേ ന്യൂനപക്ഷ വിഭാഗത്തിന്റെ കൂട്ടകുരുതികൾക്ക് കൂട്ടും നില്ക്കാമെന്നാണോ?. ഇറാക്കിൽ ഒരു പതിറ്റാണ്ടുമുമ്പ് 14ലക്ഷം ഉണ്ടായിരുന്നു ക്രിസ്ത്യാനികൾ ഇന്ന് 50000 ആയി ചുരുങ്ങി. ബാക്കി 13.5ലക്ഷം വരുന്ന ആളുകൾക്ക് എന്തു സംഭവിച്ചുവെന്ന് എന്തുകൊണ്ട് ആരും ഉല്കഠയോടെ ചോദിക്കുന്നില്ല. അവരെ കൂട്ടകുരുതി നടത്തിയും, നാടുകടത്തിയും, ഓടിച്ചുവിട്ടും മത ഭൂരിപക്ഷം നാമാവിശേഷമാക്കി. ബാഗ്ദാദ് അടക്കമു‍ീടത്തേ കത്തോലിക്കാ പള്ളികൾ എല്ലാം ത്കർത്തു. 2000വർഷത്തേ കത്തോലിക്കരുടെ ചരിത്റ്റമുറങ്ങുന്ന മണ്ണിൽനിന്നും അവരെ പുറത്താക്കിയത് ദരിദ്രരായാണ്. ഇറാക്കിലേ ആദ്യ മത, ജനസമൂഹമാണ് കൂട്ടകുരുതിയിലൂടെയും, പാലായനത്തിലൂടെയും ഇല്ലാതായതെന്ന് ഓർക്കണം. മാതൃ രാജ്യത്തിനു പുറത്ത് ലക്ഷങ്ങൾ രാജ്യമില്ലാതെ അഭ്യാർഥികളായി സിറിയയിലും, ജോർദ്ദാനിലും, മറ്റ് പല രാജ്യങ്ങളിലും കഴിയുന്നു. ലോകത്ത് ഏറ്റവും വലിയ ന്യൂനപക്ഷ കൂട്ടകുരുതിയും പീഢനവും ഇറാക്കിൽ നടന്നുകഴിഞ്ഞു. ഇനി അവിടെ രക്ഷിക്കാനും അവകാശങ്ങൾ സ്ഥാപിക്കാൻ പോലും ഈ വിഭാഗം ഇല്ല. ഭൂരിപക്ഷത്തിനെതിരെ കുരച്ചുചാടുന്ന ഇന്ത്യയിലേ ന്യൂനപക്ഷങ്ങളും മാധ്യമങ്ങളും ഇറാക്കിലേ ഭീകരത കാണുന്നില്ല. അവിടെയാകാം, ഇവിടെയാകത്തില്ല എന്ന രീതി ശരിയല്ല. ഇതെല്ലാം വയ്ച്ച് നോക്കുമ്പോൾ ഇന്ത്യയിലേ ന്യൂനപക്ഷങ്ങൾക്ക് ഇവിടെ എന്തിന്റെ കുറവാണുള്ളത്. ഇറാക്കിലേ ഭൂരിപക്ഷ തീവൃവാദം വയ്ച്ച് ഇന്ത്യയിലേ ഭൂരിപക്ഷ വർഗീയത എത്രയോ നിർദ്ദോഷമാണ്. ഈ ഹൈന്ദവ ഭൂരിപക്ഷ രാജ്യത്തിന്റെ അന്തസ് എത്രയോ വലുതാണ്.\n”ദൈവവും മതവും ഒക്കെ കാരണം മനുഷ്യർ കൂട്ടമായി കൊല്ലുകയും കൊലചെയ്യപ്പെടുകയും ലോകത്തേ നശിപ്പിക്കുകയും ചെയ്യുമ്പോൾ, അതില്ലാത്ത ലോകത്തേ സ്വപ്നം കാണുന്ന യുക്തിവാദികളെ വിമർശിക്കാൻ സമൂഹത്തിനു എന്ത് അർഹതയാണുള്ളത്? യുക്തിവാദികൾ ലോകത്ത് യുദ്ധവും, കൂട്ടകുരുതിയും, ലോക നശീകരണവും വരുത്തിയിട്ടില്ല എന്നത് പച്ചയായ സത്യമല്ലേ? ഒരു മനുഷ്യ ജീവനെപോലും അവർ നശിപ്പിച്ച ചരിത്രം ഇല്ല. ”\nഅക്രമവും വർഗീയതയും കൂട്ടകൊലയും എവിടെ നടന്നാലും എതിർക്കപ്പെടേണ്ടതാണ്. എന്റെ മതം മറ്റുമതക്കാരെ കൂട്ടകൊലനടത്തിയാൽ അതിനേ അഭിമാനത്തോടെ കണ്ട് നാവടക്കിയിരിക്കുകയും, സ്വന്തം മതക്കാർ കൊലചെയ്യപ്പെടുമ്പോൾ കണ്ണുനീരു പൊഴിക്കുന്നതും കണ്ണില്ചോരയില്ലാത്ത കപട മാനവീകതയാണ്. ഇത്തരക്കാർക്ക് മനുഷ്യനും അവന്റെ ജീവനും രക്തവുമല്ല മറിച്ച് എന്റെ മതം എന്ന ചിന്തയാണ് ഈ ലോകത്ത് വലുത്. സ്വന്തം മതക്കാരെ കൂട്ടകുരുതി നടത്താൻ കൈയ്യടിപ്പിച്ച് പ്രോൽസാഹിപ്പിക്കുന്ന കൊലപാതകികൾക്ക് കൂട്ടുനില്ക്കുന്നവരാകരുത് ഒരു മത വിശ്വാസിയും. ഇന്ത്യയിലേയും കേരളത്തിലേയും രാഷ്ട്രീയപാർട്ടികൾ, പൊതുപ്രവർത്തകർ, രാഷ്ട്രീയ സാഹിത്യ നിരീക്ഷകന്മാർ എല്ലാവരും ലോകത്ത് നടക്കുന്ന അതിക്രമങ്ങൾക്കെതിരെ പ്രതികരിക്കുകയും സമരം നടത്തുകയും ചെയ്യാറുണ്ട്. എന്നാൽ ഇവരാരും എന്തുകൊണ്ട് ഇറാക്കിലേ മത ന്യൂനപക്ഷത്തിനെതിരായ നൂറ്റാണ്ടുകളായ ക്രൂരതകൾക്കെതിരെ കണ്ണടയ്ക്കുന്നു?.\nഭൂരിപക്ഷ വിഭാഗം ഒരു രാജ്യത്തേ ദുർബല ന്യൂനപക്ഷത്തേ കൂട്ടകൊലയിലൂടെ ഭൂമുഖത്തുനിന്നും തുടച്ചുനീക്കുന്ന ഇറാക്കിലെ ഭീകരതയ്ക്കെതിരെ നിലയുറപ്പിക്കാൻ ലോകത്തേ സമാധാനത്തിനും സഹവർതിത്വത്തിനും ആകുന്നില്ല, ഐക്യരാഷ്ട്ര സഭയെവിടെപോയി, ലോകത്ത് സമാധാനവും നീതിയും സ്ഥാപിക്കാൻ മുന്നിട്ടിറങ്ങുന്ന അമേരിക്കയെവിടെ?. ലോകത്തിന്റെ മുഴുവൻ ശ്രദ്ധയും ഇസ്രായേൽ-പാലസ്തീനിലേക്ക് തിരിയുമ്പോൾ ഇറാക്കിലേ ന്യൂനപക്ഷങ്ങളേ എല്ലാവരും മറന്നിരിക്കുന്നു. വർഗീയതയും, ന്യൂനപക്ഷപീഢനവും, കൂട്ടകൊലകളും ലോകത്തെവിടെയാണെങ്കിലും വിമർശിക്കപ്പെടണം. ഇറാക്കിൽനിന്നും പാലായനം നടത്തിയ ക്രിസ്ത്യാനികൾ ദരിദ്രരായി അഭയാർഥികളായി പലരാജ്യങ്ങളിൽ അലയുകയാണ്. അവശേഷിക്കുന്നവർ മരണഭയത്താൽ എല്ലാം ഉപേഷിച്ചെന്നവിധം കഴിയുന്നു. കൂട്ടകൊലയിൽ ഇല്ലാതായ ഈ വംശാവലിക്കെതിരായ അനീതികൾ വേറെ. ഇറാക്കിലേ ന്യൂനപക്ഷം ലോകത്തിന്റെ കാരുണ്യവും പ്രതികരണവും തേടുകയാണ്.\nഎ.ഡി ഒന്നാം നൂറ്റാണ്ടിലാണ് ക്രിസ്തു ശിഷ്യന്മാരായ സെന്റ്. തോമസും, തദ്ദേവൂസും ഇറാക്കിൽ ക്രിസ്തുമതവുമായി എത്തിയത്. 2000വർഷത്തിലേറെയായി ഇറാക്കിലും മൊസൂളിലും ക്രിസ്ത്യാനികൾ പള്ളികൾ സ്ഥാപിച്ച് അരാധന നടത്തുകയും, ജീവിക്കുകയും ചെയ്യുന്നു. ആദ്യകാലത്ത് ഈ മതവിഭാഗമായിരുന്നു ഇറാക്കിൽ നിർണ്ണായകം. 13നൂറ്റാടിൽ ഇറാക്കിൽ 12രൂപതകൾ വരെ നിലവിലുള്ള പ്രബലമായ മതമായിരുന്നു ക്രിസ്ത്യാനിറ്റി. 14ആം നൂറ്റാണ്ടിൽ മുസ്ലീം രാജവംശങ്ങളുടെ പടയോട്ടത്തേതുടർന്ന് കത്തോലിക്കരെ ഉന്മൂലനം ചെയുകയായിരുന്നു. ടിമൂർ ചക്രവർത്തി നടത്തിയ പടയോട്ടത്തിൽ ബാഗ്ദാദിൽ 90000 ത്തിലധികവും തിക്രിത്തിൽ 70000 ക്രിസ്ത്യാനികളുടെ ശിരശ്ചേദനം നടത്തിയെന്നാണ് ചരിത്രത്തിൽ പറയുന്നത്.\nഇതു പോലെ തന്നെ കിഴക്കൻ മേഖലയിലും ക്രിസ്ത്യൻ മതത്തിന്റെ ആധിപത്യം പൂർണ്ണമായും ഉന്മൂലനം ചെയ്തു. ഈ സംഭവത്തോടെ ഇറാക്ക് മേഖലയിലേ ക്രിസ്ത്യൻ മതം ഏറെക്കുറെ തുടച്ചുനീക്കപ്പെടുകയായിരുന്നു.\n17നൂറ്റാണ്ടിൽ അമീർ അഫ്രാസിയാബ് പോർച്ചുഗീസുകാർക്ക് നഗര മേഖലയ്ക്ക് പുറത്തു പള്ളി പണിയാൻ അനുമതി നല്കുന്നതോടെയാണ് ക്രിസ്ത്യൻ മതം പിന്നീട് ഇറാക്കിൽ നാമെടുക്കുന്നത്. ഇതിനുശേഷം കത്തോലിക്കർ കൂട്ടമായി ഇറാക്കിൽനിന്നും ഉന്മൂലനം ചെയ്യപ്പെട്ടത് 1914- 1933 കാലഘട്റ്റത്തിലായിരുന്നു. ഇവിടെത്തേ കത്തോലിക്കർ നേരിട്ട ചരിത്രത്തിലേ രണ്ടാമത്തേ ദുരന്തം ആയിരുന്നത്. ഇറാക്കിലേ സ്വാതന്ത്ര്യ സമരവുമായി ബന്ധപ്പെട്ട് നടന്ന ഈ ക്രിസ്ത്യൻ കൂട്ടക്കുരുതികൾ ലോക ചരിത്രത്തിലേ തന്നെ പ്രധാന സഭവമാണ്. ബ്രിട്ടീഷുകാർക്കെതിരായി നടന്ന പോരാട്ടത്തിൽ അധികവും ബലിയാടാവേണ്ടിവന്നത് ഇറാക്കിലേ കത്തോലിക്കരായിരുന്നു. ഇറാക്കിലേ പ്രാദേശിക മിലിട്ടറി നടത്തിയ അക്രമണത്തിലും മറ്റും ലൗസാനേ ഉടമ്പടിയിലേ റിപ്പോർട്ട് പ്രകാരം 2,75000 അസ്സീറിയൻ (കത്തോലിക്കർ) ആളുകൾ മരണപ്പെട്ടതായാണ് രേഖപ്പെടുത്തപ്പെട്ടിരിക്കുന്നത്. എന്നാൽ കത്തോലിക്കരുടെ തിട്ടപ്പെടുത്താതെ പോയ മരണങ്ങൾ ഉൾപ്പെടെ 3ലക്ഷത്തിലധികം കൊലപാതകങ്ങൾ ഉണ്ടായെന്നും ചരിത്രം പറയുന്നു. അസ്സീറിയൻ ജെനോസൈഡ് (അസ്സീറിയൻ കൂട്ടക്കുരുതി) എന്നപേരിൽതന്നെയാണ് ചരിത്രത്തിൽ ഈ കൂട്ടക്കുരുതികൾ അറിയപ്പെടുന്നതും. ഇതിലൂടെ ഇന്നത്തേ ഇറാക്ക് മേഖലയിലേ പകുതിയിലധികം ക്രിസ്ത്യാനികളേയും ഉന്മൂലനം നടത്തി.\n1950ഓടെ ജനസംഖ്യയിൽ 10%മായി ക്രിസ്ത്യാനികൾ ചുരുങ്ങി. പിന്നീട് ഓരോ ആഭ്യന്തിര സംഘർഷത്തിലും ക്രിസ്ത്യാനികളുടെ എണ്ണത്തിൽ കുറവുണ്ടായി തുടങ്ങി. 1987ലെ അവസാനത്തേ ഇറാക്ക് സെൻസസ് പ്രകാരം 14ലക്ഷം ആയിരുന്നു ക്രിസ്ത്യാനികളുടെ എണ്ണം. തുടർന്നുള്ള സദ്ദാം ഹുസൈന്റെ ഏറെക്കുറെ സുക്യുലർ രീതിയിലുള്ള ഭരണത്തിൽ കൃസ്ത്യാനികൾ സംതൃപ്തരും സുരക്ഷിതരും ആയിരുന്നു. എന്നാൽ പിന്നീടുള്ള ഇറാക്ക് യുദ്ധവും സദ്ദാം ഹുസൈന്റെ വിചാരണയും ഇറാക്കിലേ ക്രിസ്ത്യാനികളുടെ ജീവിതം വീണ്ടും കശക്കിയെറിഞ്ഞു.2003ലെ ഇറാക്ക് യുദ്ധശേഷം വധഭീഷണിയും, നാടുകടത്തലും ഭീഷണിപ്രയോഗിച്ച് ഇറാക്കിലേ ക്രിസ്ത്യാനികളെ വ്യാപകമായി പീഢിപ്പിക്കുനയും മതം മാറാൻ ആവശ്യപ്പെടുകയും ഉണ്ടായി.2004ലും 2008ലും ഇറാക്കിലും ബാഗ്ദാദിലുമുള്ള ക്രിസ്ത്യൻ ദേവാലയങ്ങൾ ഒട്ടുമിക്കവയും തകർക്കുകയും, വൈദീകരെയും പള്ളിയിൽ വരുന്നവരെയും കൊലപ്പെടുത്തുകയും ചെയ്യുന്നത് പതിവായി. 2010ൽ മൊസൂളിൽ ഐഡൻന്റിറ്റി കാർഡില്ലാതെ ക്രിസ്ത്യാനികൾ പുറത്തിറങ്ങുന്നത് വിലക്കിക്കൊണ്ട് തീവൃവാദികൾ ഫത്വ ഇറക്കി. ക്രിസ്ത്യാനികൾക്ക് അവരുടെ പേരിന്റെ അവസാനം അസ്സിരിയൻ എന്നോ ക്രിസ്ത്യൻ എന്നോ എഴുതിചേർക്കുവാൻ തുടങ്ങി.2010 ജനവരിയിലാണ് ബാഗ്ദാദിലേ അതിപുരാതനമായ കത്തോലിക്കാ ദേവാലയത്തിൽ പ്രാർഥിച്ചുകൊണ്ടിരുന്ന വൈദീകരടക്കം 58പേരേ കൊലപ്പെടുത്തുകയും പള്ളി നശിപ്പിക്കുനയും ചെയ്തത്.\n2003ലെ ഇറാക്ക് യുദ്ധത്തേ തുടർന്ന് ക്രിസ്ത്യാനികളുടെ എണ്ണം വീണ്ടും ചുരുങ്ങി. അമേരിക്കയുടേയും പാശ്ചാത്യ ശക്തികളുടേയും ഇറാക്കിനുമേലുള്ള അക്രമണത്തിനു ഇറാക്കിലേ ക്രിസ്ത്യൻ സമൂഹം ബലിയാടാവുകയായിരുന്നു. ആഭ്യന്തിര സംഘർഷത്തിൽ ക്രിസ്ത്യാനികൾ നല്ലെരുഭാഗത്തേയും തീവൃവാദികൾ കൊന്നൊടുക്കുകയായിരുന്നു. കുറെപേർ സിറിയയിലേക്ക് പാലായനം നടത്തി. അല്ക്വയ്ദയുടെയും, മറ്റ് തീവൃവാദ ഗ്രൂപ്പുകളുടെയും അക്രമത്തിൽ ഇറാക്ക് കത്തോലിക്കർ വീണ്ടും ചിതറി. മരിച്ചവർ എത്രയെന്നോ പാലായനം ചെയ്തവർ എത്രയെന്നോ കൃത്യമായ കണക്കുകൾ നിലവിലില്ല. 3.3ലക്ഷത്തോളം പേർ സിറിയയിൽ അഭയം തേടിയതായി പറയുന്നു. 10000പേർ യു.കെയിൽ അഭയാർഥികളായി. ഇറാക്കിൽ നിന്നും പലരും വെറും കൈയ്യുമായി ഒളിച്ചോടുകയും, കടല്മാർഗം രക്ഷപെടുകയുമായിരുന്നു. 2003ൽ 12ലക്ഷമുണ്ടായിരുന്ന കത്തോലിക്കർ 2014ലെ യു.എൻ കണക്കുകൾ പ്രകാരം 2.9ലക്ഷമായി ചുരുങ്ങി. ഇപ്പോഴത്തേ ആദ്യന്തിര യുദ്ധത്തോടെ ഇറാക്കിലേ ക്രിസ്ത്യാനികളുടെ എണ്ണം ഇപ്പോൾ വെറും 50000ത്തിലേക്ക് ചുരുങ്ങിയതായി കത്തോലിക്ക സഭ റിപ്പോർട്ട് ചെയ്യുന്നു. വിമിതപോരാട്ടക്കാർ തങ്ങളുടെ തലസ്ഥാനമായി പ്രഖ്യാപിച്ച മൊസൂളിൽ ക്രിസ്ത്യാനികളുടെ സംഖ്യ എണ്ണം 60000ആയിരുന്നത് പൂജ്യമായിരിക്കുന്നു ഇപ്പോൾ. ഇറാക്കിലേ ക്രിസ്ത്യാനികൾ ഏറ്റവും കൂടുതലുള്ള പട്ടണത്തിൽ ഒന്നായിരുന്നു ഇത്.\nTags: CHRITIANS IRAQ, Hagia Sophia church, Panakkad Sadiq Ali Shihab Thangal\nഇരുപതുകോടിയുടെ തിരിമറി !.. ചന്ദ്രികയില് പിരിച്ചെടുത്ത 16 കോടിയും കെ.എം.സി.സി. നല്‍കിയ4കോടിയും കാണാനില്ല.ജീവനക്കാരുടെ ഹരജി പുറത്ത്.\nനൈജീരിയായില് അഞ്ചു ക്രൈസ്തവ വിശ്വാസികളെ വധിക്കുന്ന വീഡിയോ പുറത്തുവിട്ട് ഐ‌എസ്.\nലീഗിന്റെ വാദങ്ങള് പൊളിഞ്ഞു.പ്രശ്ന പരിഹാര ചുമതലയുണ്ടായിരുന്നത് മൊഈന് അലിക്കെന്ന കത്ത് പുറത്ത്..


കഴിക്കൂ6ഉണക്കമുന്തിരി ദിവസവും — Vikaspedia\nഡ്രൈ ഫ്രൂട്‌സ് ആരോഗ്യപരമായ ഗുണങ്ങളാല് ഏറെ മികച്ചതാണ്. ഇതില് പെട്ട ഒന്നാണ് ഉണക്കമുന്തിരി. പല ആരോഗ്യഗുണങ്ങളും അടങ്ങിയ ഇത് ഒരുപിടി രോഗങ്ങളെ തടഞ്ഞു നിര്‍ത്താനും സഹായിക്കുന്ന ഒന്നാണ്. ദിവസവും ഒരു6ഉണക്കമുന്തിരി, ഇതു വെള്ളത്തില് കുതിര്‍ത്തിയായാല് ഏറെ നല്ലത്, കഴിയ്ക്കുന്നതു കൊണ്ടുള്ള ഒരു പിടി ഗുണങ്ങളെക്കുറിച്ചറിയൂ, ഹൃദ്രോഗത്തെ പ്രതിരോധിക്കാന് പതിവായി ഉണക്ക മുന്തിരി കഴിക്കുന്നത് ഹൃദ്രോഗത്തെ പ്രതിരോധിക്കാന് സഹായിക്കുമെന്ന് ഗവേഷണങ്ങള് പറയുന്നു. ഉണക്കമുന്തിരി കൊളസ്‌ട്രോളിന്റെ അളവ് കുറയ്‌ക്കാന് സഹായിക്കുകയും അതുവഴി ഹൃദയധമനീ രോഗങ്ങള് വരുന്നത് തടയുകയും ചെയ്യും. കൊളസ്‌ട്രോളിന്റെയും ട്രൈഗ്ലിസറൈഡിന്റെയും അളവ് കുറയ്‌ക്കുന്നത് ഹൃദയത്തിന്റെ മൊത്തം ആരോഗ്യം മെച്ചപ്പെടുത്താന് സഹായിക്കും അതുവഴി ഹൃദയാഘാതം, രക്തസമ്മര്‍ദ്ദം തുടങ്ങിയ ഹൃദയത്തെ ബാധിക്കുന്ന രോഗങ്ങള് വരാനുള്ള സാധ്യത കുറയ്‌ക്കും. ലൈംഗിക ജീവിതത്തിനും ഉണക്കമുന്തിരി കഴിക്കുന്നത് മികച്ചതാണ്. ഉണക്കമുന്തിരിയില് ആര്‍ജിനിന് എന്ന അമിനോആസിഡ് അടങ്ങിയിട്ടുണ്ട്. ഇത് ലൈംഗിക തൃഷ്‌ണ ഉയര്‍ത്തുകയും ഉത്തേജനം നല്‍കുകയും ചെയ്യും. ഇവ ഉദ്ധാരണക്കുറവ് പരിഹരിക്കാന് സഹായിക്കും. ഉണക്കമുന്തിരി അധികമായി നല്‍കുന്ന ഊര്‍ജ്ജം ലൈംഗിക ജീവിതത്തിന് ഗുണകരമാകും. പനിയും മറ്റ് അണുബാധകളും ഉണക്കമുന്തിരിയില് അടങ്ങിയിട്ടുള്ള പോളിഫിനോളിക് ഫൈറ്റോന്യൂട്രയെന്റ് പ്രതിജ്വലനകാരിയായ ആന്റി ഓക്‌സിഡന്റാണ്‌്. ബാക്ടീരിയകളെ പ്രതിരോധിക്കാനുള്ള ശേഷി ഇവയ്‌ക്കുണ്ട് അതിനാല് പനിവരാനുള്ള സാധ്യത കുറയ്‌ക്കുകയും ബാക്ടീരിയകളെ നശിപ്പിക്കുകയും ചെയ്യും. ദിവസവും ഏതാനം ഉണക്കമുന്തിരികള് കഴിക്കുന്നത് പനിയും മറ്റ് അണുബാധകളും വരുന്നത് തടയും. അര്‍ബുദത്തിനും ഉണക്കമുന്തിരിയില് അടങ്ങിയിട്ടുള്ള കാറ്റെചിന് എന്ന ആന്റി ഓക്‌സിഡന്റ് അര്‍ബുദ വളര്‍ച്ചയ്‌ക്കും കുടലിലെ അര്‍ബുദത്തിനും കാരണമാകുന്ന സ്വതന്ത്ര റാഡിക്കലുകളുടെ പ്രവര്‍ത്തനം തടയും. ചുവന്ന രക്താണുക്കള് ഉണക്കമുന്തരിയില് മികച്ച അളവില് ഇരുമ്പും ബി കോംപ്ലക്‌സ് വിറ്റാമിനുകളും അടങ്ങിയിട്ടുണ്ട്. അതിനാല് അനീമിയക്ക് പരിഹാരം നല്‍കും. ഉണക്ക മുന്തിരിയില് അടങ്ങിയിട്ടുള്ള ചെമ്പ് ചുവന്ന രക്താണുക്കള് ഉണ്ടാകാന് സഹായിക്കും. വൃക്കയില് കല്ല് പൊട്ടാസ്യം അടങ്ങിയ ഭക്ഷണങ്ങള് വൃക്കയില് കല്ല് ഉണ്ടാകുന്നതും വീണ്ടും വരുന്നതും തടയും . ഉണക്കമുന്തിരിയില് ധാരാളം പൊട്ടാസ്യം അടങ്ങിയിട്ടള്ളതിനാല് ഇവ കഴിക്കുന്നത് വൃക്കയില് കല്ല് വരുന്നത് തടയും. വൃക്കയില് കല്ലുള്ളവരോട്‌് ഉണക്കമുന്തിരി കഴിക്കാന് നിര്‍ദ്ദേശിക്കുന്നതിന്റെ കാരണം ഇതാണ്. കാത്സ്യം ഉണക്കമുന്തരിയില് ധാരാളം കാത്സ്യം അടങ്ങിയിട്ടുള്ളതിനാല് ഇവ എല്ലുകള്‍ക്ക് മികച്ചതാണ്. സന്ധിവാതങ്ങളില് നിന്നും ഇവ നിങ്ങളെ അകറ്റി നിര്‍ത്തും. ശരീരഭാരം ശരീരഭാരം കൂട്ടാന് ആഗ്രഹിക്കുന്നുവെങ്കില് ഉണക്കമുന്തിരി മികച്ചതാണ്. ഉണക്കമുന്തരിയില് ഗ്ലൂക്കോസിന് പുറമെ ഫ്രക്ടോസും അടങ്ങിയിട്ടുണ്ട്. അതിനാല് ഊര്‍ജം നല്‍കുന്നതിന് പുറമെ ചീത്ത കൊളസ്‌ട്രോള് അടിഞ്ഞ് കൂടാതെ തന്നെ ശരീര ഭാരം കൂട്ടാനും സഹായിക്കും. കാഴ്‌ചശേഷി മികച്ച കാഴ്‌ചശേഷി നിലനിര്‍ത്താന് സഹായിക്കുന്ന ആന്റിഓക്‌സിഡന്റായ പോളിഫിനോലിക് ഫൈറ്റോന്യൂട്രിയന്റ്‌സ് ഉണക്കമുന്തിരിയില് ധാരാളം അടങ്ങിയിട്ടുണ്ട്. കാഴ്‌ചശക്തിയെ ദുര്‍ബലപ്പെടുത്തുകയും അന്ധത, തിമിരം പോലുള്ള നേത്രരോഗങ്ങള്‍ക്ക് കാരണമാവുകയും ചെയ്യുന്ന സ്വതന്ത്ര റാഡിക്കലുകളെ കുറച്ച് കണ്ണുകളെ സംരക്ഷിക്കാന് ഈ ആന്റി ഓക്‌സിഡന്റുകള് സഹായിക്കും. ഇതിന് പുറമെ കണ്ണുകള്‍ക്ക് ഗുണകരമാകുന്ന വിറ്റാമിന് എ, ബീറ്റ കരോട്ടീന്, എ-കരോറ്റിനോയിഡ് തുടങ്ങിയവയും ഉണക്കമുന്തിരിയില് അടങ്ങിയിട്ടുണ്ട്. അസിഡിറ്റി ഉണക്കമുന്തരിയില് പൊട്ടാസ്യവും മഗ്നീഷ്യവും ധാരളം അടങ്ങിയിട്ടുണ്ട്. അതിനാല് ഇവ അസിഡിറ്റി കുറയ്‌ക്കാന് സഹായിക്കുകയും വിഷപദാര്‍ത്ഥങ്ങള് പുറന്തള്ളുകയും ചെയ്യും. സന്ധിവാതം, രക്തവാതം,വൃക്കയിലെ കല്ല് തുടങ്ങിയ രോഗങ്ങള് പ്രതിരോധിക്കും. വയറിന് എല്ലാദിവസവും കുറച്ച് ഉണക്ക മുന്തിരി കഴിക്കുന്നത് വയറിന് നല്ലതാണ്. ഉണക്കമുന്തിരിയില് അടങ്ങിയ ഫൈബര് വെള്ളത്തിന്റെ സാന്നിദ്ധ്യത്തില് വീര്‍ക്കും. ഇത് വയറിന് അയവ് നല്‍കുകയും മലബന്ധത്തിന് ആശ്വാസം നല്‍കുകയും ചെയ്യും. ഉണക്കമുന്തിരി ദിവസവും കഴിക്കുന്നത് കുടലിന്റെ ചലനം ക്രമമായി നിലനിര്‍ത്തും കൂടാതെ വിഷപദാര്‍ത്ഥങ്ങളും മാലിന്യങ്ങളും നീക്കം ചെയ്യാന് ഫൈബര് സഹായിക്കുകയും ചെയ്യും. പല്ലുകളെ പല്ലുകളെ തേയ്‌മാനം, പോടുകള്, വിള്ളല്‍എന്നിവയില് നിന്നും സംരക്ഷിക്കുന്നതിന് വളരെ അത്യാവശ്യമായ ഫൈറ്റോകെമിക്കല്‍സില് ഒന്നായ ഒലിയനോലിക് ആസിഡ് ഉണക്കമുന്തിരിയില് അടങ്ങിയിട്ടുണ്ട്. വായില് ബാക്ടീരിയ വളരുന്നത് തടഞ്ഞ് പല്ലുകള് നന്നായിരിക്കാന് ഉണക്കമുന്തരി സഹായിക്കും. ഇതില് ധാരാളം കാത്സ്യം അടങ്ങിയിട്ടുള്ളതിനാല് പല്ലുകളുടെ തേയ്‌മാനവും പൊട്ടലും തടയും.ഉണക്കമുന്തിരിയില് അടങ്ങിയിട്ടുള്ള ബോറോണ് വായില് അണുക്കള് വളരുന്നത് തടയും. എല്ലുകളുടെ ആരോഗ്യത്തിന് ഇതില് നല്ല തോതില് കാല്‍സ്യം അടങ്ങിയിട്ടുണ്ട്. കുതിര്‍ത്തി കഴിയ്ക്കുമ്പോള് ഇത് ശരീരം പെട്ടെന്ന് ആഗിരണം ചെയ്യും. ഇതുകൊണ്ടുതന്നെ എല്ലുകളുടെ ആരോഗ്യത്തിന് ഇത് ഏറെ നല്ലതാണ്. ചര്‍മത്തിനും ചര്‍മത്തിനും ഇത് ഏറെ നല്ലതാണ്. ഉണക്കമുന്തിരിയിട്ട വെള്ളം കുടിയ്ക്കുന്നത് ചുണ്ടുകള്‍ക്ക് നല്ല ചുവപ്പു നല്‍കുംശരീരത്തില് രക്തം കൂട്ടുന്നതു കൊണ്ടുതന്നെ ചര്‍മത്തിളക്കത്തിനും ചര്‍മാരോഗ്യത്തിനും മുടിവളര്‍ച്ചയ്ക്കുമെല്ലാം കുതിര്‍ത്ത ഉണക്കമുന്തിരി ഏറെ നല്ലതാണ്. പാല് പാല് വെറുതേ കുടിച്ചാലുള്ള അസിഡിറ്റി പ്രശ്‌നങ്ങള്‍ക്കുള്ള നല്ലൊരു മരുന്നുകൂടിയാണ് പാലില് ഉണക്കമുന്തിരി തിളപ്പിച്ചു കഴിയ്ക്കുന്നത്. ഇത് ശരീരത്തെ ആല്‍ക്കലൈന് മീഡിയമാക്കും.


70 കടന്ന് ഡീസല് വില; പെട്രോള് 78 - FUTURE KERALA - Future Kerala\nരാജ്യത്ത് ഡീസല് വില ആദ്യമായാണ് 70 രൂപയ്ക്കും മുകളിലെത്തുന്നത്\nതിരുവനന്തപുരം: സംസ്ഥാനത്തെ ഡീസല് വില ഇന്നലെ ആദ്യമായി 70 രൂപയ്ക്ക് മുകളിലെത്തി. ഇന്നലെ 19 പൈസ വര്‍ധിച്ച് ഡീസലിന് 70.08 രൂപയായിരുന്നു തിരുവനന്തപുരത്തെ വില. കഴിഞ്ഞ ദിവസങ്ങളില് ഏറക്കുറേ തുടര്‍ച്ചയായ വര്‍ധനയാണ് പെട്രോളിന്റെയും ഡീസലിന്റേയും വിലയിലുള്ളത്. ദിവസേനയുള്ള വിലപുതുക്കല് നിലവില് വന്നതിനു ശേഷം പെട്രോളിന്റെ വില 70 രൂപയില് താഴെപ്പോയിട്ടില്ലെന്നും ഉപഭോക്താക്കള് ചൂണ്ടിക്കാണിക്കുന്നു. 77.67 രൂപയായിരുന്നു ഇന്നലെ തിരുവനന്തപുരത്ത് പെട്രോളിന്റെ വില.\nപെട്രോളും ഡീസലും തമ്മിലുള്ള വിലയിലെ അന്തരം ഇത്രയും നേര്‍ത്തുവരുന്നതും സമീപകാലത്ത് ആദ്യമാണ്. എട്ടു രൂപയില് താഴെ മാത്രമാണ് നിലവില് കേരളത്തിലെ ഡീസല് വിലയും പെട്രോള് വിലയും തമ്മിലുള്ള അന്തരം. ഓട്ടോ ചാര്‍ജ്ജിലും ടാക്‌സി വ്യവസായത്തിലും ഇത് ബാധിക്കുമെന്ന് ആശങ്കയുയര്‍ന്നിട്ടുണ്ട്. അടുത്തിടെ ബസ്ചാര്‍ജ് വര്‍ധിപ്പിച്ചതിനാല് ഉടനടി മറ്റൊരു വര്‍ധനയുണ്ടാകാനിടയില്ല. എന്നാല് ചരക്കുനീക്കത്തിനുള്ള ചെലവിടല് വര്‍ധിപ്പിക്കുന്നത്. വിവിധ ഭക്ഷ്യോല്‍പ്പന്നങ്ങളുടെ വിലയില് പ്രതിഫലിച്ചേക്കും.\nകേരളത്തിലെ തന്നെ മറ്റ് ജില്ലകളെ അപേക്ഷിച്ച് തിരുവനന്തപുരത്ത് ഇന്ധനവിലയില് നേരിയ വര്‍ധനയുണ്ട്. ഇന്ധനമെത്തിക്കുന്നതിനുള്ള ട്രാന്‍സ്‌പോര്‍ട്ടേഷന് ചാര്‍ജ് കൂടുതലായതിനാലാണിത്.\nരാജ്യത്ത് കഴിഞ്ഞ നാലുവര്‍ഷങ്ങളിലെ ഏറ്റവും ഉയര്‍ന്ന നിലയിലാണ് പെട്രോള് വിലയുള്ളത്. മുംബൈയിലാണ് ഇന്നലെ ഏറ്റവും ഉയര്‍ന്ന പെട്രോള് വില രേഖപ്പെടുത്തിയിട്ടുള്ളത്. 82 രൂപയ്ക്കടുത്തായിരുന്നു രാജ്യത്തിന്റെ വാണിജ്യ തലസ്ഥാനത്ത് ഇന്നലെ പെട്രോള് വില.\nTags:\tDiesel prices crosses Rs 70 Petrol 78


Panteerankavu UAPA case; NIA says they had received digital evidence from Vijith | പന്തീരങ്കാവ് യുഎപിഎ കേസ്; വിജിത്തിൽ നിന്ന് ഡിജിറ്റൽ തെളിവുകൾ ലഭിച്ചെന്ന് എൻഐഎ - Malayalam Oneindia\n9 min ago കേന്ദ്രത്തിന്റെ സൗജന്യം പ്രതീക്ഷിച്ചാണോ ഇവിടെ വാക്സിൻ സൗജന്യമെന്ന് പിണറായി പ്രഖ്യാപിച്ചത്?; വി മുരളീധരൻ\n17 min ago പി ജയരാജനെ അപായപ്പെടുത്താൻ സാധ്യതയെന്ന് ഇന്റലിജൻസ് മുന്നറിയിപ്പ്; സുരക്ഷ വർധിപ്പിക്കാൻ പൊലീസ്\nUpdated: Sat, Jan 30, 2021, 20:27 [IST]\nതിരുവനന്തപുരം; പന്തീരങ്കാവ് കേസിലെ നാലാം പ്രതി വയനാട് കൽപ്പറ്റ സ്വദേശി വിജിതിനെതിരെ ഗുരുതര ആരോപണവുമായി എൻഐഎ. വിജിത്തിൽ നിന്ന് ഡിജിറ്റൽ തെളിവുകൾ ലഭിച്ചിട്ടുണ്ടെന്നും ഒളിവിൽ കഴിയുന്ന മാവോയിസ്റ്റുകൾക്ക് വിജിത്താണ് സഹായം എത്തിച്ച് നൽകുന്നതെന്നും എൻഐഎ ആരോപിക്കുന്നത്.\nഒളിവിലുള്ള സിപിഐ മാവോയിസ്റ്റുകൾ പല തവണയായി ഭക്ഷണവും വസ്ത്രങ്ങളും എത്തിച്ചത് വിജിത്താണ്. ഇപ്പോൾ ഒളിവിലുള്ള സിപി ഉസ്മാനുമായി നിരവധി തവണ വിജിത്ത് കൂടിക്കാഴ്ച നടത്തിയെന്നും എൻഐഎ പറഞ്ഞു. പച്ച, ബാലു, മുസഫിർ, അജയ് എന്നീ പേരുകളിലാണ് സംഘടനയിൽ വിജിത്ത് അറിയപ്പെടുന്നതെന്നും കോടതിയിൽ എൻഐഎ പറഞ്ഞു.\nഅലനെയും താഹയെയും മാവോയിസ്റ്റ് സംഘടനയിൽ ചേർത്തത് വിജിത്താണ്. മാവോയിസ്റ്റ് പ്രസിദ്ധീകരണ വിഭാഗത്തിൽ അംഗമായ വിജിത്തിന് മാവോയിസ്റ്റ് സാഹിത്യങ്ങള് ഇംഗ്ലീഷിൽ നിന്ന് മലയാളത്തിലേക്ക് വിവർത്തനം ചെയ്തതെന്നും കോടതിയിൽ സമർപ്പിച്ച എൻഐഎ റിമാൻഡ് റിപ്പോർട്ടിൽ പറയുന്നു. നാല് ദിവസത്തെ എന്‍ഐഎ കസ്റ്റഡി അവസാനിച്ചതിനെ തുടർന്ന് വിജിത്ത് വിജയനെ ഇന്ന് കൊച്ചിയിലെ എന്‍ഐഎ കോടതിയിൽ ഹാജരാക്കിയിരുന്നു.\nസംഘടനയിലെ ഉന്നത നേതാക്കളുമായി വിജിത്തിന് അടുത്ത ബന്ധമുണ്ട്. വിജിതിന്‍റെ സമൂഹ മാധ്യമ അക്കൗണ്ടുകള് പരിശോധിച്ചുവരികയാണെന്നും എന്‍ഐഎ കോടതിയിൽ അറിയിച്ചു. വിജിത്തിനെ അടുത്ത മാസം 19 വരെ ജുഡീഷ്യൽ കസ്റ്റഡിയിൽ റിമാന്റ് ചെയ്തു.\nകൊവിഡ് പ്രതിരോധത്തിൽ കേരളം ആരെങ്കിലും ചെയ്യുന്നത് പകര്‍ത്തുകയല്ല ചെയ്തത്; വിമർശനങ്ങൾക്ക് മറുപടിയുമായി മന്ത്രി\nകാർഷിക നിയമങ്ങൾ പിൻവലിക്കണം; സ്വകാര്യ ബില്ലിന് അനുമതി തേടി കെകെ രാഗേഷ്\nതിരുവനന്തപുരം ഏറ്റെടുക്കാന് സിപിഎം, ശിവന്‍കുട്ടിയെ മത്സരിപ്പിച്ചേക്കും, പോരാട്ടം കടുക്കും!!\nകൂടുതൽ യുഎപിഎ വാർത്തകൾ\nPanteerankavu UAPA case; NIA says they had received digital evidence from Vijith


emalayalee.com - റിപ്പബ്ലിക്കന് നേതാക്കളുടെ ആശങ്കകള് (ഏബ്രഹാം തോമസ്)\nറിപ്പബ്ലിക്കന് നേതാക്കളുടെ ആശങ്കകള് (ഏബ്രഹാം തോമസ്)\nവാഷിംഗ്ടണ്: അമേരിക്കന് പ്രസിഡന്റുമാര് വേനലവധി ചെലവഴിക്കുമ്പോള് അടുത്ത മിത്രങ്ങളുമായി സന്തോഷം പങ്കിട്ട് കൂടുതല് ഊര്‍ജ്ജസ്വലരാകും. അതോടൊപ്പം ഉപദേശകരുമായി യോഗങ്ങള് നടത്തി ഭാവി പരിപാടികള് ആസൂത്രണം ചെയ്യും. പ്രസിഡന്റ് ഡൊണാള്‍ഡ് ട്രമ്പിന്റെ രണ്ടാഴ്ചത്തെ ഒഴിവു കാലത്ത് ട്രമ്പും ഗോള്‍ഫ് കളിച്ചു ഉല്ലസിക്കുവാന് ശ്രമിച്ചിട്ടുണ്ടാവണം.\nപക്ഷെ ഒഴിവുകാലത്ത് പ്രതീക്ഷ ശാന്തതയോ സമാധാനമോ ഉണ്ടായിട്ടുണ്ടാവില്ലെന്ന് നിരീക്ഷകര് അഭിപ്രായപ്പെടുന്നു. തന്റെ ആദ്യ ഓഗസ്റ്റ് ഒഴിവു കാലത്തിന് ശേഷം വൈറ്റ് ഹൗസിന്റെ സൗത്ത് ലോണില് ട്രമ്പ് മറൈന് വണ്ണില് വന്നിറങ്ങുമ്പോള് വാഷിംഗ്ടണിലെ ചൂട് വര്‍ധിച്ചിട്ടുണ്ടെന്ന് മനസ്സിലായിട്ടുണ്ടാവും. മിലിട്ടറി, ലെജിസ്ലേറ്റീവ്, തിരഞ്ഞെടുപ്പ് തന്ത്രങ്ങള് ഒഴിവുകാലത്ത് മെനയുവാന് ട്രമ്പിന് കഴിഞ്ഞിട്ടുണ്ടോ എന്നറിയില്ല. ഇല്ലെങ്കില് റിപ്പബ്ലിക്കന് പാര്‍ട്ടിക്കാരുടെയും അല്ലാത്തവരുടെയും വിമര്‍ശനങ്ങളും വിദേശരാജ്യങ്ങളുടെ വെല്ലുവിളികളും നേരിടുക വിഷമകരമായിരിക്കും. റിപ്പബ്ലിക്കന് പാര്‍ട്ടിയിലെ ഒട്ടുമിക്ക നേതാക്കളും ഒരു വിഭാഗം അനുയായികളും ട്രമ്പ് പ്രസിഡന്റ് സ്ഥാനത്തേയ്ക്ക് മത്സരിക്കുന്നു എന്ന് അറിഞ്ഞ ദിവസം മുതല് കടുത്ത എതിര്‍പ്പ് രേഖപ്പെടുത്തിയിരുന്നു. ഏഴുമാസത്തെ ട്രമ്പ് പ്രസിഡന്‍സി ഇവരുടെ എതിര്‍പ്പ് വര്‍ധിപ്പിച്ചതേയുള്ളൂ. ആദ്യകാലത്ത് ട്രമ്പിന്റെ ട്വീറ്റുകളും പ്രഖ്യാപനങ്ങളുമാണ് എതിര്‍പ്പ് നേടിയിരുന്നതെങ്കില് പിന്നീട് നിയമനങ്ങളും ഭരണത്തില് നിന്നുള്ള കൊഴിഞ്ഞുപോക്കും പറഞ്ഞുവിടലും പലര്‍ക്കും ആയുധമായി. അമേരിക്കന് സംവിധാനത്തില് പറഞ്ഞുവിടലും കൊഴിഞ്ഞുപോക്കും നിത്യസംഭവങ്ങളാണ് എന്ന വാസ്തവം മറന്നാണ് വിമര്‍ശനം ഉയര്‍ത്തുന്നത്.\nഇപ്പോള് റിപ്പബ്ലിക്കന് നേതാക്കളുടെ ആശങ്ക ട്രമ്പ് എത്രനാള് ഭരണത്തില് തുടരും എന്നതാണ്. പരസ്യമായി പറയുവാന് തയ്യാറായില്ലെങ്കിലും രഹസ്യമായി പലരും പ്രശ്‌നം ചര്‍ച്ച ചെയ്യുന്നു. ഒരു പ്രസിഡന്റെന്ന നിലയില് ഐസിസിനെ പരാജയപ്പെടുത്തുവാന്, നികുതി നിയമം പൊളിച്ചെഴുതുമ്പോള്, കടപരിധിയുടെ നിര്‍ണ്ണായ നിമിഷങ്ങളെ മറികടക്കുവാന്, ഒബാമ കെയര് റദ്ദാക്കുവാന് നയപരമായ തീരുമാനങ്ങള്‍ക്ക് ട്രമ്പ് തന്നെത്തന്നെ സജ്ജമാക്കിയിട്ടുണ്ടോ എന്ന ചോദ്യമാണ് ഇവര് മുന്നോട്ട് വയ്ക്കുന്നത്.\nഇതിനിടയിലാണ് സ്മാരക പ്രതിമകളും പീഠങ്ങളും മറ്റും തകര്‍ത്ത് നീക്കുവാനുള്ള ശ്രമം രാജ്യത്തിന്റെ പല കോണുകളില് നടക്കുന്നത്. സ്മാരകങ്ങള് തകര്‍ക്കുവാനെത്തിയവരും വെളുത്തവര്‍ഗ മേധാവിത്തവാദികളും തമ്മില് ഷാര്‍ലെറ്റ്‌സ് വില്ലില് ഏറ്റുമുട്ടിയപ്പോള് ട്രമ്പ് നടത്തിയ അഭിപ്രായപ്രകടനങ്ങള് ഏറെ വിവാദമായി. എന്നാല് ആവേശം കെട്ടടങ്ങിയപ്പോള് ട്രമ്പ് പറഞ്ഞത്‌പോലെ ഇരു വിഭാഗങ്ങള്‍ക്കും തെറ്റു പറ്റി എന്ന് സമ്മതിക്കുവാന് ചിലര് തയ്യാറായി.\nകണ്‍ഫെഡറേറ്റ് പ്രതീകങ്ങള്‍ക്കെതിരെയുള്ള സമരം വര്‍ഷങ്ങളായി തുടരുന്നു. വംശീയതയും വിദ്വേഷവും നിലനിന്നിരുന്ന ഒരു ചരിത്രം ഓര്‍ക്കുക കൂടി അരുത് എന്ന് വീറോടെ വാദിക്കുകയും അക്രമത്തിന് മുതിരുകയും ചെയ്യുന്നു ഒരു വിഭാഗം. നിയോ നാസിസ്റ്റ്‌സ്, വൈറ്റ് സുപ്രീമിസ്റ്റ്‌സ്, കെ.കെ.കെ. എന്നീ പേരുകളില് അറിയപ്പെടുന്ന എതിര് വിഭാഗം. ഈ വിഭാഗത്തിന്റെ ശക്തമായ പ്രതിഷേധം മൂലം പല ചരിത്രസ്മാരകങ്ങളും ഇതിനകം തകര്‍ക്കപ്പെട്ടുകഴിഞ്ഞു. ചരിത്രത്തില് നിന്ന് പഠിക്കാത്തവര് അത് വീണ്ടും അനുഭവിക്കുവാന് വിധിക്കപ്പെട്ടിരിക്കുന്നു എന്നൊരു ചൊല്ലുണ്ട്. സാമാന്യ വിജ്ഞാന, ചരിത്ര പാഠങ്ങള് അന്യം നിന്ന് പോകുന്ന ഒരു സമൂഹത്തിലാണ് നാം ജീവിക്കുന്നത്. പുതിയ തലമുറ ചരിത്രത്തെക്കുറിച്ച് തീര്‍ത്തും അജ്ഞരായി വളരും.\nജെഫ് കോര്‍ട്ടര്‍ബ ഒമാഹ വേള്‍ഡ് ഹെറാള്‍ഡില് വരച്ച കാര്‍ട്ടൂണ് പ്രസക്തമാണ്. ട്രമ്പിന്റെ മാരേലാഗോ ഹോട്ടലിന് മുന്നില് പ്രതിമകള് നിറച്ച ഒരു വാന് വന്നു നിന്നു. ഹോട്ടലിന്റെ സെക്യൂരിറ്റി വാന് ഡ്രൈവറോടു എന്തു വേണമെന്ന് അന്വേഷിച്ചു. നിങ്ങളുടെ ഹോട്ടലില് കുറെ പഴയ പ്രതിമകള് വയ്ക്കുവാന് സ്ഥലം ഉണ്ടാകുമെന്ന് എന്നോട് ഒരാള് പറഞ്ഞു എന്നായിരുന്നു ഡ്രൈവറുടെ മറുപടി.\nഷാര്‍ലറ്റ്‌സ് വില് സംഭവത്തില് ട്രമ്പിന്റെ പ്രതികരണങ്ങള് എതിര്‍പ്പിന് ശക്തി കൂട്ടി, ഡെമോക്രാറ്റുകള്‍ക്കൊപ്പം എതിര്‍പ്പ് പ്രകടിപ്പിക്കുവാന് അനവധി റിപ്പബ്ലിക്കന് നേതാക്കളും തയ്യാറായി. ട്രമ്പിന്റെ പ്രശ്‌നങ്ങള് വര്‍ധിക്കുകയാണെന്ന വാര്‍ത്തകള്‍ക്ക് ഇത് കൂടുതല് ഊര്‍ജ്ജം നല്‍കിയിട്ടുണ്ട്.\nട്രംപ് ഇന്ന് പറയുന്നതല്ല നാളെ പറയുന്നത്. ഇപ്പോഴും ക്യാമ്പയിൻ നടത്തുകയാണ് . അയാൾ ജയിച്ചെന്ന് അയാൾ പോലും വിശ്വസിക്കുന്നില്ല . സാധാരണ റിപ്പബ്‌ളിക്കൻ പ്രസിഡണ്ട്മാർ അധികാരത്തിൽ വന്നാൽ ഒരു യുദ്ധം തീര്ച്ചയാണ് . എന്തെല്ലാം വന്നാലും റോബോർട്ടു മുള്ളർ അയാളെ കൊണ്ടുപോകും . ഷാർലറ്റ്സ് വിൽ അയാളുടെ തനി സ്വഭാവം പുറത്തുകൊണ്ട് വന്നു. ഉറങ്ങി കിടന്നിരുന്ന വെറുപ്പിന്റെ ദേവൻ ഉണർന്നു കഴിഞ്ഞു . ജ്യുസിനെയും കറമ്പൻമാരെയും മാത്രമല്ല അമേരിക്കയിലെ നാസി വർഗ്ഗത്തിനു ഇൻഡ്യാക്കാരേം നോട്ടം ഉണ്ട് . അതുകൊണ്ടു ട്രംപിന് വോട്ട് ചെയ്തു മിടിക്കാരായി കഴിയുന്ന മലയാളികൾ സൂക്ഷിക്കണം


ആരിലും വിശ്വാസമില്ലെങ്കിൽ ജീവിച്ചിരുന്നിട്ട് കാര്യമില്ല; കോടതിക്കെതിരെ ആഞ്ഞടിച്ച് ജി സുധാകരൻ | g sudhakarn reaction on high court criticism against government\nആരിലും വിശ്വാസമില്ലെങ്കിൽ ജീവിച്ചിരുന്നിട്ട് കാര്യമില്ല; കോടതിക്കെതിരെ ആഞ്ഞടിച്ച് ജി സുധാകരൻ\nAlappuzha, First Published 14, Dec 2019, 10:51 AM IST\nകോടതികളിൽ കേസുകൾ കെട്ടി കിടപ്പുണ്ട് ,അത് ജഡ്ജിമാരുടെ കുറ്റമാണോ എന്ന് ജി സുധാകരൻ\nആലപ്പുഴ: കൊച്ചി പാലാരിവട്ടത്ത് റോഡിലെ കുഴിയിൽ വീണ് യുവാവ് മരിച്ച സംഭവത്തിൽ സര്‍ക്കാരിനെ രൂക്ഷമായി വിമര്‍ശിച്ച ഹൈക്കോടതി നിലപാടിനെതിരെ ആഞ്ഞടിച്ച് പൊതുമരാമത്ത് മന്ത്രി ജി സുധാകരൻ. മൂക്കിൽ വിരൽ വച്ചിട്ട് കാര്യം ഇല്ല, കേരളത്തിലാണ് ജീവിക്കുന്നത് എന്നോര്‍ക്കണമെന്നും ജി സുധാകരൻ കോടതി വിമര്‍ശനത്തോട് പ്രതികരിച്ചു.\nകോടതികളിൽ കേസുകൾ കെട്ടി കിടപ്പുണ്ട് ,അത് ജഡ്ജിമാരുടെ കുറ്റമാണോ? സ്റ്റാഫും ജഡ്ജിമാരും കുറവുള്ളതാണ് പ്രശ്നം. സർക്കാർ വന്നശേഷം 700 കോടി രൂപയാണ് കോടതി കെട്ടിടങ്ങൾക്ക് നൽകിയതെന്നും പൊതുമരാമത്ത് മന്ത്രി ജി സുധാകരൻ പറഞ്ഞു. ഹൈക്കോടതിക്ക് ഏഴ് നിലയുള്ള മന്ദിരം അടക്കം കോടതിയുടെ ആവശ്യങ്ങളെല്ലാം നിറവേറ്റിയിട്ടുണ്ടെന്നും മന്ത്രി പറഞ്ഞു.\nകുഴി അടയ്ക്കാനുള്ള ഉത്തരവാദിത്വം എല്ലാവർക്കുമുണ്ട്. കുറ്റം ചെയ്തവര്‍ക്ക് എതിരെ തിരിയണം. അല്ലാതെ പൊതുവേ പറയരുത്. ആരിലും വിശ്വാസം ഇല്ലെങ്കിൽ പിന്നെ ജീവിച്ചിരുന്നിട്ടു കാര്യമില്ലെന്നും ജി സുധാകരൻ പറഞ്ഞു. എറണാകുളം നഗരത്തിലെ കുഴി അടക്കാൻ മാത്രം കൊടുത്തത് ഏഴ് കോടി രൂപയാണ്. ഒക്ടോബറിൽ പണം കൈമാറിയതാണ്. മരണം സംഭവിച്ചതിൽ പൊതുമരാമത്ത് വകുപ്പിന് ഉത്തരവാദിത്തം ഉണ്ടെന്നും ജി സുധാകരൻ പറഞ്ഞു.\n"ഹൈക്കോടതി ജഡ്ജിയെ ഞാൻ ആലപ്പുഴയിലേക്ക് ക്ഷണിക്കുന്നു, ഇവിടെ റോഡിൽ കുണ്ടും കുഴിയും ഉണ്ടോ എന്ന് നോക്കണം. ചിലയിടത്ത് കുഴികളുണ്ട്. അതിൽ നടപടി സ്വീകരിച്ച് വരികയാണ്. " ജി സുധാകരന്‍റെ ആലപ്പുഴ പ്രസംഗം കാണാം :\nകുഴി അടക്കും എന്ന് പറയുന്നതല്ലാതെ അതിന് വേണ്ടി ഒന്നും ചെയ്യുന്നില്ലെന്നായിരുന്നു ഹൈക്കോടതി സര്‍ക്കാരിനെ വിമര്‍ശിച്ചത്. പാലാരിവട്ടത്ത് മരിച്ച യുവാവിന്‍റെ കുടുംബത്തോട് മാപ്പ് പറയുന്നു. നാണക്കേട് കൊണ്ട് തല കുനിഞ്ഞു പോകുകയാമെന്നും ഉദ്യോഗസ്ഥരിൽ വിശ്വാസം നഷ്ടപ്പെട്ടെന്നും ഹൈക്കോടതി വിമര്‍ശിച്ചിരുന്നു.\nതുടര്‍ന്ന് വായിക്കാം: റോഡ് നന്നാവാൻ എത്ര ജീവൻ ബലികൊടുക്കണം ? സര്‍ക്കാരിനെ രൂക്ഷമായി വിമര്‍ശിച്ച് ഹൈക്കോടതി...\nLast Updated 14, Dec 2019, 10:58 AM IST\nമൂന്നാറിൽ റിസോർട്ടിന്റെ പട്ടയം റദ്ദാക്കിയ കളക്ടറുടെ നടപടിക്ക് ഹൈക്കോടതി സ്റ്റേ\nഅലനെയും താഹയെയും രണ്ട് ജയിലുകളിലാക്കണമെന്ന് എൻഐഎ, കാരണം വിശദീകരിക്കെന്ന് കോടതി\n'എന്തായാലും ഇക്കാര്യത്തില് സ്ത്രീകളെക്കാള് മുന്നിലല്ല പുരുഷന്മാര്...'\nബാങ്ക് ജീവനക്കാര് അഖിലേന്ത്യ പണിമുടക്ക് നടത്തും, ഏപ്രില് മുതല് അനിശ്ചിതകാല പണിമുടക്ക്\nചൈനയ്ക്ക് പുറമേ 16 രാജ്യങ്ങളില് കൊറോണ സ്ഥിരീകരിച്ചു\nബാസ്‌ക്കറ്റ് ബോള് ഇതിഹാസം കോബി ബ്രയന്റിന്റെ മരണത്തില് അന്വേഷണം തുടങ്ങി


ജേക്കബ് തോമസിനെതിരായ ഹൈക്കോടതിയുടെ ക്രിമിനൽ കോടതിയലക്ഷ്യ നടപടി സുപ്രീം കോടതി സ്റ്റേ ചെയ്തു - Pravasi Vartha\nജേക്കബ് തോമസിനെതിരായ ഹൈക്കോടതിയുടെ ക്രിമിനൽ കോടതിയലക്ഷ്യ നടപടി സുപ്രീം കോടതി സ്റ്റേ ചെയ്തു\nന്യൂഡൽഹി: ഡിജിപി ജേക്കബ് തോമസിനെതിരായ ഹൈക്കോടതിയുടെ ക്രിമിനൽ കോടതിയലക്ഷ്യ നടപടി സുപ്രീം കോടതി സ്റ്റേ ചെയ്തു. ജേക്കബ് തോമസ് നടത്തിയത് ജഡ്ജിമാർക്കെതിരായ വിമർശനമല്ല. സംവിധാനം മെച്ചപ്പെടുത്തണമെന്നാണ് ജേക്കബ് തോമസ് ആവശ്യപ്പെട്ടതെന്നും സുപ്രീം കോടതി വ്യക്തമാക്കി.\nജേക്കബ് തോമസിന്‍റെ ഹർജിയിൽ ഹൈക്കോടതിക്ക് സുപ്രീം കോടതി നോട്ടീസ് അയക്കുകയും ചെയ്തു. വിജിലൻസിനെതിരായുള്ള ഹൈക്കോടതിയുടെ പരാമർശങ്ങളെ അഴിമതിയായി ജേക്കബ് തോമസ് ചിത്രീകരിച്ചതാണ് കോടതിയലക്ഷ്യ നടപടി സ്വീകരിക്കാൻ കാരണമായത്.\nമുമ്പ് പാറ്റൂര് കേസ് പരിഗണിച്ച സമയത്ത് ജസ്റ്റിസുമാരായ പി. ഉബൈദും, എബ്രഹാം മാത്യുവും വിജിലന്‍സ് ഡയറക്ടറും സംഘവും നടപടിക്രമങ്ങളില് വരുത്തിയ പിഴവുകള് ചൂണ്ടിക്കാണിക്കുകയും കടുത്ത വിമര്‍ശനങ്ങള് ഉന്നയിക്കുകയും ചെയ്തിരുന്നു.\nഇതിനു പിന്നാലെ ജഡ്ജിമാര് തന്നെ വ്യക്തിപരമായി അധിക്ഷേപിച്ചുവെന്ന് ആരോപിച്ചായിരുന്നു ജേക്കബ് തോമസ് കേന്ദ്ര വിജിലന്‍സ് കമ്മീഷനില് നല്‍കാനായി ചീഫ് സെക്രട്ടറിക്ക് പരാതി നൽകിയത്.


ഇന്ധനവില പ്രതിഷേധം. നാളെ വാഹനപണിമുടക്ക്. പരീക്ഷകള് മാറ്റി\nHomeGENERALഇന്ധനവില പ്രതിഷേധം. നാളെ വാഹനപണിമുടക്ക്. പരീക്ഷകള് മാറ്റി\nഇന്ധന വില വർധനയിൽ പ്രതിഷേധിച്ച് സംയുക്ത സമര സമിതി ആഹ്വാനം ചെയ്ത വാഹന പണിമുടക്ക് നാളെ. രാവിലെ ആറ് മുതൽ വൈകിട്ട് ആറ് വരെയാണ് പണിമുടക്ക്. കെഎസ്തർടിസി യൂണിയനുകളും സ്വകാര്യ ബസ് സംഘടനകളും പണിമുടക്കുമായി സഹകരിക്കുമെന്ന് സമര സമിതി നേതാക്കൾ അറിയിച്ചു.\nകേന്ദ്ര സർക്കാർ എക്സൈസ് നികുതി, അഡീഷനൽ എക്സൈസ്, സർചാർജ് തുടങ്ങിയവ കുത്തനെ ഉയർത്തിയതും പെട്രോളിയം കമ്പനികൾക്ക് കൊള്ളലാഭമുണ്ടാക്കാൻ അവസരമൊരുക്കിയതുമാണ് വിലക്കയറ്റത്തിന് പിന്നിൽ. വിലക്കയറ്റം പിൻവലിക്കാൻ കേന്ദ്ര സർക്കാർ തയാറാകണമെന്നാവശ്യപ്പെട്ടാണ് പണിമുടക്ക്\nഅതേസമയം കടകള് തുറന്നു പ്രവര്‍ത്തിക്കുമെന്ന് വ്യാപാരി വ്യവസായി ഏകോപനസമിതി ജനറല് സെക്രട്ടറി രാജു അപ്‌സര പറഞ്ഞു. പണിടുക്കിന്‍റെ ഭാഗമായി കടകള് അടച്ചിടാന് തീരുമാനിച്ചിട്ടില്ല. എന്നാൽ ഗതാഗതസൗകര്യം കുറവുള്ളതിനാല് കച്ചവടക്കാര്‍ക്ക് എത്തിച്ചേരാന് ബുദ്ധിമുട്ടുണ്ടാവും. ഇതിനാല് ചില വ്യാപാരികള് കടകള് തുറക്കാനിടയില്ലെന്നും അദ്ദേഹം പറഞ്ഞു.\nസമരത്തെ തുടർന്ന് വിവിധ പരീക്ഷകൾ മാറ്റിവച്ചിട്ടുണ്ട്. ചൊവ്വാഴ്ച നടക്കാനിരുന്ന എസ്എസ്എൽസി, ഹയർ സെക്കൻഡറി മോഡൽ പരീക്ഷകൾ മാറ്റി. മാർച്ച് എട്ടാം തീയതിയിലേക്കാണ് പരീക്ഷ മാറ്റിയത്. എംജി സർവകലാശാലയും ചൊവ്വാഴ്ചത്തെ എല്ലാ പരീക്ഷകളും മാറ്റി. സംയുക്ത പണിമുടക്ക് പരിഗണിച്ചാണ് മാറ്റം. എപിജെ അബ്ദുൽ കലാം സാങ്കേതിക സർവകലാശാല (കെടിയു) നാളത്തെ പരീക്ഷകൾ മാറ്റി. കാലടി സംസ്കൃത സർവകലാശാലയിൽ നാളെ നടത്ത ത്താനിരുന്ന എംഎ മ്യൂസിയോളജി പ്രവേശന പരീക്ഷ മാറ്റിവച്ചു. പുതുക്കിയ തീയതി പിന്നീട് അറിയിക്കും.


jose k mani | ജോസ് കെ മാണി പാലായിൽ തന്നെ മത്സരിക്കും; കടുത്തുരുത്തിയിൽ സാധ്യത സ്റ്റീഫൻ ജോർജിന്; പൂഞ്ഞാറിൽ കുളത്തുങ്കലിനൊപ്പം തോമസ് കുട്ടിയും പരിഗണനയിൽ; ചങ്ങനാശ്ശേരിയിൽ സുകുമാരൻ നായരുടെ സ്ഥാനാർത്ഥിയായി പ്രമോദ് നാരായണൻ വന്നേക്കും; ജോസ് കെ മാണി സ്ഥാനാർത്ഥി നിർണ്ണയം തുടങ്ങി - MarunadanMalayalee.com\nJanuary 28, 202108:46 AM IST Permalink\nകോട്ടയം: പാലായിൽ ഇടതുപക്ഷത്തിന് വേണ്ടി കേരളാ കോൺഗ്രസ് ചെയർമാൻ ജോസ് കെ മാണി തന്നെ മത്സരിക്കും. കടുത്തുരുത്തിയിൽ ജോസ് കെ മാണി മത്സരിക്കുമെന്ന റിപ്പോർട്ടുകളുണ്ടായിരുന്നു. എന്നാൽ പാലായിൽ തന്നെ മത്സരിച്ചാൽ മതിയെന്ന് ജോസ് കെ മാണി തീരുമാനിച്ചു കഴിഞ്ഞു. ഇടുക്കിയിൽ റോഷി അഗസ്റ്റിനും കടുത്തുരുത്തിയിൽ സ്റ്റീഫൻ ജോർജും സ്ഥാനാർത്ഥിയാകാനാണ് സാധ്യത. നിയമസഭാ തിരഞ്ഞെടുപ്പിൽ 15 സീറ്റുകൾ ആവശ്യപ്പെടാൻ കേരള കോൺഗ്രസ് (എം) തീരുമാനിച്ചിട്ടുണ്ട്. എൽഡിഎഫ് പ്രവേശനത്തിനു മുന്നോടിയായി നടന്ന ചർച്ചയിൽ 13 നിയമസഭാ സീറ്റുകളും ജോസ് കെ. മാണി രാജിവയ്ക്കുന്ന രാജ്യസഭാ സീറ്റും നൽകുന്നതു പരിഗണിക്കാമെന്നു സിപിഎം അറിയിച്ചിരുന്നു. എന്നാൽ സീറ്റുകളുടെ എണ്ണം പത്തായി കുറയ്ക്കാനുള്ള സാധ്യത സിപിഎം തേടുന്നുണ്ട്. എന്നാൽ വീട്ടുവീഴ്ചയ്ക്ക് ജോസ് കെ മാണി തയ്യാറാകില്ല.\nഇടതു പക്ഷത്ത് സീറ്റ് വിഭജനം കീറാമുട്ടിയാണ്. സിപിഐയുടെ സീറ്റുകൾ അവർ ആർക്കും വിട്ടു കൊടുക്കാൻ തയ്യാറല്ല. കാഞ്ഞിരപ്പള്ളി ജോസ് കെ മാണിക്ക് നൽകിയാൽ അവർക്ക് പകരം സീറ്റ് കൊടുക്കേണ്ടി വരും. ഇതിനൊപ്പം ജനതാദള്ളിനും അധികമായി സീറ്റ് കൊടുക്കണം. ഈ സാഹചര്യത്തിലാണ് ജോസ് കെ മാണിക്ക് പത്ത് സീറ്റ് മാത്രം നൽകാനുള്ള ആലോചനകൾ. എന്നാൽ ഇതിന് ജോസ് കെ മാണി വഴങ്ങില്ലെന്ന് സിപിഎമ്മിനും അറിയാം. അതുകൊണ്ട് തന്നെ പതിമൂന്ന് സീറ്റ് ജോസ് കെ മാണിക്ക് നൽകിയേക്കും. പത്തനംതിട്ടയിൽ റാന്നി സീറ്റ് കേരളാ കോൺഗ്രസിന് നൽകാൻ സിപിഎമ്മിന് താൽപ്പര്യമുണ്ട്. നിലവിലെ എംഎൽഎ രാജു എബ്രഹാമിന് സീറ്റ് നിഷേധിക്കാൻ വേണ്ടിയാണ് ഇത്. എന്നാൽ രാജു എബ്രഹാമിനാണ് അവിടെ കൂടുതൽ ജയസാധ്യത എന്നതാണ് വസ്തുത.\nഎൽഡിഎഫ് ജാഥയ്ക്കു മുൻപ് സീറ്റ് വിഭജനം പൂർത്തിയാക്കണമെന്ന് ഇടതു മുന്നണി നേതൃയോഗത്തിൽ ചെറു കക്ഷികൾ ആവശ്യപ്പെട്ടിരുന്നു. അതിന്റെ ആവശ്യമില്ലെന്നു സിപിഎമ്മും സിപിഐയും വ്യക്തമാക്കിയിട്ടുണ്ട്. പാലാ സീറ്റിന്റെ പേരിൽ പുറത്തുള്ള തർക്കം എൽഡിഎഫ് യോഗത്തിൽ നിഴലിച്ചില്ല. ജാഥയുടെ കാര്യം തീരുമാനിച്ചപ്പോൾ സീറ്റുകളെക്കുറിച്ചു കൂടി ധാരണ ആക്കേണ്ടേ എന്ന് എൻസിപിയാണു ചോദിച്ചത്. ലോക് താന്ത്രിക് ജനതാദളും ജനാധിപത്യ കേരള കോൺഗ്രസും പിന്തുണച്ചു. യോഗത്തോടനുബന്ധിച്ച് സിപിഎം സിപിഐ നേതൃത്വങ്ങൾ ആശയ വിനിമയം നടത്തി. കേരള കോൺഗ്രസുമായും സിപിഎം സംസാരിച്ചു. വിശദമായ ചർച്ച പിന്നീടു നടത്താൻ തീരുമാനിച്ചു. ഇതെല്ലാം പ്രതീക്ഷയോടെയാണ് ജോസ് കെ മാണി കാണുന്നത്.\nതദ്ദേശ തിരഞ്ഞെടുപ്പിൽ കോട്ടയം ജില്ലയിലെ തിളക്കമാർന്ന വിജയത്തിന്റെ പിൻബലത്തിലാണ് 15 സീറ്റ് ജോസ് കെ മാണി ആവശ്യപ്പെടുന്നത്. പാലാ, കടുത്തുരുത്തി, കാഞ്ഞിരപ്പള്ളി, പൂഞ്ഞാർ, ചങ്ങനാശേരി, ഇടുക്കി, തൊടുപുഴ, ഇരിക്കൂർ അല്ലെങ്കിൽ പേരാവൂർ, പിറവം അല്ലെങ്കിൽ പെരുമ്പാവൂർ, ചാലക്കുടി അല്ലെങ്കിൽ ഇരിങ്ങാലക്കുട, തിരുവമ്പാടി അല്ലെങ്കിൽ കുറ്റ്യാടി എന്നിവയ്ക്കു പുറമേ തിരുവനന്തപുരം, കൊല്ലം, ആലപ്പുഴ ജില്ലകളിൽ ഓരോ സീറ്റ് വീതം നൽകണമെന്നാണ് ആവശ്യം. പാലായിൽ ജോസ് കെ മാണിയും കടുത്തുരുത്തിയിൽ സംസ്ഥാന ജനറൽ സെക്രട്ടറി സ്റ്റീഫൻ ജോർജും ഇടുക്കിയിൽ റോഷി അഗസ്റ്റിനും മത്സരിക്കും. പൂഞ്ഞാറിൽ കോട്ടയം ജില്ലാ പഞ്ചായത്ത് മുൻ പ്രസിഡന്റ് സെബാസ്റ്റ്യൻ കുളത്തുങ്കൽ, കേരള വ്യാപാരി വ്യവസായി ഏകോപന സമിതി ജില്ലാ പ്രസിഡന്റ് എം.കെ. തോമസ് കുട്ടി എന്നിവരെയാണ് പ്രധാനമായും പരിഗണിക്കുന്നത്. കാഞ്ഞിരപ്പള്ളിയിൽ ഡോ. എൻ. ജയരാജ് വീണ്ടും സ്ഥാനാർത്ഥിയാകും.\nന്മചങ്ങനാശേരിയിൽ ചില പുതിയ സാധ്യത തേടുന്നുണ്ട് ജോസ് കെ മാണി. ഇവിടെ പാർട്ടി ഉന്നതാധികാര സമിതി അംഗം ജോബ് മൈക്കിൾ, സംസ്ഥാന ജനറൽ സെക്രട്ടറി പ്രമോദ് നാരായണൻ എന്നിവരെയാണ് പരിഗണിക്കുന്നത്. എന്നാൽ പ്രമോദ് നാരായണന് സാധ്യത കൂടുതലാണ്. എൻഎസ് എസ് ജനറൽ സെക്രട്ടറി ജി സുകുമാരൻ നായരുടെ മനസ്സ് അനുകൂലമാക്കാനാണ് ഇത്. ഇതിലൂടെ എല്ലാ മതവിഭാഗക്കാരേയും പാർട്ടിയിലേക്ക് അടുപ്പിക്കാമെന്ന് പ്രതീക്ഷയാണ് ജോസ് കെ മാണിക്കുള്ളത്. അതുകൊണ്ട് പ്രമോദ് നാരായണന് ചങ്ങനാശ്ശേരിയിൽ സാധ്യത കൂടുതലാണ്. റാന്നി സീറ്റ് ഏറ്റെടുക്കേണ്ടി വന്നാൽ പത്തനംതിട്ട ജില്ലാ പ്രസിഡന്റ് എൻ.എം. രാജുവിനാണ് കൂടുതൽ സാധ്യത. സ്റ്റീഫൻ ജോർജും പരിഗണക്കപ്പെടും.\nപിറവം മണ്ഡലത്തിലേക്ക് നഗരസഭാ കൗൺസിലർ ജിൽസ് പെരിയപ്പുറം, സ്റ്റീഫൻ ജോർജ് എന്നിവരെയാണ് പരിഗണിക്കുന്നത്. കുറ്റ്യാടിയിൽ സംസ്ഥാന ജനറൽ സെക്രട്ടറി മുഹമ്മദ് ഇക്‌ബാൽ സ്ഥാനാർത്ഥിയാകും. തിരുവമ്പാടിയിൽ കോഴിക്കോട് ജില്ലാ പ്രസിഡന്റ് പി.എം. ജോസഫ്, ഉന്നതാധികാര സമിതി അംഗം പി. ടി. ജോസ് എന്നിവർക്കാണ് മുൻഗണന. ഇരിക്കൂറിൽ കണ്ണൂർ ജില്ലാ പ്രസിഡന്റ് ജോയ് കൊന്നയ്ക്കൻ, സജി കുറ്റിയാനിമറ്റം എന്നിവർക്കാകും പരിഗണന. പിളർപ്പിൽ മുതിർന്ന നേതാക്കൾ ജോസഫ് ഗ്രൂപ്പിലേക്ക് പോയതോടെ പുതുമുഖങ്ങൾക്ക് മത്സരിക്കാൻ അവസരംകിട്ടും.\nകേരള കോൺഗ്രസ് ഒന്നായിരുന്നപ്പോൾ 15 സീറ്റാണ് യു.ഡി.എഫിൽ മത്സരിക്കാൻ കിട്ടിയത്. തൃശ്ശൂരിലെ സീറ്റായ ഇരിങ്ങാലക്കുട നിലവിൽ സിപിഎമ്മിന്റെ സിറ്റിങ് സീറ്റാണ്. ചാലക്കുടിയിലും അങ്ങനെതന്നെ. ഇതിൽ ഒരു സീറ്റ് കേരള കോൺഗ്രസിന് നൽകിയേക്കും.


Kerala covid updates | സംസ്ഥാനത്ത് ഇന്ന് 4034 പേർക്ക് കോവിഡ്; 14 മരണങ്ങൾ കൂടി; 4823 പേർ രോഗമുക്തി നേടി; ചികിത്സയിലുള്ളവർ 54,665; കഴിഞ്ഞ 24 മണിക്കൂറിനിടെ 69,604 സാമ്പിളുകൾ പരിശോധിച്ചു; ഇന്ന്4പുതിയ ഹോട്ട് സ്പോട്ടുകൾ;4പ്രദേശങ്ങളെ ഒഴിവാക്കി എന്നും ആരോഗ്യ മന്ത്രി - MarunadanMalayalee.com\nസംസ്ഥാനത്ത് ഇന്ന് 4034 പേർക്ക് കോവിഡ്; 14 മരണങ്ങൾ കൂടി; 4823 പേർ രോഗമുക്തി നേടി; ചികിത്സയിലുള്ളവർ 54,665; കഴിഞ്ഞ 24 മണിക്കൂറിനിടെ 69,604 സാമ്പിളുകൾ പരിശോധിച്ചു; ഇന്ന്4പുതിയ ഹോട്ട് സ്പോട്ടുകൾ;4പ്രദേശങ്ങളെ ഒഴിവാക്കി എന്നും ആരോഗ്യ മന്ത്രി\nFebruary 23, 202106:27 PM IST Permalink\nതിരുവനന്തപുരം: കേരളത്തിൽ ഇന്ന് 4034 പേർക്ക് കോവിഡ്-19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചർ അറിയിച്ചു. എറണാകുളം 484, പത്തനംതിട്ട 430, കൊല്ലം 408, കോട്ടയം 389, തൃശൂർ 386, കോഴിക്കോട് 357, മലപ്പുറം 355, ആലപ്പുഴ 275, തിരുവനന്തപുരം 255, കണ്ണൂർ 206, പാലക്കാട് 147, കാസർഗോഡ് 140, വയനാട് 131, ഇടുക്കി 71 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nയു.കെ.യിൽ നിന്നും വന്ന ആർക്കും തന്നെ കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചിട്ടില്ല. അടുത്തിടെ യു.കെ.യിൽ നിന്നും വന്ന 88 പേർക്കാണ് ഇതുവരെ കോവിഡ്-19 സ്ഥിരീകരിച്ചത്. ഇവരിൽ 73 പേരുടെ പരിശോധനാഫലം നെഗറ്റീവായി.\nകഴിഞ്ഞ 24 മണിക്കൂറിനിടെ 69,604 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 5.80 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ., ആർ.ടി. എൽ.എ.എംപി., ആന്റിജൻ പരിശോധന എന്നിവ ഉൾപ്പെടെ ഇതുവരെ ആകെ 1,11,37,843 സാമ്പിളുകളാണ് പരിശോധനയ്ക്കായി അയച്ചത്.\nകഴിഞ്ഞ ദിവസങ്ങളിലുണ്ടായ 14 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4119 ആയി. ഇത് കൂടാതെ ഉണ്ടായ മരണങ്ങൾ എൻഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\nഇന്ന്4പുതിയ ഹോട്ട് സ്പോട്ടുകളാണുള്ളത്.4പ്രദേശങ്ങളെ ഹോട്ട് സ്പോട്ടിൽ നിന്നും ഒഴിവാക്കി. നിലവിൽ ആകെ 372 ഹോട്ട് സ്പോട്ടുകളാണുള്ളത്.


kitchen sink ദുർഗന്ധം മാറ്റാം അടുക്കളയിലെ ഈ സാധനം മതി... - Creator Pen\nkitchen sink ദുർഗന്ധം മാറ്റാം അടുക്കളയിലെ ഈ സാധനം മതി…\nkitchen sink ദുർഗന്ധം മാറ്റാം അടുക്കളയിലെ ഈ സാധനം മതി...kitchen sink ദുർഗന്ധം മാറ്റാം അടുക്കളയിലെ ഈ സാധനം മതി...\nkitchen sink ദുർഗന്ധം മാറ്റാം അടുക്കളയിലെ ഈ സാധനം മതി… നമ്മളിൽ പലവരും നേരിടുന്ന പ്രേശ്നമാണ് വാഷ്‌ബേസിൻ കഴുന്നത്. എത്ര തന്നെ കഴുകിയാലും അഴുക്ക് പോവാതെ പോലെയും നിറം വെക്കാത്ത പോലെയും തോന്നുന്നത് പതിവാണ്.\nഅതിനുള്ള ഒരു കിടിലൻ ട്രിക്ക് ആണ് ഇ വീഡിയോ നിങ്ങൾക്ക് പരിചയപ്പെടുത്തുന്നത്. വാഷ്‌ബേസിൻ ക്ലീൻ ആവുക മാത്രമല്ല, അതിൽ എന്തെകിലും ബ്ലോക്ക് ഉണ്ടെങ്കിൽ അത് മാറികിട്ടാനും ഇ ഒരു ടിപ്പ് നിങ്ങളെ സഹായിക്കും. ഇതിനായി നമ്മുക്ക് വേണ്ടത് കുറച്ച് വിനിഗറും ഡിഷ് വാഷ് ലിക്വിഡും ആണ്.\nഅധികം പണച്ചിലവില്ല എന്നതുകൊണ്ട് തന്നെ എല്ലാവർക്കും ഇത് ചെയ്യാവുന്നതാണ്. ആദ്യം നല്ലപോലെ വിനാഗിരി ഒഴിച്ചതിനു ശേഷം ഡിഷ് വാഷ് ലിക്വിഡും ഒഴിച്ച് നല്ലപോലെ ബ്രെഷ് ചെയ്ത ഒരു പത്തു മിനുട്ട് വെക്കുക. ശേഷം കഴികിയെടുത്താൽ നമ്മുടെ വാഷ്‌ബേസിൻ കണ്ണാടിപോലെ തിളങ്ങും…\nഅടുക്കളയിൽ വിനാഗിരി ഉണ്ടെങ്കിൽ ഈ വീഡിയോ കാണണം…\nActress : Malavika Mohanan Photos\nമുട്ടയുടെ തോട് പൊളിക്കാൻ ഇതിലും ഈസി മാർഗ്ഗമില്ല. അല്പം പോലും തോടിൽ പറ്റിപിടിക്കാതെ…


ഉപരിപഠത്തിന് പോകുന്ന വിദ്യാര്‍ത്ഥികളുടെ വിവരശേഖരണം ആരംഭിച്ചു\nYou Are Here: Home → ഉപരിപഠത്തിന് പോകുന്ന വിദ്യാര്‍ത്ഥികളുടെ വിവരശേഖരണം ആരംഭിച്ചു\ncontentadmin May. 21, 2013\nകേരളത്തിന് പുറത്തും വിദേശത്തുമായി ഉപരിപഠത്തിന് പോകുന്ന മലങ്കര ഓര്‍ത്തഡോക്സ് സുറിയാനി സഭാംഗങ്ങളായ വിദ്യാര്‍ത്ഥികളുടെ വിവരശേഖരണത്തിന്റെ പ്രാഥമിക നടപടികള് ആരംഭിച്ചു.\nവീടുകളില് നിന്ന് അകന്ന് താമസിക്കുന്ന വിദ്യാര്‍ത്ഥികള്‍ക്ക് ആവശ്യമായ ആത്മീയ പരിപാലനം ലഭിക്കുന്നതിന് വേണ്ടിയുള്ള ക്രമീകരണങ്ങള് ആവശ്യമാണെന്ന് 2013 ഫെബ്രുവരിയില്‍ന നടന്ന പരിശുദ്ധ എപ്പിസ്കോപ്പല് സുന്നഹദോസില് തീരുമാനിച്ചിരുന്നു. സഭയുടെ മാവ-ശാക്തീകരണ വകുപ്പിന്റെ നേതൃത്വത്തിലാണ് വിവരശേഖരണം ആരംഭിച്ചിരിക്കുന്നത്.\nഉപരിപഠത്തിന് പോകുന്ന വിദ്യാര്‍ത്ഥികളുടെ വിവരങ്ങള് The Deputy Secretary Ministry Of Human Empowerment, Catholicate Aramana, Devalokam- 686004, Kottayam, Kerala എന്ന വിലാസത്തില് 2013 ഓഗസ്റ് 31ന് മുമ്പായി ഇടവക വികാരിമാര് അയച്ചുതരണം. hrm@mosc.in എന്ന വിലാസത്തിലും അയക്കാവുന്നതാണ്.\nഎം.ജി.ഓ.സി.എസ്.എം. മിഡില് ഈസ്റ്റ് കോൺഫറൻസ് കോട്ടയത്ത്\nആഭ്യന്തര പ്രശ്നത്തില് നിന്ന് ശ്രദ്ധതിരിക്കാന് യാക്കോബായ ശ്രമം\nഅനുഗ്രഹിനെയും ഫാത്തിമ ബിസ്മിയെയും പരിശുദ്ധ കാതോലിക്കാ ബാവാ സന്ദര്‍ശിച്ചപ്പോള്


‘പത്തില് ഏഴും മാരുതി’ ; ഇന്ത്യന് വിപണി കീഴടക്കിയ കാറുകള് ഇവയാണ്! – Chandrika Daily\nBy web desk3Saturday December 12, 2020 09:18 am\nമാരുതിയുടെ ഹാച്ച്ബാക്കായ സ്വിഫ്റ്റാണ് വില്‍പനയില് ഒന്നാമന്\nകോവിഡ് പ്രതിസന്ധി സൃഷ്ടിച്ചെങ്കിലും വില്‍പനയില് ഒരു മടങ്ങി വരവിന് തയ്യാറെടുക്കുകയാണ് കാര് വാഹന നിര്‍മാതാ്കകള്. പുതിയ കണക്കുകള് പുറത്ത് വരുമ്പോള് ആദ്യ പത്തില് മാരുതിയുടെ ഏഴു വാഹനങ്ങള് ഇടം പിടിച്ചപ്പോള് ഹ്യുണ്ടേയ്‌യുടെ രണ്ടു വാഹനങ്ങള് പത്തിലെത്തി. മാരുതിയുടെ ഹാച്ച്ബാക്കായ സ്വിഫ്റ്റാണ് വില്‍പനയില് ഒന്നാമന്. 18498 യുണിറ്റാണ് വില്‍പന. 17872 യൂണിറ്റുമായി രണ്ടാം സ്ഥാനത്ത് പ്രീമിയം ഹാച്ച്ബാക്ക് ബലേനൊയാണ്. മൂന്നാം സ്ഥാനം വാഗണ്‍ആര് സ്വന്തമാക്കി, വില്‍പന 16265 യൂണിറ്റ്.\nമാരുതി ആള്‍ട്ടോയാണ് നാലാമത്, വില്‍പന 15321 യൂണിറ്റ്. ഡിസയറിനാണ് അഞ്ചാം സ്ഥാനം, വില്‍പന 13536 യൂണിറ്റ്. ഹ്യുണ്ടേയ്‌യുടെ ജനപ്രിയ എസ്‌യുവി ക്രെറ്റയ്ക്കാണ് ആറാം സ്ഥാനം വില്‍പന 12017 യൂണിറ്റ്. 11417 യൂണിറ്റ് വില്‍പനയുമായി കിയ സോണറ്റ് ഏഴാമത്.\nമാരുതിയുടെ യൂട്ടിലിറ്റി വാഹനമായ ഈക്കോ 11183 യൂണിറ്റുമായി എട്ടാമതെത്തി. ഹ്യുണ്ടേയ്‌യുടെ ചെറു കാര് ഗ്രാന്‍ഡ് ഐ10, 10936 യൂണിറ്റ് വില്‍പനയുമായി ഒമ്പതാം സ്ഥാനത്തുണ്ട്. മാരുതിയുടെ മള്‍ട്ടി യൂട്ടിലിറ്റി വെഹിക്കിളായ എര്‍ട്ടിഗയാണ് പത്താമത്, വില്‍പന 9557 യൂണിറ്റ്.\nഅതേസമയം, ഇന്ത്യന് വിപണിയിലെ സൂപ്പര്‍ഹിറ്റ് ബ്രാന്‍ഡായി മുന്നേറുകയാണ് കിയ. സെല്‍റ്റോസിനും കാര്‍ണിവല്ലിനും പിന്നാലെ എത്തിയ ചെറു എസ്‌യുവിയും സൂപ്പര് ഹിറ്റായി. ആദ്യ മാസം 9266 യൂണിറ്റ് വില്‍പനയോടെ വിപണിയില് പതിനൊന്നാമതെത്തിയ സോണറ്റ് രണ്ടാം മാസം 11721 യൂണിറ്റ് വില്‍പനയോടെ പത്താം സ്ഥാനത്ത് എത്തി. മൂന്നാം മാസമായ നവംബറില് വില്‍പനയില് അല്‍പം കുറവ് നേരിട്ടെങ്കിലും 11417 യൂണിറ്റോടെ ഏഴാം സ്ഥാനത്ത് എത്തിയിരിക്കുകയാണ് സോണറ്റ്.


കൊച്ചി : ശാസ്ത്ര സാങ്കേതിക സർവ്വകലാശാല 2020-2021 അധ്യയനവര്‍ഷത്തില് ആരംഭിക്കുന്ന എം. എസ്.സി ഫോറന്‍സിക് സയന്‍സ് കോഴ്സില് പോലീസ് ഉദ്യോഗസ്ഥര്‍ക്ക് പ്രത്യേക സീറ്റ് സംവരണം.\nആകെയുളള 20 സീറ്റുകളില് അഞ്ചെണ്ണമാണ് പോലീസ് ഉദ്യോഗസ്ഥര്‍ക്കായി സംവരണം ചെയ്തിരി ക്കുന്നത്. തിരഞ്ഞെടുക്കപ്പെടുന്ന പോലീസ് ഉദ്യോഗസ്ഥരെ കേരളാ പോലീസ് അക്കാദമി സ്പോൺ സർ ചെയ്യുമെന്ന് സംസ്ഥാന പോലീസ് മേധാവി ലോക്നാഥ് ബെഹ്റ അറിയിച്ചു.\nസെമസ്റ്റര് സംവിധാനത്തില് നടത്താന് നിശ്ചയിച്ചിരിക്കുന്ന കോഴ്സിന്‍റെ കാലാവധിരണ്ട് വര്‍ഷമാണ്. കൊച്ചി ശാസ്ത്ര സാങ്കേതിക സർവ്വകലാശാലയിലെ ഇന്‍റഗ്രേറ്റഡ് സ്റ്റഡീസ് സെന്‍ററിന്‍റെ കീഴിലാണ് കോഴ്സ് ആരംഭിക്കുന്നത്.


Vitamin C serum: വൈറ്റമിന് സി സെറം വീട്ടിലുണ്ടാക്കാം, ഇങ്ങനെ വേണം പുരട്ടാന് - Samayam Malayalam\ntips to apply vitamin c serum on skin\nവൈറ്റമിന് സി സെറം വീട്ടിലുണ്ടാക്കാം, ഇങ്ങനെ വേണം പുരട്ടാന്\nSamayam Desk | Lipi | Updated: 15 Jun 2021, 05:40:34 PM\nസൗന്ദര്യത്തെ സഹായിക്കുന്ന ഘടകങ്ങള് പലതുമുണ്ട്. ഇതില് പെട്ട ഒന്നാണ് വൈറ്റമിന് സി സെറം. ഇത് വീട്ടില് തന്നെ വേണമെങ്കില് തയ്യാറാക്കാം.\nസൗന്ദര്യത്തിന് പല വഴികളും പരീക്ഷിയ്ക്കുന്നവരുണ്ട്. ഇതില് ചില വൈററമിനുകളുടെ പ്രയോഗം പ്രധാനമാണ്. ഇതില് ഒന്നാണ് വൈറ്റമിന് സി. ചര്‍മ സൗന്ദര്യത്തിന് വൈറ്റമിന് സി ഏറെ പ്രധാനമാണ്. മുഖത്തെ കരുവാളിപ്പ് അകറ്റാനും മുഖം തിളങ്ങാനും പാടുകള് അകറ്റാനുമെല്ലാം ഇതേറെ നല്ലതാണ്. വൈറ്റമിന് സി ഭക്ഷണ രൂപത്തില് കഴിയ്ക്കുന്നത് ഏറെ നല്ലതാണ്. സിട്രസ് ഫലങ്ങളില് ഇവയുണ്ട്. ഇതല്ലാതെ ഇതിന്റെ സപ്ലിമെന്റുകള് ലഭ്യമാണ്. ഇത് ഗുളിക രൂപത്തില് വാങ്ങി മുഖത്ത് പുരട്ടുന്നവരുണ്ട്. എന്നാല് ഇത് ഇട്ടാല്, ഇടുമ്പോള് ചെയ്യണ്ട ചിലതുമുണ്ട്.\nഇത് ഉപയോഗിയ്ക്കാന് രണ്ടു വൈറ്റമിന് സി ക്യാപ്‌സൂള് വാങ്ങുക. 500 എംജി വാങ്ങാം. രണ്ട് ടേബിള് സ്പൂണ് റോസ് വാട്ടര്, ഒരു ടേബിള് സ്പൂണ് ഗ്ലിസറിന് എന്നിവ വേണം. ഒപ്പം വൈറ്റമിന് E ക്യാപ്‌സൂള് ഒന്നും വേണം. ഇതിട്ടാല് ഉടന് റിസല്‍ട്ട് കിട്ടില്ല. പതുക്കെയെ ഫലം തരൂ. കാരണം കുറച്ചു മാത്രമേ ചര്‍മം വലിച്ചെടുക്കൂ. ബാക്കി ഓക്‌സിഡേഷന് സംഭവിച്ച് നഷ്ടപ്പെടും. ഇതിട്ടാല് നല്ലതു പോലെ മോയിസ്ചറൈസര് പുരട്ടണം. പുരട്ടും മുന്‍പ് ക്ലീന് ചെയ്യണം. ഇട്ട ശേഷം പുറത്തിറങ്ങുമ്പോള് സണ്‍സ്‌ക്രീന് പുരട്ടണം.ഓക്‌സിഡേഷന് സംഭവിച്ചു പോകാതിരിയ്ക്കാന് വേണ്ടിയാണ് വൈറ്റമിന് ഇ പുരട്ടുന്നത്.\nഇതെല്ലാം കൂടി കലര്‍ത്തി\nഇതെല്ലാം കൂടി കലര്‍ത്തി ബ്രൗണ് നിറത്തിലെ കുപ്പിയില് ഇട്ടു വയ്ക്കാം. പില്‍സ് കുപ്പിയില് ഇട്ട് പിന്നീട് റോസ് വാട്ടര് ഒഴിച്ച് പിന്നീട് ഗ്ലിസറിന് ചേര്‍ത്ത് നല്ലതു പോലെ കുലുക്കുക. ഇതിലേയ്ക്ക് വൈറ്റമിന് ഇ കൂടി ചേര്‍ത്ത് ഇളക്കി വയ്ക്കാം. ഇത് തണുത്ത സൂര്യപ്രകാശമില്ലാത്ത ഇടത്തു സൂക്ഷിയ്ക്കണം. ഇതിനാലാണ് ബ്രൗണ് കുപ്പിയില് സൂക്ഷിയ്ക്കാന് പറയുന്നത്. ഇത് മുഖത്തു ചെറുതായി പുരട്ടി മസാജ് ചെയ്ത ശേഷം രണ്ടു മൂന്നു മണിക്കൂര് ശേഷം വേണമെങ്കില് നീക്കാം. അല്ലെങ്കില് രാത്രി മുഖത്തു വച്ചു കിടക്കാം. മുഖത്തു നിന്നു നീക്കിയ ശേഷം മോയിസ്ചറൈസര് പുരട്ടണം. രാവിലെ സണ്‍സ്‌ക്രീന് പുരട്ടുകയും വേണം.\nവൈറ്റമിന് സി ഗുളിക രൂപത്തില് അല്ലാതെ വീട്ടില് തന്നെ സ്വാഭാവികമായി ഉണ്ടാക്കാന് സാധിയ്ക്കും. ഇതിനായി വേണ്ടത് ഓറഞ്ച് തൊലി പൊടിച്ചതാണ്. ഇതില് ധാരാളം വൈറ്റമിന് സി ഉണ്ട്. ഇത് ഉണക്കിപ്പൊടിച്ച് അരിച്ചെടുക്കുക. ഇത് ഒരു ടേബിള് സ്പൂണ്, ഇത്ര തന്നെ കറ്റാര് വാഴ ജെല്, റോസ് വാട്ടര് നാല് ടേബിള് സ്പൂണ്, വൈറ്റമിന് ഇ ക്യാപ്‌സൂള്4എന്നിവ ചേര്‍ത്തിളക്കി മിക്‌സ് ചെയ്ത് ഫ്രിഡ്ജില് വയ്ക്കാം. ഇതും ഉപയോഗിയ്ക്കാം.\nവൈറ്റമിന് സി സെറം\nവൈറ്റമിന് സി സെറം ഇതു പോലെ ഉപയോഗിയ്ക്കുമ്പോള് രാത്രി പുരട്ടുന്നതാണ് നല്ലത്. ഇതു പോലെ ചര്‍മം വരളാന് സാധ്യതയുള്ളതിനാല് തന്നെ ഉപയോഗ ശേഷം മോയിസ്ചറൈസര് പുരട്ടണം. ഇതിനു ശേഷം കഴിവതും വെയില് കൊള്ളാതെ സൂക്ഷിയ്ക്കുക. സണ്‍സ്‌ക്രീന് നിര്‍ബന്ധമായും പുരട്ടുകയും വേണം. ഇത് രണ്ടാഴ്ച അടുപ്പിച്ച് ഉപയോഗിച്ചാല് ഒരാഴ്ച നിര്‍ത്തി വയ്ക്കുക. വീണ്ടും ഉപയോഗിയ്ക്കാം. മുഖത്തെ വിവിധ പ്രശ്‌നങ്ങള്‍ക്ക് ഇതേറെ ഗുണകരമാണ്. Also read: പതിവായി മുഖം ബ്ലീച്ച് ചെയ്യേണ്ട; പണി കിട്ടും\nമുഖം തിളങ്ങാനൊരു മൂന്നിന കൂട്ട്! ആര്‍ട്ടിക്കിള് ഷോ\nവൈറ്റമിന് സി സെറം ബ്യൂട്ടി ടിപ്‌സ് Vitamin C serum beauty tips\nWeb Title : tips to apply vitamin c serum on skin\nഇന്ത്യ ആഴ്ചയിൽ ഒരു ദിവസം നിർബന്ധമായും അവധി; പിറന്നാളിനും വിവാഹ വാർഷികത്തിനും ലീവ്; പോലീസുകാർക്ക് നിർദേശവുമായി തമിഴ്നാട് ഡിജിപി\nകേരളം ബെവ്കോ ഔട്ലെറ്റുകളുടെ എണ്ണം ആറിരട്ടിയാക്കും; കൗണ്ടറുകളുടെ എണ്ണം വര്‍ദ്ധിപ്പിക്കാനും ശുപാര്‍ശ\nക്രൈം പാലക്കാട്ടെ ശ്രുതിയുടേത് കൊലപാതകം; തീകൊളുത്തിയത് ഭർത്താവ്\nകോഴിക്കോട് ആത്മവിശ്വാസത്തോടെ ഹയർസെക്കൻഡറി പരീക്ഷയെഴുതി 71കാരൻ!


അമ്പിളി ദേവി അഭിനയം നിർത്തുന്നത് എന്തിന്? കാരണം ഇതാണ് - metromatinee.com Lifestyle Entertainment & Sports\nഅമ്പിളി ദേവി അഭിനയം നിർത്തുന്നത് എന്തിന്? കാരണം ഇതാണ്\nഫേസ്ബുക്ക് ലൈവിലൂടെ സീരിയലിൽ നിന്ന് താൽക്കാലികമായി വിട വാങ്ങുകയാണെന്ന് നടി അമ്പിളി ദേവിയുടെ വെളിപ്പെടുത്തൽ. ശാരീരികമായ വിഷമങ്ങൾ കാരണമാണ് ഇത്തരമൊരു തീരുമാനമെന്ന് അമ്പിളീ ദേവി ലൈവിൽ പറയുന്നു. മൂന്നര മാസം ഗർഭിണിയാണ് അമ്പിളി ദേവി. സ്റ്റെപ്പ് കയറാനോ, യാത്ര ചെയ്യാനോ സാധിക്കാത്ത അവസ്ഥയാണ്. ഇപ്പോഴത്തെ സാഹചര്യത്തിൽ ഒരു സീരിയലിൽ നിന്നും മാറിനിൽക്കുന്നത് സാമ്പത്തിക ബുദ്ധിമുട്ടുകൾ ഉണ്ടാക്കുന്നതാണ്. എന്നാലും അവസ്ഥ കൊണ്ട് മാറിനിൽക്കാതെ പറ്റില്ലെന്ന് അമ്പിളിദേവി പറയുന്നു. മഴവിൽ മനോരമയിലെ സ്ത്രീപദം എന്ന സീരിയലിലാണ് അമ്പിളിദേവി അഭിനയിക്കുന്നത്. തനിക്കും പകരം പ്രീതി എന്ന കഥാപാത്രത്തെ അഭിനയിക്കുന്ന താരത്തെയും സ്വീകരിക്കണമെന്നും അമ്പിളിദേവി പറഞ്ഞു. സീരിയലിന്റെ അണിയറപ്രവർത്തകർക്കും നിർമാതാവിനുമെല്ലാം നന്ദി അറിയിച്ചുകൊണ്ടാണ് ലൈവ് അവസാനിപ്പിച്ചത്.\nജനുവരി 25ന് ആയിരുന്നു കൊല്ലം കൊറ്റന് കുളങ്ങര ദേവീക്ഷേത്രത്തില് വെച്ച് അമ്പിളി ദേവിയും ജയന് ആദിത്യനും തമ്മിലുളള വിവാഹം നടന്നത്. ഇരുവരുടെയും രണ്ടാമത്തെ വിവാഹമായിരുന്നു. ഛായാഗ്രാഹകന് ലോവലായിരുന്നു അമ്പിളി ദേവിയുടെ ആദ്യത്തെ ഭര്‍ത്താവ്. 2009ലായിരുന്നു അമ്പിളി ദേവി ലോവലിനെ വിവാഹം കഴിച്ചത്. ഈ ബന്ധത്തില് ഏഴ് വയസുളള മകനുണ്ട് ഇവര്‍ക്ക്. മലയാളത്തിലെ അനശ്വര നടന് ജയന്റെ അനുജന്റെ മകനാണ് ആദിത്യന്. ആദിത്യന്റെ രണ്ടാമത്തെ വിവാഹമാണിത്. ആദ്യ വിവാഹത്തില് മൂന്ന് വയസുളള ഒരു മകനുണ്ട് ആദിത്യന്. മഹേശ്വരി അമ്മയുടെയും ബാലചന്ദ്രന് പിളളയുടെയും മകളാണ് സിനിമ സീരിയല് താരമായ അമ്പിളി ദേവി.\nജനപ്രിയ സീരിയലുകളുടെയായിരുന്നു ആദിത്യനും അമ്പിളിയും പ്രേക്ഷകരുടെ ഇഷ്ട താരങ്ങളായിരുന്നത്. ദൂരദര്‍ശനില് സംപ്രേക്ഷണം ചെയ്ത സീരിയലുകളില് ബാലതാരമായിട്ടാണ് അമ്പിളി ദേവിയുടെ തുടക്കം. ദൂരദര്‍ശനിലെ പരമ്പരകളായിരുന്ന താഴ്വാര പക്ഷികള്,അക്ഷയ പാത്രം തുടങ്ങിയ സീരിയിലുകളില് നടി ബാലതാരമായി അഭിനയിച്ചിരുന്നു. തുടര്‍ന്ന് മലയാളത്തിലെ മുന്‍നിര ചാനലുകളിലെ ജനപ്രിയ സീരിയിലുകളിലും നടി അഭിനയിച്ചു. 2005ല് അമൃതാ ടിവിയില് സംപ്രേക്ഷണം ചെയ്ത അമ്മ എന്ന സീരിയിലെ അഭിനയത്തിന് മികച്ച നടിക്കുളള സംസ്ഥാന പുരസ്‌കാരം അമ്പിളി ദേവിക്ക് ലഭിച്ചിരുന്നു. മഴവില് മനോരമയിലെ സ്ത്രീപദം,ഫ്‌ളവേഴ്‌സില് സംപ്രേക്ഷം ചെയ്യുന്ന സീത എന്നീ പരമ്പരകളിലാണ് നടിഅഭിനയിച്ചുകൊണ്ടിരുന്നത്. സീരിയലുകള്‍ക്കു പുറമെ ടെലിവിഷന് അവതാരകയായും നടി തിളങ്ങിയിരുന്നു.\nവൈറലായി ശുഭരാത്രിയുടെ പുതിയ പോസ്റ്റര്\nഎട്ടു വര്‍ഷത്തെ ഇടവേളയ്ക്ക് ശേഷം ഓവിയ മലയാളത്തിലേക്ക് തിരിച്ച് വരുന്നു


NScience.in - മലയാളത്തില് ഒരു ശാസ്ത്രബ്ലോഗ് - Malayalam Science News | ചൊവ്വയിലേക്ക് സ്വന്തം പേര് അയയ്ക്കണോ, മാര്‍സ് 2020 അതിന് അവസരമൊരുക്കുന്നു. അവസാന തീയതി സെപ്തംബര് 30\nചൊവ്വയിലേക്ക് സ്വന്തം പേര് അയയ്ക്കണോ, മാര്‍സ് 2020 അതിന് അവസരമൊരുക്കുന്നു. അവസാന തീയതി സെപ്തംബര് 30\nനാസ ചൊവ്വയിലേക്ക് വിക്ഷേപിക്കാന് പോകുന്ന മാര്‍സ് 2020 എന്ന വാഹനത്തിലേക്ക് നമ്മളുടെ പേരുകള് അയയ്ക്കാനുള്ള അവസരം സെപ്തംബര് 30 ന് അവസാനിക്കും.\nചൊവ്വയില് പോകാനുള്ള ബോര്‍ഡിങ് പാസ്!\nനാസയുടെ തന്നെ ഇന്‍സൈറ്റ് എന്ന പേടകത്തില് ലോകത്തെ വിവിധ രാജ്യങ്ങളില്‍നിന്നുള്ള നിരവധി പേരുടെ പേരുകള് നിലവില് ചൊവ്വയില് എത്തിയിട്ടുണ്ട്. ചെറിയ ചിപ്പില് കുഞ്ഞ് അക്ഷരത്തില് പേരുകള് കൊത്തിയെടുത്ത ചിപ്പാണ് ഇന്‍സൈറ്റ് പേടകത്തിനൊപ്പം ഇപ്പോള് ചൊവ്വയില് ഉള്ളത്.\nഅതേപോലെ നാസ വിക്ഷേപിക്കുന്ന ഏറ്റവും പുതിയ ചൊവ്വപര്യവേക്ഷണവാഹനമാണ് മാര്‍സ് 2020.\n2020 ജൂലൈ മാസത്തിലാണ് ആറ് ചക്രങ്ങളുള്ള ഈ വാഹനത്തിന്റെ വിക്ഷേപണം നിശ്ചയിച്ചിരിക്കുന്നത്. ചുരുക്കത്തില് ഇനി ഏതാണ്ട് മുന്നൂറ് ദിവസങ്ങള് കൂടി മതി വിക്ഷേപണം നടക്കാന്.\nചൊവ്വയിലെ ജസീറോ ക്രേറ്ററില് 2021 ഫെബ്രുവരി 18 ന് ഈ പേടകം ഇറങ്ങും. രണ്ടു വര്‍ഷമാണ് പ്രവര്‍ത്തനകാലാവധിയായി നിശ്ചയിച്ചിരിക്കുന്നത്. ചൊവ്വയില് എന്നെങ്കിലും ജീവന് നിലനിന്നിരുന്നോ എന്ന അന്വേഷണമാവും മാര്‍സ് 2020 പ്രധാനമായും നടത്തുക.\nഇപ്പോള് ചൊവ്വയിലുള്ള പേടകമായ ക്യൂരിയോസിറ്റിയുടെ മറ്റൊരു വകഭേദമാണ് ഈ പുതിയ പേടകം. മൂന്നു മീറ്റര് നീളവും ഏതാണ്ട് അത്രയും തന്നെ വീതിയും രണ്ടു മീറ്റര് ഉയരവുമാണ് പേടകത്തിനുള്ളത്. ശരിക്കും ഒരു കാറിന്റെ വലിപ്പം.\nമനുഷ്യരെ ചൊവ്വയിലിറക്കാനുള്ള നാസയുടെ ശ്രമത്തിന് പിന്തുണയേകുന്ന വിവരം ലഭിക്കാനും ഈ ദൗത്യം സഹായിക്കും. ചൊവ്വയുടെ അന്തരീക്ഷത്തന്റെ പ്രത്യേകതകള്, ചൊവ്വയുടെ 'ഭൂമിശാസ്ത്രം' തുടങ്ങിയവയും പഠനങ്ങളില് ഉള്‍പ്പെടും. ചൊവ്വയുടെ അന്തരീക്ഷത്തില്‍നിന്ന് ഓക്സിജന് നിര്‍മ്മിച്ചെടുക്കാനാവുമോ എന്ന പരീക്ഷണവും മാര്‍സ് 2020 ചെയ്തുനോക്കും. അത് വിജയിച്ചാല് മനുഷ്യരെ ചൊവ്വയിലെത്തിക്കാനുള്ള പദ്ധതി കൂടുതല് എളുപ്പമാവും.\nചൊവ്വയില് പറന്നുനടന്ന് പഠനങ്ങള് നടത്തുന്ന മാര്‍സ് ഹെലികോപ്റ്ററും ഈ ദൗത്യത്തിലുണ്ട്.\nനിലവില് മാര്‍സ് 2020 ക്ക് നല്ലൊരു പേരിട്ടിട്ടില്ല. അമേരിക്കയിലെ സ്കൂള്‍കുട്ടികള്‍ക്കിടയില് മത്സരം നടത്തിയാണ് ഈ റോവറിന് പേരു കണ്ടെത്തുക.\nനമുക്കെന്തായാലും ഈ ദൗത്യത്തില് നമ്മുടെ പേര് ഒന്നുകൂടി ചൊവ്വയിലെത്തിക്കാം. അതിന് ഒട്ടും ബുദ്ധിമുട്ടില്ല. സെപ്തംബര് 30നു മുന്‍പ് താഴെക്കാണുന്ന ലിങ്കില് പോയി ഇമെയിലും പേരും കൊടുത്ത് രജിസ്റ്റര് ചെയ്താല് മതി. ചൊവ്വയിലേക്കുള്ള ബോര്‍ഡിങ് പാസ് കൈപ്പറ്റാം! ഏതാണ്ട് ഒരു കോടിയോളം ആളുകളുടെ പേരും പേറി മാര്‍സ് 2020 ചൊവ്വയിലെത്തുമ്പോള് അതില് നമ്മളുടെ പേരില്ലെങ്കിലെങ്ങനാ?\nഎന്താ, ഇതുവരെ രജിസ്റ്റര് ചെയ്യാത്തവര് അപ്പോള് രജിസ്റ്റര് ചെയ്യുവല്ലേ...\nMars 2020 ചൊവ്വ മാര്‍സ് 2020\nUnknown September 16, 2019 at 10:50 PM\nrenjith k joseph September 20, 2019 at 11:24 AM


പി ജയരാജന്റെ മകൻ ജയിൻ രാജിന്റെ ഫേസ്‌ബുക്ക് പരാമർശം എഡിജിപി അന്വേഷിക്കും\nജസ്റ്റിസ് സദാശിവം തന്നെ ഗവർണർ\nമദ്യനിരോധനം വരുമാനത്തെ ബാധിക്കുമെന്ന് ശശിതരൂർ\nമുൻ ചീഫ് ജസ്റ്റിസിനെ ഗവർണറാക്കുന്നത് ഉചിതമല്ല: സുധീരൻ\nതമിഴ്‌നാട്ടിൽ മദ്യത്തിന് വിലകൂട്ടി\nഫേസ് ബുക്കിലൂടെ മൂത്രപ്പുര സാഹിത്യമെന്നു സംവിധായകൻ രഞ്ജിത്\nഞാൻ പച്ചയായ മനുഷ്യൻ: മന്ത്രി ഷിബു\nസാമ്പത്തിക പ്രതിസന്ധി: ഓണക്കിറ്റ് ശുഷ്‌ക്കമാകും\nസ്ഥലം മാറ്റിയതിൽ പ്രതിഷേധിച്ച് ശങ്കരനാരായണൻ ഗവർണർ സ്ഥാനം രാജിവച്ചു\nസുധീരന്റെ പന്ത് തട്ടിയെടുത്ത് മുഖ്യമന്ത്രി ഗോളാക്കി; വെള്ളാപ്പള്ളി\nനടപ്പാക്കിയത് യുഡിഎഫ് മാനിഫെസ്റ്റോ: മന്ത്രി കെ സി ജോസഫ്\nശിപാർശകൾ അപ്പാടെ അംഗീകരിക്കാനാണെങ്കിൽ സർക്കാർ എന്തിന്? മുഖ്യമന്ത്രി\nഓണത്തിന് മുമ്പ് റോഡിലെ കുഴികളടയ്ക്കും; മന്ത്രി വികെ ഇബ്രാഹിംകുഞ്ഞ്\nപ്ലസ്റ്റു വിഷയത്തിൽ ഹൈക്കോടതി ഉത്തരവിനെതിരെ അപ്പീൽ പോകുമെന്ന് മുഖ്യമന്ത്രി\nകോൺഗ്രസിന്റെ തെരഞ്ഞെടുപ്പ് തോൽവിക്കു കാരണം രണ്ടാംകിട നേതാക്കളാണെന്ന് കെ. മുരളീധരൻ


വെള്ളിയാഴ്ച 6028 പേര്‍ക്ക് കോവിഡ്-19 സ്ഥിരീകരിച്ചു: 6398 പേര് രോഗമുക്തി നേടി; ചികിത്സ യിലുള്ളവര് 67,831; ഇതുവരെ രോഗമുക്തി നേടിയവര് 4,81,718\nതിരു: കേരളത്തില് ഇന്ന് 6028 പേര്‍ക്ക് കോവിഡ്-19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. മലപ്പുറം 1054, കോഴിക്കോട് 691, തൃശൂര് 653, പാലക്കാട് 573, എറണാകുളം 554, കൊല്ലം 509, കോട്ടയം 423, ആലപ്പുഴ 395, തിരുവനന്തപുരം 393, കണ്ണൂര് 251, പത്തനംതിട്ട 174,കാസര്‍ഗോഡ് 138,വയനാട് 135, ഇടുക്കി 85 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 60,365 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിര ക്ക് 9.98 ആണ്. റുട്ടീന് സാമ്പിള്, എയര്‍പോര്‍ട്ട് സര്‍വയിലന്‍സ്, പൂള്‍ഡ് സെന്റിനല്, സിബി നാറ്റ്, ട്രൂനാറ്റ്, സിഎല്‍ഐഎ, ആന്റിജന് അസ്സെ എന്നിവ ഉള്‍പ്പെടെ ഇതുവരെ ആകെ 57,49,016 സാമ്പിളുകളാണ് പരിശോധനയ്ക്കായി അയച്ചത്.\n28 മരണങ്ങളാണ് ഇന്ന് കോവിഡ്-19 മൂലമാണെന്ന് സ്ഥിരീകരിച്ചത്. തിരുവനന്തപുരം വര്‍ക്കല സ്വദേശിനി ആനന്ദവല്ലി (64), നഗരൂര് സ്വദേശിനി സുഹറാ ബീവി (76), കടക്കാവൂര് സ്വദേശി സുരേഷ് (53), കൊല്ലം ആയൂര് സ്വദേശി അബ്ദുള് ജബ്ബാര് (65), ക്ലാപ്പന സ്വദേശി താജുദ്ദീന് (60), അമ്പനാട് സ്വദേശി ജലാലുദീന് (56), തേവലക്കര സ്വദേശിനി ഐഷ കുഞ്ഞ് (72), ആലപ്പുഴ കനാല് വാര്‍ഡ് സ്വദേശി സുഫികോയ (64), പുന്നപ്ര സ്വദേശി ടിനി (48), പേഴാപ്ര സ്വദേശിനി കല്യാണി (88), കോട്ടയം കാഞ്ഞിരപ്പള്ളി സ്വദേശി രാജു (52), എറണാകുളം മേക്കാട് സ്വദേശി എം.ജെ. ജോണ് (68), കര്‍ഷക റോഡ് സ്വദേശി ടി.ജി. ഇഗ്നേഷിയസ് (72), തൃശൂര് എനമക്കല് സ്വദേശി ആര്.എസ്. അമ്പൂട്ടി (73), എടക്കര സ്വദേശിനി വി.കെ. കമലാക്ഷി (79),ഒല്ലൂര്‍സ്വദേ ശി ടി.സി ദേവസി (79), കൈപമംഗലം സ്വദേശി അബ്ദുള് അസീസ് (46), കാരയമുറ്റം സ്വദേശി ഹാരിഷ് കേശവ് (46), ദേശമംഗലം സ്വദേശിനി ശാരദ വാസുദേവന് (63), പറവത്താനിസ്വദേശി സി.ടി. തോമസ് (69), പാലക്കാട് കേരളശേരി സ്വദേശിനി ആമിന (72), മലപ്പുറം പന്നിപ്പാറ സ്വ ദേശി പാച്ചന് (72), കോഴിക്കോട് ബേപ്പൂര് സ്വദേശിനി സുശീല (72), ഫറോഖ് സ്വദേശി സുധാക രന് (53), മൊടക്കല്ലൂര് സ്വദേശി രാജന് (64), കണ്ണൂര് മട്ടന്നൂര് സ്വദേശി മുഹമ്മദ് അഷറഫ് (49), തളിയില് സ്വദേശി പങ്കജാക്ഷന് (66), മുഴപ്പിലങ്ങാട് സ്വദേശി അബൂബക്കര് സിദ്ദിക് (59) എന്നി വരാണ് മരണമടഞ്ഞത്. ഇതോടെ ആകെ മരണം 1997 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\n56 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. എറണാകുളം 18, തിരുവനന്തപുരം 7, പാല ക്കാട് 6, പത്തനംതിട്ട, കണ്ണൂര്5വീതം, മലപ്പുറം, കോഴിക്കോട്, വയനാട്3വീതം, കൊല്ലം, കാസര്‍ഗോഡ്2വീതം, കോട്ടയം, തൃശൂര് 1 വീതം ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 6398 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 611, കൊല്ലം 664, പത്തനംതിട്ട 137, ആലപ്പുഴ 824, കോട്ടയം 301, ഇടുക്കി 62, എറണാകുളം 545, തൃശൂര് 803, പാലക്കാട് 497, മലപ്പുറം 740, കോഴിക്കോട് 634, വയനാട് 151, കണ്ണൂര് 295, കാസര്‍ഗോഡ് 134 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്.ഇതോ ടെ 67,831 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 4,81,718 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 3,15,518 പേരാണ് ഇപ്പോള് നിരീക്ഷണത്തിലുള്ളത്. ഇവ രില് 2,99,089 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 16,429 പേര് ആശുപത്രികളിലും നിരീക്ഷണത്തിലാണ്. 2032 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\nഇന്ന്3പുതിയ ഹോട്ട് സ്‌പോട്ടുകളാണുള്ളത്. ഇടുക്കി ജില്ലയിലെ കാഞ്ചിയാര് (കണ്ടെന്‍മെന്റ് സോണ് 1,2(സബ് വാര്‍ഡ്), പാലക്കാട് ജില്ലയിലെ അകത്തേത്തറ (6), എറണാകുളം ജില്ലയി ലെ കാവലങ്ങാട് (സബ് വാര്‍ഡ് 14) എന്നിവയാണ് പുതിയ ഹോട്ട് സ്‌പോട്ടുകള്.


പത്ത് വര്‍ഷത്തിലധികം ജയിലില് കിടന്ന തടവുകാര്‍ക്ക് ഇളവ് അനുവദിച്ച സര്‍ക്കാര് ഉത്തരവ് ഹൈക്കോടതി റദ്ദാക്കി – Pune Malayali\nHome/News/Kerala/പത്ത് വര്‍ഷത്തിലധികം ജയിലില് കിടന്ന തടവുകാര്‍ക്ക് ഇളവ് അനുവദിച്ച സര്‍ക്കാര് ഉത്തരവ് ഹൈക്കോടതി റദ്ദാക്കി\nകൊച്ചി: പത്ത് വര്‍ഷത്തിലധികം ജയിലില് കിടന്ന 209 തടവുകാര്‍ക്ക് ഇളവ് അനുവദിച്ച 2011 ലെ സര്‍ക്കാര് ഉത്തരവ് ഹൈക്കോടതി റദ്ദാക്കി. പുറത്തു വിട്ടവരുടെ ലിസ്റ്റ് ഗവര്‍ണറും സര്‍ക്കാരും ആറുമാസത്തിനകം പുനഃപരിശോധിക്കണമെന്ന് ഹൈക്കോടതി ഫുള് ബെഞ്ച് ഉത്തരവിട്ടു. ജയില് മോചിതരായവരില് കെടി ജയകൃഷ്ണന് മാസ്റ്റര് വധകേസിലെ പ്രതികളും ഉള്‍പ്പെടുന്നു.\n2011ലായിരുന്നു പത്തു വര്‍ഷം പൂര്‍ത്തിയായ 209 തടവുകാരെ ജയില് മോചിതനാക്കാനുള്ള ഉത്തരവ് സംസ്ഥാന ജയില് വകുപ്പ് പുറത്തിറക്കിയത്. മഹാത്മാഗാന്ധിയുടെ 150മാത് ജന്മവാര്‍ഷികത്തോട് അനുബന്ധിച്ച് കേന്ദ്ര സര്‍ക്കാരിന്റെ തീരുമാനപ്രകാരമായിരുന്നു സംസ്ഥാന ജയില് വകുപ്പ് തീരുമാനമെടുത്തത്. അന്ന് തന്നെ വിട്ടയക്കുന്നവരെ സംബന്ധിച്ച് വിവാദമുയര്‍ന്നിരുന്നു. കൊലപാതകക്കേസുകളില് ഇരകളുടെ ബന്ധുക്കള് നല്‍കിയ ഹര്‍ജിയും കോടതി സ്വമേധയാ എടുത്ത ഹര്‍ജിയും പരിഗണിച്ചാണ് ഇപ്പോള് ഹൈക്കോടതിയുടെ സുപ്രധാന വിധി വന്നിരിക്കുന്നത്.\nഇളവ് ലഭിച്ചവരില് പലരും പത്ത് വര്‍ഷം ശിക്ഷ അനുഭവിച്ചിട്ടില്ലെന്ന് അന്വേഷണത്തില് കണ്ടെത്തിയിരുന്നു. 14 വര്‍ഷം ശിക്ഷ വിധിച്ചവരില് ശിക്ഷ പൂര്‍ത്തിയാക്കിയത് വെറും അഞ്ച് പേരായിരുന്നു. പത്ത് വര്‍ഷം ശിക്ഷ പൂര്‍ത്തിയാക്കിയത് 100 പേരാണ്. ഇങ്ങനെ 105 പേര് മാത്രമാണ് 10 വര്‍ഷം ശിക്ഷ പൂര്‍ത്തിയാക്കിയതെന്ന് അന്വേഷണത്തില് കണ്ടെത്തി. ഇതോടെയാണ് ഉത്തരവ് പുനഃപരിശോധിക്കാന് ഹൈക്കോടതി നിര്‍ദ്ദേശിച്ചിരിക്കുന്നത്. പരിശോധനക്ക് ശേഷം യോഗ്യതയില്ലെങ്കില് ശിഷ്ട ശിക്ഷാ കാലയളവ് പൂര്‍ത്തിയാക്കേണ്ടി വരും.\nആറ് മാസത്തെ കാലയളവുകൊണ്ട് ലിസ്റ്റിലുള്ളവരുടെ ജീവിത രീതി പരിശോധിച്ച് ആവശ്യമെങ്കില് ജയിലിലേക്ക് മടങ്ങേണ്ടി വരും. നേരത്തെ രാഷ്ട്രീയ തടവുകാരുടെ പേര് വന്ന ലിസ്റ്റ് ഗവര്‍ണര് മടക്കി അയച്ചിരുന്നു.\nഅഞ്ച് വര്‍ഷത്തിന് ശേഷം ആ ദുല്‍ഖര് ചിത്രത്തിന് തെലുങ്ക് റീമേക്ക്\nഅമല് നീരദ്-ഫഹദ് ഫാസില് കൂട്ടുകെട്ട് വീണ്ടും; ചിത്രത്തിന്റെ ഫസ്റ്റ്‌ലുക്ക് പോസ്റ്റര് പുറത്തുവിട്ടു


കല്ല്യാണം കഴിച്ചാലോ എന്ന് ആലോചിക്കുന്ന നിവിന് പോളി കഥാപാത്രത്തെ 'മോന് പോയി കിടന്നുറങ്ങ്' എന്ന് പറഞ്ഞ് പിന്തിരിപ്പിക്കുന്ന മല്ലികാ സുകുമാരന്റെ കഥാപാത്രവും ഉള്‍പ്പെടെ രസകരമായ രംഗങ്ങളുമായി ലവ് ആക്ഷന് ഡ്രാമ ടീസര് പുറത്തുവിട്ടു. നയന്‍താരയാണ് ചിത്രത്തില് നായികാ വേഷത്തിലെന്നതാണ് ധ്യാന് ശ്രീനിവാസന് ചിത്രത്തിന്റെ മറ്റൊരു സവിശേഷത.\nഅജു വര്‍ഗ്ഗീസ് നിവിന് കഥാപാത്രത്തിന്റെ കൂട്ടുകാരനായി രംഗത്തുണ്ട്.3വര്‍ഷത്തെ ഇടവേളയ്ക്ക് ശേഷമാണ് നയന്‍സ് മലയാളത്തില് അഭിനയിക്കുന്നത്. ആക്ഷന് രംഗങ്ങളും ചിത്രത്തില് ഉണ്ടെന്ന് ടീസര് കാണിച്ച് തരുന്നു. ദിനേശന്, ശോഭ എന്നീ കഥാപാത്രങ്ങളാണ് നിവിന്-നയന് ടീം സ്‌ക്രീനില് എത്തിക്കുന്നത്. ഓണത്തിന് എത്തുന്ന ലവ് ആക്ഷന് ഡ്രാമ പ്രേക്ഷകരെ പിടിച്ചിരുത്തുമോയെന്നാണ് ഇനി കാണാനുള്ളത്.


ദമ്പതികൾ തമ്മിൽ പണമിടപാട് ആകാമോ? – East Coast Daily Malayalam\nദമ്പതികൾ തമ്മിൽ പണമിടപാട് ആകാമോ?\nസമൂഹത്തിൽ പല തരത്തിലുള്ള കുടുംബങ്ങളുണ്ട്. വീട്ടില് ഒരാള് ജോലി ചെയ്ത് പണമുണ്ടാക്കുന്നു മറ്റെയാള് വീട്ടുജോലികള് ചെയ്യുന്നു, അപ്പോഴും പണവുമായി ബന്ധപ്പെട്ട കാര്യങ്ങളില് പരസ്പരം സംതൃപ്തരല്ലാതാകുന്നു- ഇങ്ങനെയൊക്കെയാണ് നമ്മുടെയൊരു മിഡില് ക്ലാസ് കുടുംബങ്ങളുടെ ഘടന. എന്നാല് രണ്ട് പേരും ജോലി ചെയ്ത് സ്വന്തം കാര്യങ്ങള്‍ക്ക് പണമുണ്ടാക്കണമെന്ന ചിന്തയെല്ലാം പുതിയ തലമുറകള്‍ക്കുണ്ട്. എങ്കിലും പണമിടപാടുകളുടെ കാര്യത്തില് നമുക്ക് ഇപ്പോഴും വേണ്ടത്ര കരുതല് ഉണ്ടെന്ന് കരുതാന് വയ്യ. പ്രത്യേകിച്ച് കടം കൊടുക്കുകയും വാങ്ങുകയും ചെയ്യുന്ന കാര്യത്തില്.\nപ്രണയത്തിലുള്ളവരാണെങ്കില് സാമ്പത്തികപ്രശ്‌നം വന്നാല് ജോലിയുള്ള പങ്കാളിയെ ആശ്രയിക്കാമെന്ന് കരുതുന്നവരുണ്ട്, പങ്കാളിയുടെ ആഭരണങ്ങള് ഊരിവാങ്ങുന്നവരുണ്ട്… അങ്ങനെയെല്ലാം സാമ്പത്തിക കാര്യങ്ങളില് പങ്കാളിയെ ഉള്‍പ്പെടുത്തുന്നത് ഏതെങ്കിലും തരത്തില് ആ ബന്ധത്തെ ബാധിക്കുമോ?\nബാധിക്കുമെന്നാണ് സാമ്പത്തികവിദഗ്ധയും മാധ്യമപ്രവര്‍ത്തകയുമൊക്കെയായ ക്രിസ്റ്റിന് വോംഗ് പറയുന്നത്. കഴിയുന്നതും കാമുകീ-കാമുകന്മാര് തമ്മില് കടം കൊടുക്കലോ വാങ്ങലോ നടത്തരുതെന്നാണ് ഇവര് പറയുന്നത്.\nഅതുപോലെ തന്നെയാണ് ഭാര്യയും ഭര്‍ത്താവും തമ്മിലുള്ള പണമിടപാടും. അറുത്തുമുറിച്ച് പറ്റില്ലെന്ന് പറയുക സാധ്യമല്ലാത്തിടത്ത്, പണം തിരികെ നല്‍കാന് കൃത്യമായ ഡെഡ് ലൈന് മുന്നോട്ടുവയ്ക്കാം. ഇതൊരു മാര്‍ഗമാണെന്ന് ക്രിസ്റ്റിന് പറയുന്നു. സാമ്പത്തിക കാര്യങ്ങളിലെ കണിശത പരസ്പരം വെട്ടിത്തുറന്ന് പ്രകടിപ്പിക്കുന്നത് തന്നെയാണ് ബന്ധത്തിന്റെ ഭംഗിയെന്നും ഇവര് ഓര്‍മ്മിപ്പിക്കുന്നു.\nകാശ്മീരില് ഭീകരന്‍മാര് ആക്രമത്തിന് തുനിഞ്ഞു; കെെയ്യോടെ സെെന്യം ശ്രമം പൊളിച്ചു


വില്‍പനയുടെ 10 ശതമാനം സംഭാവന ചെയ്യുന്നത് സിഎന്‍ജി കാറുകളെന്ന് മാരുതി - Malayalam DriveSpark\nUpdated: Wednesday, February 24, 2021, 11:02 [IST]\nപെട്രോള്, ഡീസല് വാഹനങ്ങളുടെ വില വര്‍ധിച്ചതോടെ സിഎന്‍ജി വാഹനങ്ങളുടെ വില്‍പ്പന ഉയര്‍ത്താനുള്ള ഒരുക്കത്തിലാണ് വിവിധ നിര്‍മ്മാതാക്കള്. രാജ്യത്തെ പ്രമുഖ നിര്‍മ്മാതാക്കളായ മാരുതി തന്നെയാണ് ഈ വിഭാഗത്തിലും ആധിപത്യം പുലര്‍ത്തുന്നത്.\nഫാക്ടറി ഘടിപ്പിച്ച സിഎന്‍ജി മോഡലുകളുമായി മാരുതി സുസുക്കി ഇന്ത്യന് വിപണിയില് സിഎന്‍ജി കാര് വിഭാഗത്തില് മുന്നിലാണ്. 2020 ഏപ്രില് മുതല് ഡിസംബര് വരെ മാരുതി സുസുക്കി ഇന്ത്യയില് 863,874 യൂണിറ്റുകള് വിറ്റഴിച്ചുവെന്നാണ് റിപ്പോര്‍ട്ട്.\nമൊത്തം വില്‍പ്പനയുടെ 10.7 ശതമാനത്തോളം സിഎന്‍ജി മോഡലുകളാണെന്നും കമ്പനി വ്യക്തമാക്കി. 2020 ഏപ്രില് മുതല് ഡിസംബര് വരെ ഇന്തോ-ജാപ്പനീസ് വാഹന നിര്‍മാതാക്കള് മൊത്തം 92,270 യൂണിറ്റ് ഫാക്ടറി ഘടിപ്പിച്ച സിഎന്‍ജി മോഡലുകള് വിറ്റു.\nപ്രത്യക്ഷത്തില്, മാരുതി സുസുക്കിയുടെ സിഎന്‍ജി കാറുകളുടെ വില്‍പന ഫോര്‍ഡ്, എംജി മോട്ടോര്, സ്‌കോഡ, ജീപ്പ് എന്നിവയുടെ വില്‍പനയേക്കാള് കൂടുതലാണ്. സാമ്പത്തിക വര്‍ഷത്തിന്റെ ആദ്യ ഒമ്പത് മാസങ്ങളില് ഇന്ത്യന് ആഭ്യന്തര വിപണിയില് നിസാന് മോഡലുകളായിരുന്നു.\nവാഗണ് ആര്, സെലെറിയോ, എര്‍ട്ടിഗ, ഈക്കോ, ഡിസയര്, ആള്‍ട്ടോ, എസ്-പ്രസോ തുടങ്ങിയ മോഡലുകള് ഉള്‍പ്പെടെ സിഎന്‍ജി കാറുകളുടെ ഒരു വലിയ നിര തന്നെ മാരുതി സുസുക്കി വില്‍പ്പനയ്ക്ക് എത്തിക്കുന്നു.\n2020 ഏപ്രില് മുതല് ഡിസംബര് വരെ വാഗണ് ആര് ഹാച്ച്ബാക്കിന്റെ 105,680 യൂണിറ്റുകള് കമ്പനി വിറ്റു. ഇതില് ടോള്‍ബോയ് ഹാച്ച്ബാക്ക് 36,050 യൂണിറ്റ് സിഎന്‍ജി വേരിയന്റുകളും വിറ്റു.\nഇതേ കാലയളവില് വില്‍പ്പന ചെയ്ത 59,929 യൂണിറ്റുകളില് 20,467 യൂണിറ്റ് സിഎന്‍ജി വേരിയന്റുകളും എര്‍ട്ടിഗ വിറ്റു, ഇത് 34 ശതമാനമാണ് ഓഹരികള്.\nMOST READ: കാര്‍ഗോ, പാസഞ്ചര് വിഭാഗങ്ങളിലേക്ക് ഇലക്ട്രിക് 3-വീലറുകള് അവതരിപ്പിച്ച് പിയാജിയോ\nസെലെറിയോ, ഈക്കോ മോഡലുകള് മൊത്തം വില്‍പ്പനയില് 29 ശതമാനം, 16 ശതമാനം സിഎന്‍ജി വേരിയന്റുകള് വിറ്റു. ഡിസയര്, ആള്‍ട്ടോ, എസ്-പ്രസോ എന്നിവയുടെ സിഎന്‍ജി വേരിയന്റുകളുടെ വില്‍പ്പന യഥാക്രമം6ശതമാനം,3ശതമാനം,7ശതമാനം എന്നിങ്ങനെയായിരുന്നു.\n2020 ഓട്ടോ എക്‌സ്‌പോയില് പ്രഖ്യാപിച്ച മിഷന് ഗ്രീന് മില്യണ് സ്ട്രാറ്റജിയുടെ ഭാഗമായി മാരുതി സുസുക്കി സിഎന്‍ജി വേരിയന്റുകളില് ശ്രദ്ധ കേന്ദ്രീകരിക്കുന്നു.\nഅതേസമയം, സിഎന്‍ജി വേരിയന്റുകള് വാഹന നിര്‍മാതാക്കളുടെ മൊത്തം വില്‍പ്പന അളവില് ഗണ്യമായ സംഭാവന നല്‍കുന്നുവെന്നും കമ്പനി അറിയിച്ചു. ഡീസല് മോഡലുകളുടെ അഭാവം ഡിസയര് കോംപാക്ട് സെഡാനുകളുടെ വില്‍പ്പനയെ സാരമായി ബാധിച്ചു എന്നതാണ് ശ്രദ്ധേയം.\nകോംപാക്ട് സെഡാന്റെ മൊത്തം വില്‍പനയില് ഡിസയര് ടൂര് ഫ്‌ലീറ്റ് വേരിയന്റ് കാര്യമായ സംഭാവന നല്‍കിയപ്പോള്, ഡീസല് വേരിയന്റുകളുടെ വിപണി ആവശ്യം നിറവേറ്റാന് സിഎന്‍ജി വേരിയന്റുകള് അപര്യാപ്തമായിരുന്നു.\n2019-ല്, ഡിസയര് കോംപാക്ട് സെഡാന്റെ മൊത്തം വില്‍പ്പനയുടെ 41 ശതമാനം ഡീസല് വിഭാഗത്തില് നിന്നാണ് വന്നത്, ബിഎസ് VI മലിനീകരണ മാനദണ്ഡങ്ങള് പാലിക്കുന്നതിനിടയില് വാഹന നിര്‍മാതാവ് ഡീസല് എഞ്ചിന് നിര്‍ത്തിയതിനാല് സാമ്പത്തിക വര്‍ഷം 2021-ല് ഇത് ഗണ്യമായി കുറഞ്ഞു. 2020-ല് സെഡാന് 38 ശതമാനത്തോളം വില്‍പ്പന നഷ്ടപ്പെട്ടുവെന്നും കമ്പനി അറിയിച്ചു.\nMaruti Suzuki Says CNG Cars Contributing Over 10 Percentage Of The Brand's Total Sales. Read in Malayalam.


4malayalees - ഫീനിക്‌സ് തിരുനാള് പ്രഭയില്; ആഘോഷങ്ങള്‍ക്ക് കൊടിയേറി\nഫീനിക്‌സ് തിരുനാള് പ്രഭയില്; ആഘോഷങ്ങള്‍ക്ക് കൊടിയേറി\nഫീനിക്‌സ്: ഫീനിക്‌സ് ഹോളി ഫാമിലി സീറോ മലബാര് ദേവാലയത്തില് ഇനിയുള്ള ഒരാഴ്ചക്കാലം തിരുനാള് ആഘോഷങ്ങളുടെ വിശുദ്ധദിനങ്ങള്. ജനുവരി ഒന്നാം തീയതി ഞായറാഴ്ച ഇടവക വികാരി ഫാ. ജോര്‍ജ് എട്ടുപറയിലിന്റെ നേതൃത്വത്തില് കൊടി ഉയര്‍ത്തല് തിരുകര്‍മ്മം നിര്‍വഹിക്കപ്പെട്ടതോടെ ആഘോഷങ്ങള്‍ക്ക് തുടക്കമായി. ഇടവക മദ്ധ്യസ്ഥരായ വി. തിരുകുടുംബത്തിന്റേയും, ധീര രക്തസാക്ഷിയായ വി. സെബസ്ത്യാനോസിന്റേയും തിരുനാള് സംയുക്തമായി കൊണ്ടാടപ്പെടുന്നുവെന്നതും ഈവര്‍ഷത്തെ ആഘോഷങ്ങളുടെ പ്രത്യേകതയാണ്.\nദിവ്യകാരുണ്യ പ്രദക്ഷിണം, വിവിധ റീത്തുകളിലുള്ള വി. കുര്‍ബാനകള്, ആത്മീയസന്ദേശം പ്രതിഫലിപ്പിക്കുന്ന പ്രഭാഷണങ്ങള്, തിരുനാള് പ്രദക്ഷിണം, പരമ്പരാഗത സീറോ മലബാര് ആരാധനാക്രമത്തിലുള്ള റാസാ തുടങ്ങിയ തിരുകര്‍മ്മങ്ങളും ക്രൈസ്തവമൂല്യങ്ങള് പകര്‍ന്നു നല്‍കുന്ന വിവിധ കലാപരിപാടികളും ഈവര്‍ഷത്തെ ആഘോഷങ്ങളെ ഭക്തിനിര്‍ഭരമാക്കും. ഫീനിക്‌സ് രൂപതാ ബിഷപ്പ് മാര് തോമസ് ഓംസ്റ്റെഡിന്റെ സാന്നിധ്യവും ചടങ്ങുകള് കൂടുതല് സജീവമാകുമെന്ന് വികാരി ഫാ. ജോര്‍ജ് എട്ടുപറയില് അറിയിച്ചു. തിരുനാളിന് ഒരുക്കമായുള്ള നവനാള് നൊവേന ആരംഭിച്ചുകഴിഞ്ഞു.\nജനുവരി ആറാംതീയതി വെള്ളിയാഴ്ച വൈകുന്നേരം ഫാ. അഗസ്റ്റിന് പുത്തന്‍പുരയുടെ മുഖ്യകാര്‍മികത്വത്തില് വിശുദ്ധ കുര്‍ബാനയും തുടര്‍ന്ന് ദിവ്യകാരുണ്യ പ്രദക്ഷിണവും നടക്കും. ഏഴാംതീയതി വൈകിട്ട് അഞ്ചുമണിക്ക് ഫീനിക്‌സ് രൂപതയുടെ ബിഷപ്പ് മാര് തോമസ് ഓംസ്റ്റെഡ് ലത്തീന് റീത്തില് ആഘോഷമായ വി. കുര്‍ബാന അര്‍പ്പിച്ച് സന്ദേശം നല്‍കും. തുടര്‍ന്ന് വിവിധ കലാപരിപാടികള് അരങ്ങേറും. പ്രധാന തിരുനാള് ദിനമായ ഞായറാഴ്ച രാവിലെ9മണിക്ക് ഫാ. ജോസഫ് പുതിയകുന്നേലിന്റെ മുഖ്യകാര്‍മികത്വത്തില് ആഘോഷമായ റാസാ അര്‍പ്പിക്കപ്പെടും. ഫാ. അഗസ്റ്റിന് പുത്തന്‍പുര തിരുനാള് സന്ദേശം നല്‍കും. അതിനെ തുടര്‍ന്ന് ചെണ്ടമേളത്തിന്റേയും വാദ്യഘോഷങ്ങളുടേയും അകമ്പടിയോടെ വിശുദ്ധരുടെ തിരുസ്വരൂപങ്ങളും വഹിച്ചുകൊണ്ടുള്ള ഭക്തിനിര്‍ഭരമായ പ്രദക്ഷിണം.\nതിരുനാള് ദിനങ്ങളില് വി. സെബസ്ത്യാനോസിനോടുള്ള വണക്കം പ്രകടമാക്കുന്ന അമ്പ് എഴുന്നെള്ളിപ്പിനുള്ള സൗകര്യവും ഉണ്ടായിരിക്കുന്നതാണ്. തിരുനാളിന്റെ തിരുകര്‍മ്മങ്ങളില് പങ്കെടുത്ത് നേര്‍ച്ച കാഴ്ചകള് സമര്‍പ്പിച്ച് അനുഗ്രഹം പ്രാപിക്കാന് വികാരി ഫാ. ജോര്‍ജ് എട്ടുപറയില് ഏവരേയും ക്ഷണിച്ചു. ഇടവക സ്ഥാപിതമായതിന്റെ പത്താംവാര്‍ഷകിം കൂടി ആഘോഷിക്കപ്പെടുന്ന വേളയില് തിരുനാള് ഭക്ത്യാദരപൂര്‍വ്വം കൊണ്ടാടുന്നതിനുള്ള എല്ലാ ക്രമീകരണങ്ങളും ഏര്‍പ്പെടുത്തിയിട്ടുണ്ടെന്നു പ്രസുദേന്തി അനീഷ് ജേക്കബ് അറിയിച്ചു. ട്രസ്റ്റിമാരായ മനോജ് ജോണ്, ജയ്‌സണ് വര്‍ഗീസ്, പ്രസാദ് ഫിലിപ്പ് എന്നിവരുടെ നേതൃത്വത്തില് ചടങ്ങുകള് മോടിയാക്കുന്നതിനുള്ള പ്രയത്‌നം നടന്നുവരുന്നു. മാത്യു ജോസ് അറിയിച്ചതാണിത്.


മിയയുമായുള്ള ബന്ധം പ്രണയമായതെങ്ങനെയെന്ന് ജിപി തുറന്നു പറയുന്നു – TruevisionNews\nമിയയുമായുള്ള ബന്ധം പ്രണയമായതെങ്ങനെയെന്ന് ജിപി തുറന്നു പറയുന്നു\nകൊച്ചി: കുറച്ചുകാലമായി ഓണ്‍ലൈന് മാധ്യമങ്ങളില് ഏറെ ചര്‍ച്ചയായതായിരുന്നു നടനും അവതാരകനുമായ ഗോവിന്ദ് പത്മസൂര്യയും നടി മിയയും തമ്മിലുള്ള ബന്ധം. എന്നാല് തങ്ങള് അടുത്ത സുഹൃത്തുക്കള് മാത്രമാണെന്ന് ജിപി വ്യക്തമാക്കുന്നു. പ്രമുഖ ഓണ്‍ലൈന് മാധ്യമത്തിന് നല്‍കിയ അഭിമുഖത്തിലായിരുന്നു താരത്തിന്റെ തുറന്നുപറച്ചില്. മിയുമായുള്ള ബന്ധത്തെക്കുറിച്ച് ജിപി പറയുന്നതിങ്ങനെ…\nമിയയുടെ ആദ്യ സിനിമയില് ഞാനായിരുന്നു നായകന്. അന്നു മുതല് ഞങ്ങള് അടുത്ത സുഹൃത്തുക്കളാണ്. ഇപ്പോള് മൂപ്പത്തിരണ്ടാം അധ്യായം എന്ന പടത്തിലും ഞങ്ങള് ഒരുമിച്ചഭിനയിച്ചു.\nമിയ ഗേള്‍സ് സ്‌കൂളില് പഠിച്ചതിനാല് ആണ് സുഹൃത്തുക്കള് ഉണ്ടായിരുന്നില്ല. അവളുടെ ആദ്യത്തെ ആണ്‍സുഹൃത്ത് ഞാനായിരുന്നു. റിമി ടോമി അവതരിപ്പിക്കുന്ന ‘ഒന്നും ഒന്നും മൂന്ന്’ പ്രോഗ്രാമിന്റെ പ്രെമോ വിവാഹത്തിലേക്കെത്തിയ യുവനായകനും നായികയും എന്ന രീതിയിലായിരുന്നു.\nപ്രോഗ്രാമിനേക്കാള് പ്രേക്ഷകര് കാണുന്നത് പ്രെമോ ആയതിനാല് പലരും ഞങ്ങളുടെ സൗഹൃദത്തെ പ്രണയമായി തെറ്റിദ്ധരിച്ചു. ‘ഡി ഫോര് ഡാന്‍സി’ന്റെ ഫ്‌ളോറിലും മിയ എത്തിയപ്പോള് അതിന്റെ അണിയറപ്രവര്‍ത്തകര് പ്രേക്ഷകശ്രദ്ധ നേടാനായി ഞങ്ങള് പ്രണയമാണെന്ന രീതിയില് അവതരിപ്പിച്ചു.\nപിന്നീട് പ്രോഗ്രാം ഡയറക്‌ടര് യമുന ഡി ഫോര് ഡാന്‍സിന്റെ ഫ്‌ളോറില് എത്തിയപ്പോള് അതിന്റെ സത്യാവസ്‌ഥ പറയുകയും ചെയ്‌തു. എന്റെ അടുത്ത പെണ്‍സുഹൃത്തുക്കളില് ഒരാള് മാത്രമാണ് മിയ.\ngovind padmasurya, miya\nസെല്‍ഫിയെടുക്കുന്നത് ജി.പിയ്ക്ക് ഒരു ഭ്രമമാണ്…ആ ഫോട്ടോ കാരണമാണ് ഞങ്ങള് അകന്നത്..ജി.പി.യ്ക്കെതിരെ പ്രിയാമണിയുടെ വെളിപ്പെടുത്തല്\nജിപിയോട് തനിക്കെന്തും തുറന്നുപറയാം; മിയ


സമീറിന്റെ പിറന്നാൾ ആഘോഷിച്ച് മോഹൻലാൽ- Mohanlal celeberated her friend sameer birthday\nകായംകുളം കൊച്ചുണ്ണിയുടെ ചിത്രീകരണ ഇടവേളയിലായിരുന്നു ആഘോഷം\nമോഹൻലാലിന്റെ അടുത്ത സുഹൃത്താണ് ബിസിനസ്സുകാരനായ സമീർ ഹംസ. മോഹൻലാലിന്റെ ഷൂട്ടിങ് സെറ്റുകളിൽ പലപ്പോഴും സമീർ എത്താറുണ്ട്. ഷൂട്ടിങ് സെറ്റിലെത്തിയ തന്രെ സുഹൃത്തിന്റെ പിറന്നാൾ ഗംഭീരമായി ആഘോഷിച്ചിരിക്കുകയാണ് മോഹൻലാൽ.\nകായംകുളം കൊച്ചുണ്ണിയുടെ ചിത്രീകരണ ഇടവേളയിലായിരുന്നു ആഘോഷം. സിനിമയുടെ സംവിധായകൻ റോഷൻ ആൻഡ്രൂസും നടൻ നിവിൻ പോളിയും ആഘോഷങ്ങളിൽ പങ്കെടുത്തു.\nനിവിന് പോളിയെ നായകനാക്കി റോഷന് ആന്‍ഡ്രൂസ് സംവിധാനം ചെയ്യുന്ന ചിത്രം കായംകുളം കൊച്ചുണ്ണിയിൽ ഇത്തിക്കര പക്കിയുടെ വേഷമാണ് മോഹൻലാലിന്. ഇത്തിക്കര പക്കി കായംകുളം കൊച്ചുണ്ണിയുടെ ഉറ്റ ചങ്ങാതിയും കൊച്ചുണ്ണിയെപോലെ തന്നെ ഒരു തികഞ്ഞ കള്ളനുമായിരുന്നു. കായംകുളം കൊച്ചുണ്ണിയാകുന്നത് നിവിൻ പോളിയാണ്.


ശ്രീറാം വെങ്കിട്ടരാമന്റെ രക്തസാമ്പിള് എടുത്തില്ല; പോലീസ് വരുത്തിയത് ഗുരുതര വീഴ്ച | News Moments | The world in your palm top\nശ്രീറാം വെങ്കിട്ടരാമന്റെ രക്തസാമ്പിള് എടുത്തില്ല; പോലീസ് വരുത്തിയത് ഗുരുതര വീഴ്ച\nAugust 3, 2019 10:50 am\nതിരുവനന്തപുരം: സിറാജ് തിരുവനന്തപുരം യൂണിറ്റ് ചീഫ് കെ.എം.ബഷീര് കാറിടിച്ച് മരിച്ച സംഭവത്തില് ശ്രീറാം വെങ്കിട്ടരാമനെ രക്ഷിക്കാന് പോലീസ് ശ്രമിക്കുന്നതായി ആരോപണം. അപകടത്തിന് പിന്നാലെ ചെയ്യേണ്ട നടപടിക്രമങ്ങളില് പോലീസ് വീഴ്ച വരുത്തിയെന്നാണ് ആരോപണം. മദ്യലഹരിയിലായിരുന്ന ശ്രീറാമിന്റെ രക്തസാമ്പിള് പരിശോധനയ്ക്കായി ശേഖരിച്ചില്ല. കാറിലുണ്ടായിരുന്ന വഫ ഫിറോസ് എന്ന യുവതിയുടെ രക്ത സാമ്പിള് മാത്രമാണ് ശേഖരിച്ചത്. ശ്രീറാമിന്റെ സാമ്പിള് എടുത്തിട്ടില്ലെന്ന് സിറ്റി പോലീസ് കമ്മീഷണര് സഞ്ജയ് കുമാര് ഗരുഡിനാണ് അറിയിച്ചത്.\nശ്രീറാമിന് മദ്യത്തിന്റെ മണമുണ്ടായിരുന്നുവെന്ന് ജനറല് ആശുപത്രിയിലെ ഡോക്ടര് പറഞ്ഞതായി മലയാള മനോരമ റിപ്പോര്‍ട്ട് ചെയ്യുന്നു. ശ്രീറാമിന്റെ ദേഹ പരിശോധന നടത്തണമെന്ന് മാത്രമാണ് പോലീസ് ആവശ്യപ്പെട്ടതെന്നും രക്തപരിശോധനയ്ക്കായി പോലീസ് ആവശ്യപ്പെട്ടാല് മാത്രമേ സാധിക്കൂ എന്നും ഡോക്ടര് പറഞ്ഞു. കാറോടിച്ചത് ആരാണെന്നതില് ഇപ്പോഴും ആശയക്കുഴപ്പം തുടരുകയാണ്. വഫയാണ് കാര് ഓടിച്ചതെന്നാണ് വഫയും ശ്രീറാമും പറയുന്നത്. ആരാണ് ഓടിച്ചതെന്ന് വ്യക്തമായിട്ടുണ്ടെന്നും അക്കാര്യം സ്ഥിരീകരിച്ച ശേഷം പുറത്തുവിടുമെന്നുമാണ് കമ്മീഷണര് അറിയിച്ചത്.\nരക്തസാമ്പിള് എടുക്കാന് നിയമ നടപടികളുണ്ടെന്നും രക്തപരിശോധനയ്ക്ക് ഒരാള് വിസമ്മതിച്ചാല് അത് ചെയ്യാന് കഴിയില്ല. അപകടം നടന്ന സ്ഥലത്ത് സിസിടിവി ക്യാമറകള് പ്രവര്‍ത്തിക്കുന്നില്ലേ എന്ന ചോദ്യത്തിന് എല്ലായിടത്തും സിസിടിവി ക്യാമറകള് വെക്കാനാവില്ലല്ലോ എന്നും കമ്മീഷണര് മറുപടി നല്‍കി. അപകട സമയത്ത് ശ്രീറാം മദ്യലഹരിയിലായിരുന്നുവെന്ന് എസ്‌ഐ പറഞ്ഞിരുന്നു. എന്നാല് ഐഡി കാര്‍ഡ് പരിശോധിച്ചതിന് ശേഷം ശ്രീറാമിനെ മെഡിക്കല് കോളേജില് കൊണ്ടുപോകാതെ സ്വകാര്യ ആശുപത്രിയിലേക്ക് പോകാന് അനുവദിച്ചു. ആദ്യ ഘട്ടത്തില് വഫയ്‌ക്കെതിരെ കേസെടുക്കാനും പോലീസ് തയ്യാറായിരുന്നില്ല.


New Delhi, First Published Aug 5, 2016, 3:21 AM IST\nആലപ്പുഴ: മുഖ്യമന്ത്രിയ്ക്കും മാധ്യമങ്ങള്‍ക്കുമെതിരെ അസഭ്യ വര്‍ഷം നടത്തിയ ആലപ്പുഴ എആര് ക്യാമ്പിലെ പോലീസുദ്യോഗസ്ഥന് വരമ്പത്ത് കൂലി. കായംകുളം സ്വദേശി രാജഗോപാലിനെ സര്‍വ്വീസില് നിന്നും സസ്പെന്‍റ് ചെയ്തു. മാധ്യമപ്രവര്‍ത്തകരെ അകാരണമായി കയ്യേറ്റം ചെയ്ത എസ്ഐ വിമോദിനെതിരെ നടപടിയെടുത്തവരെയും രാജഗോപാല് വിട്ടില്ല.\nരാജഗോപാല് അരുണിമ എന്നാണ് ഫേസ്ബുക്കിലെ പേര്. കഴിഞ്ഞ കുറച്ച് ദിവസമായി രാജഗോപാല് ഫേസ്ബുക്കില് ഉറഞ്ഞു തുള്ളുകയായിരുന്നു. കോഴിക്കോട് മാധ്യമപ്രവര്‍ത്തകരെ ആകാരണമായി കസ്റ്റേഡിയിലെടുക്കുകയും മര്‍ദ്ദിക്കുകയും ചെയ്ത എസ്ഐ വിമോദിനെ സസ്പെന്‍റ് ചെയ്തതോടെയാണ് രാജഗോപാല് പോലീസാണെന്ന കാര്യം മറന്നു പോയത്. പിന്നെ ഒന്നും നോക്കിയില്ല.\nപോയവര്‍ക്കും വന്നവര്‍ക്കു മെല്ലാം അസഭ്യവര്‍ഷം. മുഖ്യമന്ത്രി പിണറായി വിജയനെയും മാധ്യമങ്ങളെയും ഡിജിപിയെയും എല്ലാം ഫേസ്ബുക്കില് രാജഗോപാല് കടന്നാക്രമിച്ചു. ആഗസ്ത് ഒന്നാംതീയ്യതി രാവില 9.27 നിട്ട് പോസ്റ്റില് ഈ പോലീസുകാരന് പറയുന്നത് സെന്‍കുമാര് സാര് ഉണ്ടായിരുന്നെങ്കില് എന്നാണ്. അന്നേ ദിവസം തന്നെ ഉച്ചതിരിഞ്ഞ് രണ്ട് മണിയായപ്പോള് വെല്ലുവിളി മുഖ്യമന്ത്രിയോടായി.\nഇരട്ടച്ചങ്കെന്ന് പറഞ്ഞയാള്‍ക്ക് നട്ടെല്ലെങ്കിലും ഉണ്ടായിരുന്നെങ്കില് എസ്ഐ വിമോദിന് ഈ ഗതി വരില്ലായിരുന്നു. നാലാംലിഗക്കാര്‍ക്ക് അമിത സ്വാതന്ത്രമാണ്. പിന്നീട് അസഭ്യവര്‍ഷവും. സംഭവമറിഞ്ഞതോടെ ആലപ്പുഴ എആര് ക്യാമ്പിലെ ഡെപ്യൂട്ടി കമാന്‍റിനെ അന്വേഷിക്കാന് ചുമതലപ്പെടുത്തി. റിപ്പോര്‍ട്ട് കിട്ടി.\nഉച്ചയാകുമ്പോഴേക്ക് സസ്പെന്‍ഷനും കയ്യില് കിട്ടി. വൈകീട്ട് ഫേസ് ബുക്ക് നോക്കിയപ്പോള് ഈ വീരശൂരപരാക്രമിയായ രാജഗോപാലെന്ന പോലീസുകാരന്‍റെ ഫേസ്ബുക്ക് അക്കൗണ്ട് കാലിയായിരുന്നു. ചിരിച്ചുകൊണ്ടിരിക്കുന്ന എസ്ഐ വിമോദിന്‍റെ ചിത്രംമാത്രം ബാക്കി.\nLast Updated Oct 4, 2018, 11:42 PM IST


ഉറൂസ് എസ് യു വിയെ ലംബോർഗിനി കാഴ്ചവെച്ചു | Lamborghini Urus SUV Revealed - Malayalam DriveSpark\n25 വര്‍ഷങ്ങള്‍ക്ക് ശേഷം ലംബോര്‍ഗിനിയില് നിന്നും വീണ്ടുമൊരു എസ്‌യുവി; ഇതാണ് ഉറൂസ്!\nPublished: Tuesday, December 5, 2017, 10:39 [IST]\n25 വര്‍ഷങ്ങള്‍ക്ക് ശേഷം ലംബോര്‍ഗിനിയില് നിന്നും വീണ്ടുമൊരു എസ്‌യുവി! പുതിയ ഉറൂസ് എസ്‌യുവിയെ ഇറ്റാലിയന് സൂപ്പര്‍കാര് നിര്‍മ്മാതാക്കള് ലോകത്തിന് മുന്നില് കാഴ്ചവെച്ചു. LM 002 വിന് ശേഷം ലംബോര്‍ഗിനി ബാഡ്ജിങ്ങ് നേടുന്ന രണ്ടാമത്തെ എസ്‌യുവിയാണ് ഉറൂസ്.\nടര്‍ബ്ബോചാര്‍ജ്ഡ് എഞ്ചിന് ഒരുങ്ങിയ ആദ്യ ലംബോര്‍ഗിനി മോഡല് കൂടിയാണ് പുതിയ ഉറൂസ്. 4.0 ലിറ്റര് ട്വിന്-ടര്‍ബ്ബോ V8 എഞ്ചിനാണ് ലംബോര്‍ഗിനി ഉറൂസിന്റെ പവര്‍ഹൗസ്.\n641 bhp കരുത്തും 850 Nm torque ഉം ഉത്പാദിപ്പിക്കുന്നതാണ് 4.0 ലിറ്റര് V8 എഞ്ചിന്. 8 സ്പീഡ് ഓട്ടോമാറ്റിക് ഗിയര്‍ബോക്‌സ് മുഖേന ഉറൂസിന്റെ നാല് വീലുകളിലേക്കും എഞ്ചിനില് നിന്നും കരുത്തെത്തും.\nകേവലം 3.6 സെക്കന്‍ഡുകള് കൊണ്ട് തന്നെ നൂറ് കിലോമീറ്റര് വേഗത കൈവരിക്കാന് ഉറൂസിന് സാധിക്കുമെന്നാണ് ലംബോര്‍ഗിനിയുടെ വാദം. മണിക്കൂറില് 306 കിലോമീറ്ററാണ് ഉറൂസ് എസ്‌യുവിയുടെ പരമാവധി വേഗത.\nആറ് ഡ്രൈവിംഗ് മോഡുകളാണ് ലംബോര്‍ഗിനി ഉറൂസില് ലഭ്യമാകുന്നത്. ഇതില് സാബിയ (മണല്), ടെറ (ഗ്രാവല്), നിവി (മഞ്ഞ്) എന്നീ മൂന്ന് ഡ്രൈവിംഗ് മോഡുകള് ഓഫ്-റോഡിംഗ് ലക്ഷ്യമിട്ടുള്ളതാണ്.\nഫോക്‌സ്‌വാഗണിന്റെ എംഎല്‍ബി ഇവോ പ്ലാറ്റ്‌ഫോമിലാണ് ലംബോര്‍ഗിനി ഉറൂസ് ഒരുങ്ങിയിരിക്കുന്നത്. ഔഡി Q7, പോര്‍ഷ കയെന് എസ്‌യുവികളും ഇതേ പ്ലാറ്റ്‌ഫോമിനെ അടിസ്ഥാനപ്പെടുത്തിയാണ് വരുന്നതും.\nപുതിയ ലംബോര്‍ഗിനി ഉറൂസിന് 5,112 mm നീളവും, 2,016 mm വീതിയും, 1,638 mm ഉയരവുമുണ്ട്. 3,003 mm നീളമേറിയതാണ് വീല്‍ബേസ്.\nആക്ടീവ് ടോര്‍ഖ് വെക്ടറിങ്ങ്, ഫോര്-വീല് സ്റ്റീയറിംഗ്, അഡാപ്റ്റീവ് എയര് സസ്‌പെന്‍ഷന്, ആക്ടീവ് റോള് സ്റ്റബിലൈസേഷന് എന്നീ സാങ്കേതിക ഫീച്ചറുകളും ലംബോര്‍ഗിനി ഉറൂസ് നേടിയിട്ടുണ്ട്.\n2012 ല് ലംബോര്‍ഗിനി കാഴ്ചവെച്ച കോണ്‍സെപ്റ്റ് വാഹനത്തില് നിന്നുമുള്ള ഡിസൈന് ഭാഷയാണ് ഉറൂസ് പിന്തുടര്‍ന്നിരിക്കുന്നത്. വലിയ എയര് ഇന്‍ടെയ്ക്കുകള്‍ക്ക് ഒപ്പമുള്ള ഭീമാകരമായ ഫ്രണ്ട് ഗ്രില്, ഫ്രണ്ട് സ്പ്ലിറ്റര് എന്നിവ ലംബോര്‍ഗിനി ഉറൂസിന്റെ ഡിസൈന് സവിശേഷതയാണ്.\nഉറാക്കാനില് നിന്നും പ്രചോദനമുള്‍ക്കൊണ്ടുള്ള വീതി കുറഞ്ഞ ഹെഡ്‌ലൈറ്റുകളും ടെയില്‍ലൈറ്റുകളുമാണ് ഉറൂസില് ഇടംപിടിച്ചിട്ടുള്ളത്.\n21 ഇഞ്ച് അലോയ് വീലുകളില് ഒരുങ്ങിയ ഉറൂസില് 22 ഇഞ്ച്, 23 ഇഞ്ച് വീല് ഓപ്ഷനുകളും ലഭ്യമാണ്. എന്തായാലും എസ്‌യുവി ലോകത്തേക്കുള്ള ലംബോര്‍ഗിനിയുടെ രണ്ടാം വരവിനെ ആഘോഷമാക്കി മാറ്റിയിരിക്കുകയാണ് ആരാധകരും കാര്‍പ്രേമികളും.\nകൂടുതല്... #lamborghini #ലംബോർഗിനി\nLamborghini Urus SUV Revealed. Read in Malayalam.\nStory first published: Tuesday, December 5, 2017, 10:39 [IST]\nബുള്ളറ്റ് ആരാധകര്‍ക്ക് ആശങ്കപ്പെടാനുള്ള വകയുണ്ട്, ഇതാണ് പുതിയ ജാവ ബൈക്ക്\nസ്‌കോഡ കൊഡിയാക്ക് ലൊറന് ആന്‍ഡ് ക്ലെമന്റ് ഇന്ത്യയില്, വില 35.99 ലക്ഷം രൂപ


നീഹാരബിന്ദുക്കൾ: മലയാളികൾക്ക് മാതൃഭൂമിയുടെ സമ്മാനം\nമലയാളികൾക്ക് മാതൃഭൂമിയുടെ സമ്മാനം\nഞാൻ പറയാൻ പോകുന്ന കാര്യം ചിലരെങ്കിലും അറിഞ്ഞിരിക്കാൻ സാദ്ധ്യതയുള്ളതാണ്. ഇന്റർനെറ്റ് സംവിധാനമുള്ള പലരും ആഗ്രഹിച്ചിട്ടുണ്ടാവും (പ്രത്യേകിച്ചും പ്രവാസികൾ) ഓൺലൈനായിട്ട് മലയാളത്തിലെ പ്രമുഖവാരികകൾ, മാസികകൾ വായിക്കുവാൻ കഴിഞ്ഞിരുന്നെങ്കിൽ.. അങ്ങനെ ആഗ്രഹിക്കുന്നവർക്ക് ഒരു അനുഗ്രഹമെന്നു തന്നെ പറയാം മാതൃഭൂമിയുടെ പുതിയ ഒരു ഓൺലൈൻ പദ്ധതി.\nഇതാണാ സന്തോഷ വാർത്ത.\nമാതൃഭൂമി പബ്ലിക്കേഷൻസ് ന്റെ പല ആനുകാലികകങ്ങളും ഇപ്പോൾ ഡിജിറ്റൽ രൂപത്തിൽ ലഭ്യമായിരിക്കുന്നു!\nചുരുക്കത്തിൽ നിങ്ങൾ ലോകത്തിന്റെ ഏതു ഭാഗത്തുമായിക്കോട്ടെ, നിങ്ങൾക്ക് നിങ്ങളിഷ്ടപ്പെടുന്ന ഒരു മാഗസിൻ വായിക്കണമെന്നുണ്ടെങ്കിൽ, നിങ്ങൾക്കൊരു ഇന്റർനെറ്റ് കണക്ഷൻ ഉണ്ടെങ്കിൽ (ലോകത്തിലെ ഏതാണ്ട് എല്ലാ രാജ്യങ്ങളും ഇപ്പോൾ ഇന്റർനെറ്റ് ന്റെ വലയ്ക്കുള്ളിലാണ്), നിമിഷങ്ങൾക്കകം ആ ആഗ്രഹം സാധിക്കാവുന്നതേയുള്ളൂ!.\nഇതാണ് ആ ലിങ്ക്:\nഏതൊക്കെ ആനുകാലികങ്ങളാണ് ഇങ്ങനെ വായിക്കുവാൻ സാധിക്കുക?\nഈ ഡിജിറ്റൽ പുസ്തകങ്ങൾ (e-books) വായിക്കാൻ ഒരു കാര്യം കൂടി വേണം.\nഗൂഗിളിലോ, യാഹൂ വിലോ, ഫേസ്ബുക്കിലോ ഒരു ഐഡി ഉണ്ടായിരിക്കണം.\nഇതിലേതിലെങ്കിലും ഉള്ള ഐഡി ഉപയോഗിച്ച് 'ലോഗിൻ' ചെയ്താൽ പുസ്തകം വായിക്കാൻ കഴിയും.\nഇതിലൊന്നിലും ഐഡി ഇല്ലെങ്കിൽ എന്താണ് ചെയ്യേണ്ടത്?\nഅതിനുള്ള വഴിയും ആ പേജിൽ തന്നെ കൊടുത്തിട്ടുണ്ട്.\nഒരു readwhere അക്കൗണ്ട് ഉണ്ടാക്കുക എന്നതാണാ വഴി. അതിനായി നൽകേണ്ടത് ഇമെയിൽ ഐഡിയും പാസ് വേഡുമാണ്.\nമുൻപ് പറഞ്ഞ ലിങ്കിൽ പോവുക, ഇഷ്ടപ്പെട്ട പുസ്തകത്തിൽ ക്ലിക് ചെയ്യുക. ലോഗിൻ ചെയ്യുക. നിങ്ങൾ തിരെഞ്ഞെടുത്ത പുസ്തകം നിങ്ങളുടെ മുൻപിൽ എത്തിക്കഴിഞ്ഞു.\nപേജുകൾ വലുതായി കാണുവാനും, ഏതെങ്കിലും ഒരു പേജിലേക്ക് നേരിട്ട് പോകുവാനുമുള്ള സൗകര്യങ്ങൾ അവിടെ തന്നെ ഒരുക്കിയിരിക്കുന്നു.\nശ്രദ്ധിക്കുക - നിങ്ങൾക്ക് ആ പുസ്ത്കം അല്ലെങ്കിൽ ഒരു പേജോ ഡൗൺലോഡ് ചെയ്യുവാൻ കഴിയില്ല. എന്നാൽ ആ പുസ്തകത്തിന്റെ ഏതെങ്കിലും ഭാഗം മൗസ് ഉപയോഗിച്ച് സെലക്ട് ചെയ്തിട്ട് നിങ്ങൾക്ക് ഫേസ്ബുക്കിലോ ട്വിറ്ററിലോ ഷെയർ ചെയ്യാൻ സാധിക്കും. അതു മാത്രമായി പ്രിന്റ് എടുക്കുവാനും കഴിയും.\nമുൻപ് പറഞ്ഞ readwhere എന്ന സൈറ്റ് മറ്റൊരു സൗകര്യം കൂടി ഒരുക്കിയിട്ടുണ്ട്.\nനിങ്ങൾക്ക് നിങ്ങളുടെ പുസ്തകം .pdf രൂപത്തിലുണ്ടെങ്കിൽ, അതു പബ്ലിഷ് ചെയ്യാം!\nഡിജിറ്റൽ ലോകത്തിലേക്ക് നിങ്ങളുടെ പുസ്ത്കം എടുത്തു വെയ്ക്കുന്നതിനു തുല്യമാണത്. അതിനു വേണ്ടത് ഒരു പബ്ലിഷ് അക്കൗണ്ട് ആണ്.\nhttp://www.readwhere.com/ എന്ന സൈറ്റിൽ ചെന്ന് മുകളിൽ കാണുന്ന Publish എന്ന ബട്ടൺ അമർത്തിയാൽ അതിനു വേണ്ട വിവരങ്ങൾ ലഭിക്കും.\nwww.scribd.com നെ കുറിച്ച് അറിയാവുന്നവർക്ക് ഇതെളുപ്പം പിടികിട്ടും.\nഅതും ഇതു പോലെ ഓൺലൈൻ പബ്ലിഷിംഗ് നടത്താവുന്ന ഒരു സൈറ്റാണ്.\nഒരു ചെറിയ (വ്യാ)മോഹം..\nമാതൃഭൂമി കാട്ടിയ വഴിയെ മറ്റു പബ്ലിഷിംഗ് കമ്പനികൾ കൂടി പോയിരുന്നെങ്കിൽ..\nഅപ്പോൾ വായന തുടങ്ങുകയല്ലേ? :)\nPosted by Sabu Hariharan at 6/07/2012 07:44:00 pm\nAnonymous7June 2012 at 19:59\nഈ വിവരം അറിയച്ചതിനു നന്ദി\najith 8 June 2012 at 08:27\nCv Thankappan 14 June 2012 at 18:02


കീഴില്ലത്ത് യുവാവിനെ വീട്ടിൽ നിന്ന് വിളിച്ചിറക്കി വെട്ടിക്കൊന്ന സംഭവത്തിൽ രണ്ടു പേർ പിടിയിൽ; കൊലപാതകത്തിൽ കലാശിച്ചത് പെട്രോൾ അടിക്കുന്നതുമായി ബന്ധപ്പെട്ടുണ്ടായ തർക്കം - Media Malayalam (മീഡിയ മലയാളം)\nHome Kerala കീഴില്ലത്ത് യുവാവിനെ വീട്ടിൽ നിന്ന് വിളിച്ചിറക്കി വെട്ടിക്കൊന്ന സംഭവത്തിൽ രണ്ടു പേർ പിടിയിൽ; കൊലപാതകത്തിൽ കലാശിച്ചത്...\nകീഴില്ലത്ത് യുവാവിനെ വീട്ടിൽ നിന്ന് വിളിച്ചിറക്കി വെട്ടിക്കൊന്ന സംഭവത്തിൽ രണ്ടു പേർ പിടിയിൽ; കൊലപാതകത്തിൽ കലാശിച്ചത് പെട്രോൾ അടിക്കുന്നതുമായി ബന്ധപ്പെട്ടുണ്ടായ തർക്കം\nകീഴില്ലത്ത് യുവാവിനെ വീട്ടിൽ നിന്ന് വിളിച്ചിറക്കി വെട്ടിക്കൊന്ന സംഭവത്തിൽ രണ്ടു പേർ പിടിയിൽ. കീഴില്ലത്തെ പെട്രോൾ പമ്പിലെ ജീവനക്കാരാണ് പിടിയിലായതെന്നാണ് വിവരം. പെട്രോൾ അടിക്കുന്നതുമായി ബന്ധപ്പെട്ട് അൻസിലും ജീവനക്കാരും തമ്മിൽ തർക്കമുണ്ടായി. രണ്ടു ദിവസം മുമ്പാണ് സംഭവം. അന്ന് ഇരുകൂട്ടരും വെല്ലുവിളി നടത്തിയിരുന്നു. വട്ടപ്പറമ്പിൽ സാജുവിന്റെ മകൻ അൻസിലിനെയാണ് ഒരു സംഘം ആളുകൾ ചേർന്ന് വെട്ടിക്കൊന്നത് ഇന്നലെയാണ്.\nഎട്ടുമണിയോടെ അൻസിലിന്റെ ഫോണിലേക്ക് ഒരു കോൾ വന്നു. ഫോണിൽ സംസാരിക്കാനായി പുറത്തേക്കിറങ്ങിയ അൻസിലിനെ ഒൻപതരയോടെയാണ് ആക്രമിച്ചത്. വീടിന് സമീപത്തെ കനാൽ ബണ്ട് റോഡിൽവെച്ച് അക്രമി സംഘം അൻസിലിനെ വെട്ടുകയായിരുന്നു. കഴുത്തിന് വെട്ടേറ്റ അൻസിലിനെ പിതാവും സഹോദരനും ചേർന്ന് പെരുമ്പാവൂരിലെ ആശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല.\nകൊലപാതകം നടത്തിയ സംഘം തന്നെയാണ് അൻസിലിനെ ഫോണിൽ വിളിച്ച് വീട്ടിൽ നിന്ന് പുറത്തിറക്കിയത് എന്ന് പോലീസ് സംശയിക്കുന്നു. റിയൽ എസ്റ്റേറ്റ് ബിസിനസുകാരനാണ് അൻസിൽ.\nfor hacking young man to death\nPrevious articleദക്ഷിണാഫ്രിക്കയ്‌ക്കെതിരായ മൂന്നാം ക്രിക്കറ്റ് ടെസ്‌റ്റില് ഇന്ത്യക്ക് ലീഡ്\nNext articleപൊലീസുകാരനെ ഉന്നത ഉദ്യോഗസ്ഥർ മർദിച്ച സംഭവം; മൂന്ന് പേർക്ക് സസ്പെൻഷൻ


മുറ്റത്തൊരു കടപ്ലാവ് വളര്‍ത്താം | Breadfruit cultivation\nമുറ്റത്തൊരു കടപ്ലാവ് വളര്‍ത്താം\nFeb 1, 2019, 08:35 AM IST\nവളരെ കുറഞ്ഞ പരിചരണം കൊണ്ട് തന്നെ മികച്ച വിളവുതരുന്ന വൃക്ഷമാണ് കടപ്ലാവ് (ശീമപ്ലാവ്).പോളിനേഷന് ദ്വീപിലാണ് കടപ്ലാവ് ജന്മം കൊണ്ടത്. ഉഷ്ണമേഖല പ്രദേശങ്ങളിലാണ് വളരുന്ന ഇവയ്ക്ക് കേരളത്തിന്റെ കാലാവസ്ഥ വളരെ യോജിച്ചതാണ്.\nനീര്‍വാര്‍ച്ചയുള്ള ചെമ്മണ്ണാണ് ഏറ്റവും അനുയോജ്യം.കടപ്ലാവിന്റെ ശാസ്ത്രനാമം ആര്‍ട്ടോ കാര്‍പസ് അല്‍റ്റിലിസ് എന്നാണ്. നഴ്സറിയില് നിന്ന് ലഭിക്കുന്ന തൈകള് നടുന്നതിനായി ഉപയോഗിക്കാം.\nകടപ്ലാവിന്റെ മൂത്ത വേരുകള് മുറിച്ചെടുത്തും തൈകള് ഉണ്ടാക്കാം. വേരുകള്‍ക്ക് ഒരിഞ്ച് മദ്ധ്യവിസ്താരവും ഒരടി നീളവും വേണം ആഴമില്ലാത്ത ചാലുകളില് ആറ്റുമണല് നിറച്ച് വേരുകള് നടണം.നിത്യവും ജലസേചനം നടത്തിയാല് ധാരാളം മുകുളങ്ങള് ഉണ്ടാകും.\nതൈകള്‍ക്ക് ഒരടി ഉയരമായാല് പ്രധാന കൃഷിസ്ഥലത്തേക്ക് പറിച്ചുനടാം.കായിക പ്രവര്‍ധന മാര്‍ഗ്ഗങ്ങളിലൂടെയും തൈകള് ഉണ്ടാക്കാം.പതിവെച്ചു മികച്ച നടീല് വസ്തുക്കളുണ്ടാക്കാം. തൈകള് നടുവാന് കുഴികള് എടുക്കുമ്പോള് കുഴിക്ക് മൂന്ന് അടി സമചതുരവും അത്രതന്നെ ആഴവും വേണം.\nകുഴിയെടുക്കുമ്പോള് മേല്‍മണ്ണ് പ്രത്യേകം മാറ്റിവയ്ക്കണം.തൈനട്ട്, പുതുമഴയോടെ കാലിവളവും മേല്‍മണ്ണും കൊണ്ട് കുഴി നിറച്ചശേഷം അതിന് നടുവില് തൈ നടാവുന്നതാണ്. തൈകള്‍ക്ക് തണല് താട്ടുകയും മഴ ലഭിക്കുന്നതുവരെ നനയ്ക്കുകയും വേണം.\nനാല് മുതല് അഞ്ച് വര്‍ഷത്തിനുള്ളില് കടപ്ലാവ് കായിച്ചു തുടങ്ങും.ഇതില് ആണ് പൂവും പെണ്‍പൂവും വെവ്വേറെയാണ് ഉണ്ടാകുന്നത്. ആണ്‍പൂവ് എല്ലാസമയത്തും ഉണ്ടാകും.പെണ്‍പൂവ് വര്‍ഷത്തില് മൂന്ന് തവണയാണ് വിരിയുന്നത്. സെപ്തംബര്-ഒക്ടോബര്,ജനുവരി-ഫെബ്രുവരി,ഏപ്രില്-മേയ് എന്നി മാസങ്ങളിലാണ് ചക്ക പാകമാകുന്നത്.\nമണ്ണില് ഈര്‍പ്പം കുറയുമ്പോഴും വളം തികയാതെവരുമ്പോഴും ചക്കകള് ധാരാളം കൊഴിഞ്ഞുപോകാറുണ്ട്.ഹോര്‍മോണ് പ്രയോഗം കൊണ്ട് കൃത്രിമ പരാഗണങ്ങള് കൊണ്ടും ചിലസ്ഥലങ്ങളില് ചക്കകൊഴിച്ചില് ഒഴിവാക്കുന്നുണ്ട്. മറ്റ് രോഗങ്ങള് ഒന്നും കടപ്ലാവിനെ ആക്രമിക്കാറില്ല.\nഇതിന്റെ വലിയൊരുഭാഗം സസ്യനൂറാണ് അതുകൊണ്ടാണ് റൊട്ടിയോടുതുല്യം എന്ന അര്‍ത്ഥത്തില് ഇതിനെ ബ്രഡ് ഫ്രൂട്ട് എന്ന് വിളിക്കുന്നത്. കേരളത്തിന് പുറത്ത് മഹാരാഷ്ട്രയാണ് കടപ്ലാവിന് മികച്ച വിപണിയുള്ളത്.\nContent highlights: Breadfruit, Agriculture, Organic farming\nകാട്ടീന്തല്: അലങ്കാരത്തിനും ആഹാരത്തിനും\nകള്ളുചെത്താനും പഴം കഴിക്കാനും കഴിയുന്ന ഒരു പനവര്‍ഗ വൃക്ഷം. കൂടാതെ മികച്ച ഒരു ..\nമക്കോട്ടദേവ അഥവ ദൈവത്തിന്റെ കിരീടം; 'മനോഹരം ഈ ഔഷധ സുന്ദരി'\nഭൗമസൂചികാപദവിയില് തിരൂര് വെറ്റിലയും എടയൂര് മുളകും\nവെല്‍വെറ്റ് ആപ്പിള്, മബോളോ; മണ്ണൊലിപ്പു തടയുന്ന ആപ്പിള്‍മരം\nസ്ഥലമുണ്ടോ, അവിടെ നടാനുള്ള വൃക്ഷത്തൈയുമായി അയ്യപ്പന് വരും\nപത്തേക്കറില് നെല് പാടങ്ങളും പത്തേക്കറില് കുളവും; ഇത് നെല്ലുവിളയും നഗരം


Giza pyramid: കൊവിഡ് 19: ഗിസയിലെ പിരമിഡില് തെളിഞ്ഞു വന്ന ആ സന്ദേശം ഇങ്ങനെ - egypt expressed solidarity to health workers who are battling against covid 19 by lighting the pyramid at giza | Samayam Malayalam\negypt expressed solidarity to health workers who are battling against covid 19 by lighting the pyramid at giza\nകൊവിഡ് 19: ഗിസയിലെ പിരമിഡില് തെളിഞ്ഞു വന്ന ആ സന്ദേശം ഇങ്ങനെ\nAdarsh Js | Samayam Malayalam | Updated: 02 Apr 2020, 10:17:00 AM\nലോകത്തിലെ 'മഹത്തായ അത്ഭുതങ്ങളിലൊന്ന്' എന്നാണ് ഗിസയിലെ ഗ്രേറ്റ് പിരമിഡ് അറിയപ്പെടുന്നത്. ആയിരങ്ങളാണ് ലോകത്തിന്റെ വിവിധ ഭാഗങ്ങളില് നിന്ന് ഈ അത്ഭുതം കാണാന് ഈജിപ്തിലെ ഗിസയിലേക്ക് പറന്നിറങ്ങുന്നത്.\nകൊവിഡ് 19 ന്റെ പേരില് ലോകം മുഴുവന് ലോക്ക്ഡൗണിലേക്ക് പോയിരിക്കുകയാണ്. എല്ലാവരെയും വീടിനുള്ളില് തന്നെ കഴിയാന് അതത് സര്‍ക്കാരുകള് തന്നെ ആഹ്വാനം ചെയ്യുന്നു. ഓഫീസുകളെല്ലാം അടഞ്ഞു കിടക്കുന്ന കാഴ്ച്ചയാണ് കാണാന് സാധിക്കുന്നത്. പ്രധാനപ്പെട്ട വിനോദ സഞ്ചാര കേന്ദ്രങ്ങളെല്ലാം നേരത്തെ തന്നെ അടച്ചിട്ടു. കായിക ഇനങ്ങളും നിര്‍ത്തിവെച്ചു. ഈ സാഹചര്യത്തില് ലോകത്തിലെ മഹാത്ഭുതങ്ങളില് ഒന്നായ ഈജിപ്റ്റിലുള്ള ഗിസ പിരമിഡില് വ്യത്യസ്തമായ സന്ദേശം തെളിഞ്ഞു വന്നു.\nആ സന്ദേശം ഇങ്ങനെ\nലോകത്തിലെ 'മഹത്തായ അത്ഭുതങ്ങളിലൊന്ന്' എന്നാണ് ഗിസയിലെ ഗ്രേറ്റ് പിരമിഡ് അറിയപ്പെടുന്നത്. ആയിരങ്ങളാണ് ലോകത്തിന്റെ വിവിധ ഭാഗങ്ങളില് നിന്ന് ഈ അത്ഭുതം കാണാന് ഈജിപ്തിലെ ഗിസയിലേക്ക് പറന്നിറങ്ങുന്നത്. ഇതിനിടെ കൊവിഡ് 19 പടര്‍ന്നു പിടിക്കുന്ന സാഹചര്യത്തില് പിരമിഡില് ഒരു സന്ദേശം തെളിഞ്ഞു കണ്ടു. വീടുകള്‍ക്കുള്ളില് കഴിയാന് ആള്‍ക്കാരെ പ്രേരിപ്പിക്കാനും കൊവിഡ് 19 നെതിരെ പോരാടുന്ന ആരോഗ്യ സംരക്ഷണ തൊഴിലാളികളെ അഭിനന്ദിക്കുകയും നന്ദി അറിയിക്കുകയും ചെയ്യാനായിരുന്നു ആ സന്ദേശം. ഈജിപ്തിലെ ടൂറിസം പുരാവസ്തു മന്ത്രാലയമാണ് ഇത്തരത്തിലൊരു സന്ദേശം പിരമിഡിന്റെ മുന്‍വശത്ത് തെളിയിച്ചത്.\nകൊവിഡ് 19 നെതിരെ പൊരുതുന്നവര്‍ക്ക് ഐക്യദാര്‍ഢ്യം പ്രഖ്യാപിച്ച് പിരമിഡില് തെളിഞ്ഞത് അറബിയിലും ഇംഗ്ലീഷിലുമുള്ള സന്ദേശങ്ങളായിരുന്നു. വീട്ടില് തുടരുക, സുരക്ഷിതരായി ഇരിക്കുക, ഞങ്ങളെ സുരക്ഷിതമായി നോക്കുന്നവര്‍ക്ക് നന്ദി എന്ന രീതിയിലായിരുന്നു സന്ദേശം തെളിഞ്ഞത്. കൊവിഡ് 19 രോഗികള്‍ക്ക് ചികിത്സ നല്‍കുന്ന ആരോഗ്യ പ്രവര്‍ത്തകരെയും രാജ്യത്തെ കര്‍ഫ്യൂ സമയത്ത് വിന്യസിച്ച സുരക്ഷാ സേവനങ്ങളെയും അഭിവാദ്യം ചെയ്യുന്നതിനുള്ള ഒരു മാര്‍ഗമായിരുന്നു ഇത്. ടൂറിസം, പൂരാവസ്തു മന്ത്രി ഖാലിദ് അല് അനാനിയാണ് ഇക്കാര്യം മാധ്യമങ്ങളോട് പറഞ്ഞത്.\nAlso Read: 'ഒരു ഉമ്മ തരുവോ ?' സോറി, തല്‍ക്കാലം ചുംബിക്കുന്ന സ്‌മൈലി മാത്രം\nകൊറോണ വൈറസ് പടരാതിരിക്കാന് രാജ്യത്തെ 100 ദശലക്ഷം ആളുകള്‍ക്കായി മാര്‍ച്ച് 24 ന് ഈജിപ്ത് എല്ലാ ദിവസവും വൈകുന്നേരം7മുതല് രാവിലെ6വരെ രണ്ടാഴ്ച കര്‍ഫ്യൂ പ്രഖ്യാപിച്ചു. അടിയന്തര നിയമപ്രകാരം നിയമലംഘകരെ ശിക്ഷിക്കുമെന്ന് മാധ്യമ റിപ്പോര്‍ട്ടുകള് പറയുന്നു. ഈ ലോക്ക്ഡൗണ് കാലയളവില്, ഈജിപ്ഷ്യന് സര്‍ക്കാര് എല്ലാ മത, ടൂറിസ്റ്റ് സൈറ്റുകളും സ്‌കൂളുകളും സര്‍വ്വകലാശാലകളും പൂട്ടിയിരിക്കുകയാണ്. കൂടാതെ, രാത്രികാല കര്‍ഫ്യൂവും ഏര്‍പ്പെടുത്തിയിട്ടുണ്ട്. വൈറസ് പടര്‍ന്നുപിടിച്ചതിനുശേഷം, ഈജിപ്ത് അതിന്റെ പുരാതന സൈറ്റുകള് അണുവിമുക്തമാക്കുന്നതിനുള്ള നടപടികള് സ്വീകരിച്ചു, വാര്‍ത്താ റിപ്പോര്‍ട്ടുകള് പ്രകാരം, ഈ നടപടിയെ ലോകാരോഗ്യസംഘടന സജീവമായ സുരക്ഷാ നടപടികള്‍ക്ക് അഭിനന്ദിച്ചു.\nകൊവിഡ് 19 നെതിരെ പൊരുതുന്നവര്‍ക്ക് ഐക്യദാര്‍ഢ്യം പ്രഖ്യാപിച്ച് സ്വിറ്റ്‌സര്‍ലാന്റും രംഗത്തെത്തിയിട്ടുണ്ട്. സ്വിറ്റ്‌സര്‍ലന്‍ഡ് അതിന്റെ ഏറ്റവും പ്രശസ്തമായ പര്‍വതനിരയായ മാറ്റര്‍ഹോണ് പ്രകാശിപ്പിക്കുകയാണ്. ഈ പ്രതിസന്ധി ഘട്ടത്തില് പ്രചോദനത്തിന്റെ സന്ദേശങ്ങള് അവര് അവിടെ തെളിയിച്ചു. മാറ്റര്‍ഹോണിന്റെ മഞ്ഞുമലയില് സ്റ്റേ അറ്റ് ഹോം, ഹോപ്പ് തുടങ്ങിയ സന്ദേശങ്ങള് പ്രകാശിക്കുന്നുണ്ട്. കൂടാതെ സ്വിസ് പതാകയുടെയും ഇറ്റാലിയന് പതാകയുടെയും ഒരു ചിത്രം പ്രദര്‍ശിപ്പിക്കുകയും ചെയ്യുന്നു. കാരണം ഇതുവരെ കൊവിഡ് 19 മൂലം ഏറ്റവും കൂടുതല് മരണങ്ങള് സംഭവിച്ചത് ഇറ്റലിയിലാണ്.\nകൊവിഡ് 19: ഈഫല് ടവറില് 'മെര്‍സി' എന്ന് തെളിഞ്ഞു; അതിന് പിന്നില് എന്താണ് ?ആര്‍ട്ടിക്കിള് ഷോ\nപിരമിഡ് കൊവിഡ് 19 Giza pyramid egypt covid 19\nWeb Title : egypt expressed solidarity to health workers who are battling against covid 19 by lighting the pyramid at giza